**บทที่ 2**

**การทบทวนวรรณกรรม**

ในการวิจัยเรื่อง การพัฒนาทักษะการอ่านภาษาอังกฤษเพื่อความเข้าใจของนักเรียนชั้นประถมศึกษาปีที่ 6 โดยใช้วิธีการสอนแบบ SQ3R ผู้วิจัยได้ดำเนินการศึกษาค้นคว้าเอกสารและงานวิจัยที่เกี่ยวข้อง ดังต่อไปนี้

* 1. หลักสูตรแกนกลางการศึกษาขั้นพื้นฐาน พุทธศักราช 2551
	2. กลุ่มสาระการเรียนรู้ภาษาต่างประเทศ
	3. การอ่านภาษาอังกฤษเพื่อความเข้าใจ
	4. การอ่านภาษาอังกฤษโดยวิธี SQ3R
	5. แผนการจัดการเรียนรู้
	6. การหาประสิทธิภาพของนวัตกรรมด้านการเรียนการสอน
	7. ดัชนีประสิทธิผล
	8. ความพึงพอใจ
	9. งานวิจัยที่เกี่ยวข้อง

10. กรอบแนวคิดในการวิจัย

**2.1 หลักสูตรแกนกลางการศึกษาขั้นพื้นฐานพุทธศักราช 2551**

 หลักสูตรแกนกลางของการศึกษาขั้นพื้นฐาน (Core Curriculum For Basic Education) ตามความหมายของพจนานุกรมศัพท์ศึกษาศาสตร์ ฉบับราชบัณฑิตยสถาน (2555, น. 176) หมายถึง สาระการเรียนรู้ที่เป็นแกนกลางของหลักสูตรแม่บท ประกอบไปด้วย สาระพื้นฐานที่พัฒนาผู้เรียนเป็นองค์รวม มีความรู้ ความคิด ความสามารถ คุณธรรม สุนทรียภาพที่จำเป็นต่อการดำเนินชีวิตและก้าวทันต่อการเปลี่ยนแปลงทางสังคมในบริบททุกด้านของการศึกษา

 **2.1.1 ความเป็นมา**

 กระทรวงศึกษาธิการได้ประกาศใช้หลักสูตรการศึกษาขั้นพื้นฐาน พุทธศักราช 2544 ในโรงเรียนนำร่องและโรงเรียนเครือข่าย ตั้งแต่ปีการศึกษา 2545 และใช้ในโรงเรียนทั่วไป ตั้งแต่ปีการศึกษา 2546 จนมาถึงปัจจุบัน หน่วยงานต่างๆที่รับผิดชอบและมีส่วนเกี่ยวข้องในการใช้หลักสูตรนี้ ได้ทำการติดตามและประเมินผลการใช้หลักสูตร และพบว่าหลักสูตรการศึกษาขั้นพื้นฐาน พุทธศักราช 2544 มีข้อดีหลายประการ แต่ก็ยังมีผลสะท้อนถึงประเด็นปัญหาและความไม่ชัดเจนของหลักสูตรอีกหลายประการเช่นกัน ทางคณะกรรมการการศึกษาขั้นพื้นฐาน จึงได้ดำเนินการทบทวนหลักสูตรการศึกษาขั้นพื้นฐาน พุทธศักราช 2544 เพื่อพัฒนาไปสู่หลักสูตรแกนกลางการศึกษาขั้นพื้นฐาน พุทธศักราช 2551 โดยนำข้อมูลจากการวิจัย และข้อมูลจากแผนพัฒนาเศรษฐกิจและสังคมแห่งชาติ ฉบับที่ 10 (พ.ศ. 2550-2554) มาใช้ในการพัฒนาหลักสูตรให้มีความชัดเจนและเหมาะสมมากขึ้น โดยกำหนดวิสัยทัศน์ จุดหมาย สมรรถนะสำคัญของผู้เรียน คุณลักษณะอันพึงประสงค์ มาตรฐานการเรียนรู้และตัวชี้วัด โครงสร้างเวลาเรียนของแต่ละกลุ่มสาระการเรียนรู้ในแต่ละชั้นปี รวมทั้งเกณฑ์การวัดประเมินผล เพื่อใช้เป็นกรอบและแนวทางในการจัดทำหลักสูตร การจัดการเรียนการสอนในระดับการศึกษาขั้นพื้นฐาน และเปิดโอกาสให้สถานศึกษาเพิ่มเติมได้ตามความพร้อมและจุดเน้นของแต่ละสถานศึกษา (กระทรวงศึกษาธิการ 2551, น. 1-3)

 **2.1.2 วิสัยทัศน์**

 หลักสูตรแกนกลางการศึกษาขั้นพื้นฐานได้มุ่งพัฒนาผู้เรียนทุกคนซึ่งเป็นกำลังของชาติให้เป็นมนุษย์ที่มีความสมดุลทั้งด้านร่างกายความรู้คุณธรรมมีจิตสำนึกในความเป็นพลเมืองไทยและเป็นพลโลกยึดมั่นในการปกครองตามระบอบประชาธิปไตยอันมีพระมหากษัตริย์ทรงเป็นประมุขมีความรู้และทักษะพื้นฐาน และมีเจตคติที่จำเป็นต่อการศึกษาต่อการประกอบอาชีพและการศึกษาตลอดชีวิตโดยมุ่งเน้นผู้เรียนเป็นสำคัญบนพื้นฐานความเชื่อว่าทุกคนสามารถเรียนรู้และพัฒนาตนเองได้เต็มตามศักยภาพของแต่ละบุคคล

 **2.1.3 หลักการ**

 หลักสูตรแกนกลางการศึกษาขั้นพื้นฐานมีหลักการที่สำคัญดังต่อไปนี้

 2.1.3.1 เป็นหลักสูตรการศึกษาเพื่อความเป็นเอกภาพของชาติ โดยมีจุดหมายและมาตรฐานการเรียนรู้เป็นเป้าหมายสำหรับพัฒนาเด็กและเยาวชน

 2.1.3.2 เป็นหลักสูตรการศึกษาเพื่อประชาชนทุกคน ให้มีโอกาสได้รับการศึกษาอย่างมีความเสมอภาค เท่าเทียมและมีคุณภาพ

 2.1.3.3 เป็นหลักสูตรการศึกษาที่กระจายอำนาจให้สังคมได้มีส่วนร่วมในการจัดการศึกษา

 2.1.3.4 เป็นหลักสูตรการศึกษาที่มีโครงสร้างยืดหยุ่น

 2.1.3.5 เป็นหลักสูตรการศึกษาที่เน้นผู้เรียนเป็นสำคัญ

 2.1.3.6 เป็นหลักสูตรการศึกษาสำหรับการศึกษาในระบบนอกระบบและตามอัธยาศัย

 **2.1.4 สมรรถนะสำคัญของผู้เรียนและคุณลักษณะอันพึงประสงค์**

 ในการพัฒนาผู้เรียนตามหลักสูตรแกนกลางการศึกษาขั้นพื้นฐานมุ่งเน้นพัฒนาผู้เรียนให้มีคุณภาพตามมาตรฐานที่กำหนด โดยจะช่วยให้ผู้เรียนเกิดสมรรถนะสำคัญและคุณลักษณะอันพึงประสงค์ดังนี้

 **2.1.5 สมรรถนะสำคัญของผู้เรียน**

 หลักสูตรแกนกลางการศึกษาขั้นพื้นฐานมุ่งให้ผู้เรียนเกิดสมรรถนะสำคัญ 5 ประการดังนี้

 2.1.5.1 ความสามารถในการสื่อสาร

 2.1.5.2 ความสามารถในการคิด

 2.1.5.3 ความสามารถในการแก้ปัญหา

 2.1.5.4 ความสามารถในการใช้ทักษะชีวิต

 2.1.5.5 ความสามารถในการใช้เทคโนโลยี

 **2.1.6 คุณลักษณะอันพึงประสงค์**

 หลักสูตรแกนกลางการศึกษาขั้นพื้นฐานมุ่งเน้นพัฒนาผู้เรียนให้มีคุณลักษณะอันพึงประสงค์เพื่อให้สามารถอยู่ร่วมกับผู้อื่นในสังคมได้อย่างมีความสุขในฐานะที่เป็นพลเมืองไทยและพลโลกดังนี้

 2.1.6.1 รักชาติศาสน์กษัตริย์

 2.1.6.2 ซื่อสัตย์สุจริต

 2.1.6.3 มีวินัย

 2.1.6.4 ใฝ่เรียนรู้

 2.1.6.5 อยู่อย่างพอเพียง

 2.1.6.6 มุ่งมั่นในการทำงาน

 2.1.6.7 รักความเป็นไทย

 2.1.6.8 มีจิตสาธารณะ

นอกจากนี้สถานศึกษาสามารถกำหนดคุณลักษณะอันพึงประสงค์เพิ่มเติมให้สอดคล้องตามบริบทและจุดเน้นของตนเองได้

 **2.1.7 มาตรฐานการเรียนรู้**

 การพัฒนาผู้เรียนให้เกิดความสมดุลต้องคำนึงถึงหลักพัฒนาการทางสมองและพหุปัญญาหลักสูตรแกนกลางการศึกษาขั้นพื้นฐานจึงได้กำหนดให้ผู้เรียนเรียนรู้8กลุ่มสาระการเรียนรู้ดังนี้

 2.1.7.1 ภาษาไทย

 2.1.7.2 คณิตศาสตร์

 2.1.7.3 วิทยาศาสตร์

 2.1.7.4 สังคมศึกษาศาสนาและวัฒนธรรม

 2.1.7.5 สุขศึกษาและพลศึกษา

 2.1.7.6 ศิลปะ

 2.1.7.7 การงานอาชีพและเทคโนโลยี

 2.1.7.8 ภาษาต่างประเทศ

ในแต่ละกลุ่มสาระการเรียนรู้กำหนดมาตรฐานการเรียนรู้เป็นเป้าหมายสำคัญของการพัฒนาคุณภาพผู้เรียนมาตรฐานการเรียนรู้ระบุสิ่งที่ผู้เรียนพึงรู้ พึงปฏิบัติได้อย่างมีคุณธรรมจริยธรรมและค่านิยมที่พึงประสงค์เมื่อจบการศึกษาขั้นพื้นฐาน อีกทั้งมาตรฐานการเรียนรู้ยังเป็นกลไกสำคัญในการขับเคลื่อนพัฒนาการศึกษาทั้งระบบเพราะมาตรฐานการเรียนรู้จะสะท้อนให้ทราบว่าต้องการอะไรจะสอนอย่างไรและประเมินผลการเรียนรู้อย่างไร และเป็นเครื่องมือในการตรวจสอบเพื่อการประกันคุณภาพการศึกษาโดยใช้ระบบการประเมินคุณภาพภายในและการประเมินคุณภาพภายนอกรวมถึงการทดสอบระดับเขตพื้นที่การศึกษาและการทดสอบระดับชาติระบบการตรวจสอบเพื่อประกันคุณภาพดังกล่าว จะเป็นสิ่งสำคัญที่ช่วยสะท้อนภาพการจัดการศึกษาว่าสามารถพัฒนาผู้เรียน ให้มีคุณภาพตามมาตรฐานการเรียนรู้กำหนดไว้มากน้อยเพียงใด

 **2.1.8 ตัวชี้วัด**

 ตัวชี้วัด เป็นตัวระบุสิ่งที่นักเรียนพึงรู้ พึงปฏิบัติ รวมทั้งคุณลักษณะของผู้เรียนในแต่ละระดับชั้นซึ่งเป็นการสะท้อนถึงมาตรฐานการเรียนรู้มีความเฉพาะเจาะจงและมีความเป็นรูปธรรมนำไปใช้ในการกำหนดเนื้อหาจัดทำหน่วยการเรียนรู้จัดการเรียนการสอนและเป็นเกณฑ์สำคัญสำหรับการวัดประเมินผลเพื่อตรวจสอบคุณภาพของผู้เรียน

 2.1.8.1 ตัวชี้วัดชั้นปีเป็นเป้าหมายในการพัฒนาผู้เรียนแต่ละชั้นปีในระดับการศึกษาภาคบังคับ (ประถมศึกษาปีที่ 1 ถึงมัธยมศึกษาปีที่ 3)

 2.1.8.2 ตัวชี้วัดช่วงชั้นเป็นเป้าหมายในการพัฒนาผู้เรียนในระดับมัธยมศึกษาตอนปลาย (มัธยมศึกษาปีที่ 4 ถึงมัธยมศึกษาปีที่ 6)

 หลักสูตรได้มีการกำหนดรหัสกำกับมาตรฐานการเรียนรู้และตัวชี้วัดเพื่อความเข้าใจและให้สื่อสารตรงกันดังนี้ เช่น

 ว1.1ป.1/2

 ว คือ กลุ่มสาระการเรียนรู้วิทยาศาสตร์

 1.1 คือ สาระที่ 1 มาตรฐานการเรียนรู้ข้อที่ 1

 ป.1/2 คือ ตัวชี้วัดชั้นประถมศึกษาปีที่ 1 ข้อที่ 2

 ต2.2ม.4-6/3

 ต คือ กลุ่มสาระการเรียนรู้ภาษาต่างประเทศ

 2.2 คือ สาระที่ 2 มาตรฐานข้อที่ 2

 ม.4-6/3 คือ ตัวชี้วัดชั้นมัธยมศึกษาตอนปลายข้อที่ 3

 **2.1.9 สาระการเรียนรู้**

 สาระการเรียนรู้ประกอบด้วยองค์ความรู้ทักษะหรือกระบวนการเรียนรู้และคุณลักษณะอันพึงประสงค์ซึ่งเป็นการกำหนดให้ผู้เรียนทุกคนในระดับการศึกษาขั้นพื้นฐานจำเป็นต้องเรียนรู้โดยแบ่งเป็น8กลุ่มสาระการเรียนรู้ดังนี้

 **2.1.10 องค์ความรู้ทักษะสำคัญและคุณลักษณะ**

 การนำความรู้และกระบวนการทางวิทยาศาสตร์ไปใช้ในการศึกษาค้นคว้าหาความรู้ และแก้ปัญหาอย่างเป็นระบบการคิดอย่างเป็นเหตุเป็นผล การคิดวิเคราะห์ การคิดสร้างสรรค์และหลักจิตวิทยาศาสตร์

 **2.1.11 สังคมศึกษาศาสนาและวัฒนธรรม**

 การอยู่ร่วมกันในสังคมไทยและสังคมโลกอย่างสันติสุขการเป็นพลเมืองดี การศรัทธาในหลักธรรมของศาสนา การเห็นคุณค่าของทรัพยากรและสิ่งแวดล้อมความรักชาติและภูมิใจในความเป็นไทย

 **2.1.12 ศิลปะ**

 ความรู้และทักษะในการคิดริเริ่มจินตนาการ สร้างสรรค์งานศิลปะ สุนทรียภาพและการเห็นคุณค่าทางด้านศิลปะ

 **2.1.13 ภาษาไทย**

 ความรู้ทักษะและวัฒนธรรมการใช้ภาษาเพื่อการสื่อสารความชื่นชม การเห็นคุณค่าของภูมิปัญญาไทยและภูมิใจในภาษาประจำชาติ

 **2.1.14 ภาษาต่างประเทศ**

 ความรู้ ทักษะเจตคติและวัฒนธรรม การใช้ภาษาต่างประเทศในการสื่อสารการแสวงหาความรู้และการนำไปประกอบอาชีพ

 **2.1.15 การงานอาชีพและเทคโนโลยี**

 ความรู้ทักษะและเจตคติ ในการทำงานการจัดการการดำรงชีวิตการประกอบอาชีพและการใช้เทคโนโลยีสารสนเทศ

 **2.1.16 สุขศึกษาและพลศึกษา**

 ความรู้ทักษะและเจตคติในการสร้างเสริมสุขภาพพลานามัยของตนเองและผู้อื่นการป้องกันและการปฏิบัติต่อสิ่งต่างๆที่มีผลต่อสุขภาพอย่างถูกวิธีและทักษะในการดำเนินชีวิต

 **2.1.17 คณิตศาสตร์**

 การนำความรู้ทักษะและกระบวนการทางคณิตศาสตร์ไปใช้ในการแก้ปัญหาการดำเนินชีวิตและการศึกษาต่อการมีเหตุมีผลมีเจตคติที่ดีต่อคณิตศาสตร์ พัฒนาการคิดอย่างเป็นระบบและความคิดสร้างสรรค์

 **2.1.18 กิจกรรมพัฒนาผู้เรียน**

 2.1.18.1 กิจกรรมแนะแนว

 2.1.18.2 กิจกรรมนักเรียน

 2.1.18.3 กิจกรรมเพื่อสังคมและสาธารณประโยชน์

**2.2 หลักสูตรแกนกลางการศึกษาขั้นพื้นฐาน กลุ่มสาระการเรียนรู้ภาษาต่างประเทศ พุทธศักราช 2551**

 **2.2.1 วิสัยทัศน์**

 หลักสูตรการศึกษาขั้นพื้นฐานได้กำหนดให้สาระการเรียนรู้กลุ่มวิชาภาษาต่างประเทศ เป็นสาระการเรียนรู้ที่เสริมสร้างพื้นฐานความเป็นมนุษย์ และสร้างศักยภาพในการคิดและการทำงาน อย่างสร้างสรรค์ เพื่อพัฒนาผู้เรียนให้มีคุณลักษณะอันพึงประสงค์ตามจุดมุ่งหมายของหลักสูตร การเรียนภาษาต่างประเทศจะช่วยให้มีคุณลักษณะอันพึงประสงค์ตามจุดมุ่งหมายของหลักสูตรการเรียนภาษาต่างประเทศจะช่วยให้ผู้เรียนมีวิสัยทัศน์กว้างไกล และเกิดความมั่นใจในการที่จะ สื่อสารกับชาวต่างประเทศ รวมทั้งเกิดเจตคติที่ดีต่อภาษาและวัฒนธรรมต่างประเทศ โดยยังมีความ ภูมิใจในภาษาและวัฒนธรรมไทย การที่จะทำให้ผู้เรียนเกิดคุณภาพได้ตามที่คาดหวังดังกล่าว หลักสูตรการศึกษาขั้น พื้นฐานได้กำหนดองค์ความรู้ กระบวนการเรียนรู้ และคุณธรรมจริยธรรม ค่านิยมที่ผู้เรียนพึงมี เมื่อจบการศึกษาขั้นพื้นฐาน 12 ปี

 **2.2.2 เป้าหมายการจัดการเรียนการสอน**

 กลุ่มสาระการเรียนรู้ภาษาต่างประเทศ มุ่งหวังให้ผู้เรียนมีเจตคติที่ดีต่อภาษาต่างประเทศ สามารถใช้ภาษาต่างประเทศ สื่อสารในสถานการณ์ต่าง ๆ แสวงหาความรู้ ประกอบอาชีพ และศึกษาต่อ ในระดับที่สูงขึ้น รวมทั้งมีความรู้ความเข้าใจในเรื่องราวและวัฒนธรรมอันหลากหลายของประชาคมโลก และสามารถถ่ายทอดความคิดและวัฒนธรรมไทยไปยังสังคมโลกได้อย่างสร้างสรรค์ ประกอบด้วยสาระสำคัญ ดังนี้

2.2.2.1 ภาษาเพื่อการสื่อสาร การใช้ภาษาต่างประเทศในการฟัง-พูด-อ่าน-เขียน แลกเปลี่ยนข้อมูลข่าวสารแสดงความรู้สึกและความคิดเห็น ตีความ นำเสนอข้อมูลความคิดรวบยอดและความคิดเห็นในเรื่องต่างๆและสร้างความสัมพันธ์ระหว่างบุคคลอย่างเหมาะสม

2.2.2.2 ภาษาและวัฒนธรรม การใช้ภาษาต่างประเทศตามวัฒนธรรมของเจ้าของภาษาความสัมพันธ์ ความเหมือนและความแตกต่างระหว่างภาษากับวัฒนธรรมของเจ้าของภาษา ภาษาและวัฒนธรรมของเจ้าของภาษากับวัฒนธรรมไทย และนำไปใช้อย่างเหมาะสม

2.2.2.3 ภาษากับความสัมพันธ์กับกลุ่มสาระการเรียนรู้อื่นการใช้ภาษาต่างประเทศในการเชื่อมโยงความรู้กับกลุ่มสาระการเรียนรู้อื่น เป็นพื้นฐานในการพัฒนา แสวงหาความรู้ และ
เปิดโลกทัศน์ของตน

2.2.2.4 ภาษากับความสัมพันธ์กับชุมชนและโลกการใช้ภาษาต่างประเทศในสถานการณ์ต่างๆทั้งในห้องเรียนและนอกห้องเรียน ชุมชน และสังคมโลก เป็นเครื่องมือพื้นฐานในการศึกษาต่อประกอบอาชีพ และแลกเปลี่ยนเรียนรู้กับสังคมโลก

 **2.2.3 คุณภาพผู้เรียน**

 2.2.3.1 จบชั้นประถมศึกษาปีที่ 6

 ปฏิบัติตามคำสั่ง คำขอร้อง และคำแนะนำที่ฟังและอ่าน อ่านออกเสียงประโยค ข้อความ นิทาน และบทกลอนสั้นๆ ถูกต้องตามหลักการอ่าน เลือก/ระบุประโยคและข้อความตรงตามความหมายของสัญลักษณ์หรือเครื่องหมายที่อ่านบอกใจความสำคัญและตอบคำถามจากการฟังและอ่าน บทสนทนา นิทานง่ายๆ และเรื่องเล่า

 พูด/เขียนโต้ตอบในการสื่อสารระหว่างบุคคล ใช้คำสั่ง คำขอร้อง และให้คำแนะนำ พูด/เขียนแสดงความต้องการ ขอความช่วยเหลือ ตอบรับและปฏิเสธการให้ความช่วยเหลือในสถานการณ์ง่ายๆ พูดและเขียนเพื่อขอและให้ข้อมูลเกี่ยวกับตนเอง เพื่อน ครอบครัว และเรื่องใกล้ตัว พูด/เขียนแสดงความรู้สึกเกี่ยวกับเรื่องต่างๆ ใกล้ตัว กิจกรรมต่างๆ พร้อมทั้งให้เหตุผลสั้นๆ ประกอบ

 พูด/เขียนให้ข้อมูลเกี่ยวกับตนเอง เพื่อน และสิ่งแวดล้อมใกล้ตัว เขียนภาพ แผนผัง แผนภูมิ และตารางแสดงข้อมูลต่างๆ ที่ฟังและอ่าน พูด/เขียนแสดงความคิดเห็นเกี่ยวกับเรื่องต่างๆ ใกล้ตัว

 ใช้ถ้อยคำ น้ำเสียง และกิริยาท่าทางอย่างสุภาพเหมาะสมตามมารยาทสังคมและวัฒนธรรมของเจ้าของภาษา ให้ข้อมูลเกี่ยวกับเทศกาล/วันสำคัญ/งานฉลอง/ชีวิตความเป็นอยู่ของเจ้าของภาษาเข้าร่วมกิจกรรมทางภาษาและวัฒนธรรมตามความสนใจ

 บอกความเหมือน/ความแตกต่างระหว่างการออกเสียงประโยคชนิดต่างๆ การใช้เครื่องหมายวรรคตอน และการลำดับคำตามโครงสร้างประโยคของภาษาต่างประเทศและภาษาไทยเปรียบเทียบความเหมือน/ความแตกต่างระหว่างเทศกาล งานฉลองและประเพณีของเจ้าของภาษากับของไทย

 ค้นคว้า รวบรวมคำศัพท์ที่เกี่ยวข้องกับกลุ่มสาระการเรียนรู้อื่นจากแหล่งการเรียนรู้ และนำเสนอด้วยการพูด/การเขียน

 ใช้ภาษาสื่อสารในสถานการณ์ต่างๆ ที่เกิดขึ้นในห้องเรียนและสถานศึกษา

 ใช้ภาษาต่างประเทศในการสืบค้นและรวบรวมข้อมูลต่างๆ

 มีทักษะการใช้ภาษาต่างประเทศ (เน้นการฟัง-พูด-อ่าน-เขียน) สื่อสารตามหัวเรื่องเกี่ยวกับตนเอง ครอบครัว โรงเรียน สิ่งแวดล้อม อาหาร เครื่องดื่ม เวลาว่างและนันทนาการ สุขภาพและสวัสดิการ การซื้อ-ขาย และลมฟ้าอากาศ ภายในวงคำศัพท์ประมาณ ๑,๐๕๐-๑,๒๐๐ คำ (คำศัพท์ที่เป็นรูปธรรมและนามธรรม)

 ใช้ประโยคเดี่ยวและประโยคผสม (Compound Sentences) สื่อความหมายตามบริบทต่างๆ

 **2.2.4 ตัวชี้วัดชั้นปี ชั้นประถมศึกษาปีที่ 6**

 **สาระที่ 1 ภาษาเพื่อการสื่อสาร**

 1. ต 1.1 ป.6/1 ปฏิบัติตามคำสั่ง คำขอร้องและคำแนะนำที่ฟังหรืออ่าน

 2. ต 1.1 ป.6/2 อ่านออกเสียงข้อความ นิทานและบทกลอนสั้นๆ ถูกต้องตามหลักการ

 3. ต 1.1 ป.6/3 เลือก/ระบุ ประโยคหรือข้อความสั้นๆ ตรงตามภาพ สัญลักษณ์ หรือเครื่องหมายที่อ่าน

 4. ต 1.1 ป.6/4 บอกใจความสำคัญและตอบคำถามจากการฟังและอ่านบทสนทนา นิทานง่ายๆหรือเรื่องเล่า

 5. ต 1.2 ป.6/1 พูด/เขียนโต้ตอบในการสื่อสารระหว่างบุคคล

 6. ต 1.2 ป.6/2 ใช้คำสั่ง คำขอร้อง คำขออนุญาตและให้คำแนะนำ

 7. ต 1.2 ป.6/3 พูด/เขียนแสดงความต้องการ ขอความช่วยเหลือ ตอบรับและปฏิเสธการให้ความช่วยเหลือในสถานการณ์ง่ายๆ

 8. ต 1.2 ป.6/4 พูดและเขียน เพื่อขอและให้ข้อมูลเกี่ยวกับตนเอง เพื่อน ครอบครัวและเรื่องใกล้ตัว

 9. ต 1.2 ป.6/5 พูด/เขียนแสดงความรู้สึกของตนเองเกี่ยวกับเรื่องต่างๆใกล้ตัว กิจกรรมต่างๆพร้อมทั้งให้เหตุผลสั้นๆประกอบ

 10. ต 1.3 ป.6/1 พูด/เขียนให้ข้อมูลเกี่ยวกับตนเอง เพื่อนและสิ่งแวดล้อมใกล้ตัว

 11. ต 1.3 ป.6/2 เขียนภาพ แผนผัง แผนภูมิและตารางแสดงข้อมูลต่างๆ ตามที่ฟัง

 12. ต 1.3 ป.6/3 พูด/เขียนแสดงความคิดเห็นเกี่ยวกับเรื่องต่างๆ ใกล้ตัว

 **สาระที่ 2 ภาษาและวัฒนธรรม**

 13. ต 2.1 ป.6/1 ใช้ถ้อยคำ น้ำเสียงและกิริยาท่าทางอย่างสุภาพ เหมาะสมตามมารยาทสังคมและวัฒนธรรมของเจ้าของภาษา

 14. ต 2.1 ป.6/2 ให้ข้อมูลเกี่ยวกับเทศกาล/วันสำคัญ/งานฉลอง/ชีวิตความเป็นอยู่ของเจ้าของภาษา

 15. ต 2.1 ป.6/3 เข้าร่วมกิจกรรมทางภาษาและวัฒนธรรมตามความสนใจ

 16. ต 2.2 ป.6/1 บอกความเหมือน/ความแตกต่างระหว่างการออกเสียงประโยคชนิดต่างๆ การใช้เครื่องหมายวรรคตอนและการลำดับคำตามโครงสร้างประโยคของภาษาอังกฤษ

 17. ต 2.2 ป.6/2 เปรียบเทียบความเหมือน/ความแตกต่างระหว่างเทศกาล งานฉลองและประเพณีของเจ้าของภาษากับของไทย

 **สาระที่ 3 ภาษากับความสัมพันธ์กับกลุ่มสาระการเรียนรู้**

 18. ต 3.1 ป.6/1 ค้นคว้า รวบรวมคำศัพท์ที่เกี่ยวข้องกับกลุ่มสาระการเรียนรู้อื่นจากแหล่งนำเสนอด้วยการพูด/การเขียน

 **สาระที่ 4 ภาษากับความสัมพันธ์กับชุมชนและโลก**

 19. ต 4.1 ป.6/1 ใช้ภาษาสื่อสารในสถานการณ์ต่างๆ ที่เกิดขึ้นในห้องเรียนและสถานศึกษา

 20. ต 4.2 ป.6/1 ใช้ภาษาอังกฤษในการสืบค้นและรวบรวมข้อมูลต่าง ๆ

**2.3 การอ่านภาษาอังกฤษเพื่อความเข้าใจ**

 **2.3.1 ความหมายของการอ่าน**

 กระทรวงศึกษาธิการ (2529, น. 25) ได้ให้ความหมายของการอ่าน คือ การอ่านกินความหมายกว้างกว่าอ่านหนังสือซึ่งใช้ประสาทสัมผัสทางตาเพียงอย่างเดียว และเนื่องจากมนุษย์ใช้สัญลักษณ์แทนความคิดการอ่านให้เข้าใจจึงขึ้นอยู่กับประสบการณ์ของผู้อ่านด้วย ผู้อ่านจะต้องใช้ความคิด เพื่อโยงสัญลักษณ์ที่อ่านให้เข้ากับประสบการณ์เดิมของตน แล้วตีความหมายออกมาเป็นความคิด ความรู้ ซึ่งประสบการณ์เดิมนั้น เป็นได้ทั้งประสบการณ์ตรง คือการได้มีปฏิกิริยาตอบโต้โดยการใช้ประสาทสัมผัสกับสิ่งนั้นโดยตรง และเป็นได้ทั้งประสบการณ์แทน คือ การได้ฟังได้เห็นจากสื่อต่างๆโดยไม่มีปฏิกิริยาตอบโต้กับสิ่งนั้นโดยตรง

 การุณันทน์ รัตนแสนวงษ์ (2555, น. 35) ได้ให้ความหมายของการอ่านสรุปได้ว่า การอ่านหมายถึง การรับรู้ความหมายและแปลความหมายของตัวอักษร หรือสัญลักษณ์ออกมาเป็นความคิดตามความเข้าใจของผู้อ่าน แล้วสามารถนำความคิดนั้นไปใช้ให้เกิดประโยชน์ได้

 สนิท สัตโยภาส (2555, น. 53) กล่าวไว้ว่า การอ่าน หมายถึงการมองดูตัวอักษรแล้วถ่ายทอดความหมายจากตัวอักษรออกมาเป็นความคิด จากนั้นจึงนำความรู้ ความคิดหรือสิ่งที่ได้รับจากการอ่านไปใช้ให้เกิดประโยชน์ในด้านต่าง ๆ เมื่อถึงเวลา

 ศิริพร ศรีสุนนท์พันธ์ (2556, น. 79) กล่าวว่า การอ่าน คือ การใช้สายตาดูแล้วแปลความหมาย จากภาพหรือตัวอักษรออกมาเป็นความคิดหรือเรื่องราว การอ่านจึงไม่ใช่เป็นการออกเสียงพูดตามสัญลักษณ์ที่ผู้เขียนเขียนเท่านั้น แต่มีความหมายถึงความเข้าใจในสิ่งที่อ่านด้วย ซึ่งการอ่านจะประสบความสำเร็จหรือไม่ขึ้นอยู่กับความรู้ความสามารถและประสบการณ์ของผู้อ่านเป็นสำคัญ

 สมบัติ ท้ายเรือคำ (2558, น. 18) ได้กล่าวถึง การอ่าน คือ การแปลความหมายของตัวอักษรออกมาเป็นความคิด และนำความคิดไปใช้ให้เป็นประโยชน์ ดังนั้นความสำคัญของการอ่านอยู่ที่ผู้อ่านเข้าใจความหมายของคำ

 วรรณี โสมประยูร ( 2558, น. 59) การอ่านเป็นการแปลสัญลักษณ์เป็นเสียงพูด การสังเกต การจำรูปคำที่เคยอ่าน และรูปคำใหม่ให้เกิดความเข้าใจที่ตรงกัน เป็นแนวทางช่วยให้ผู้อ่านได้รับความความรู้จากการผสมผสานของตัวอักษร

 **2.3.2 ความสำคัญของการอ่าน**

จินตนา ใบกาซูยี (2550, น. 18) ได้สรุปการบรรยายของสมเด็จพระเทพรัตนราชสุดาสยามบรมราชกุมารี ถึงความสำคัญของการอ่านหนังสือไว้ ดังนี้

 1. การอ่านหนังสือทำให้ได้เนื้อหาสาระความรู้มากกว่าการศึกษาหาความรู้ด้วยวิธีอื่นๆ

 2. ผู้อ่านสามารถอ่านหนังสือได้โดยไม่มีการจำกัดเวลาและสถานที่สามารถนำไปไหนมาไหนได้

 3. หนังสือเก็บได้นานกว่าสื่ออย่างอื่นซึ่งมักมีอายุการใช้งานจำกัด

 4. ผู้อ่านสามารถฝึกการคิดและสร้างจินตนาการได้เองในขณะอ่าน

 5. การอ่านส่งเสริมให้มีสมองดี มีสมาธินานกว่าและมากกว่าสื่ออย่างอื่นทั้งนี้เพราะขณะอ่าน จิตใจจะต้องมุ่งมั่น

 6. ผู้อ่านเป็นผู้กำหนดได้ด้วยตนเอง จะอ่านคร่าวๆ อ่านละเอียด อ่านข้ามหรือทุกตัวอักษร เป็นไปตามใจของผู้อ่าน หรือจะเลือกอ่านเล่มไหนก็ได้ เพราะหนังสือนั้นมีหลากหลายสามารถเลือกอ่านเองได้

 7. หนังสือมีหลากหลายรูปแบบและราคาถูกกว่าสื่ออย่างอื่นจึงทำให้สมองผู้อ่านกว้าง

สร้างแนวคิดและทัศนคติได้มากกว่า ทำให้ผู้อ่านไม่ติดอยู่กับแนวคิดเดิมๆ

 8. ผู้อ่านเกิดความคิดเห็นได้ด้วยตนเอง วิจัยเนื้อหาสาระได้ด้วยตนเอง รวมทั้งบางเล่มสามารถนำไปปฏิบัติแล้วเกิดผลดี

 นอกจากนั้น สม สุจีรา (2559, น. 75) ได้กล่าวถึงความสำคัญของการอ่าน ไว้ดังนี้

 1. การอ่านเป็นเครื่องมือในการแสวงหาความรู้ ในการเรียนทุกระดับจำเป็นต้องอาศัยการอ่านเป็นเครื่องมือศึกษาค้นคว้าหาความรู้ต่างๆ เพื่อเพิ่มพูนสติปัญญาให้มากขึ้น

 2. การอ่านทำให้เกิดการรอบรู้ การเป็นผู้รอบรู้ทันต่อเหตุการณ์โลกเป็นสิ่งจำเป็นในชีวิตปัจจุบัน การรู้จักการวิเคราะห์แยกแยะคุณค่าจากสารนำมาแก้ไข ปรับปรุงงานหรือพัฒนาองค์ความรู้ที่มีอยู่ให้ทันสมัยขึ้น จะช่วยให้ผู้อ่านมีความรอบรู้มากขึ้น เช่น การอ่านสารจากหนังสือพิมพ์ วารสาร หรือการอ่านงานวิจัยสมัยใหม่ๆ เป็นต้น

 3. การอ่านเสริมสร้างบุคลิกภาพ การอ่านทำให้เราสามารถวิพากษ์วิจารณ์ข้อมูลได้อย่างมีเหตุผล สามารถอ้างข้อเท็จจริงจากหลักฐานที่อ่าน ทำให้มีความมั่นใจในการเสนอข่าวสารต่อที่สาธารณชน

 4. การอ่านเป็นกิจกรรมที่ก่อให้เกิดความเพลิดเพลิน เป็นการพักผ่อนหย่อนใจคลายเหงาได้ เราสามารถนำข้อคิดหรือแนวคิดมาใช้ในชีวิตประจำวันหรือแม้กระทั่งสามารถยกระดับจิตใจ กล่อมเกลาจิตใจให้บริสุทธิ์ และใช้ชีวิตอย่างเป็นสุขขึ้น

กองบรรณาธิการ (2557, น. 76) กล่าวว่า การอ่านมีความสำคัญและมีคุณค่าต่อผู้อ่าน การอ่านจะช่วยสร้างความคิด ส่งเสริมและพัฒนาความรู้ ช่วยให้ผู้อ่านเข้าใจสังคมและสภาพแวดล้อมรอบตัว รู้จักรูปแบบของสารประเภทต่าง ๆทำให้เกิดทักษะการสรุปข้อมูล และจัดข้อมูลเป็นหมวดหมู่แล้วสรุปออกมาเป็นแนวคิดเพื่อสะดวกต่อการนำไปใช้ประโยชน์

 สถิตาภรณ์ ศรีหิรัญ (2559, น. 59) กล่าวว่า การอ่านช่วยให้เกิดการพัฒนาด้านความคิด คิดสร้างสรรค์ มีเหตุผลในการตัดสินใจ เพิ่มพูนความรู้ ทันต่อเหตุการณ์ที่เปลี่ยนแปลงอย่างรวดเร็ว และการอ่านยังช่วยให้เกิดความเพลิดเพลิน สามารถนำความรู้ที่ได้จากการอ่านมาใช้ประโยชน์ในการดำเนินชีวิตอยู่ในสังคมปัจจุบันอย่างมีความสุข นอกจากนั้น การอ่านมีความสำคัญต่อการดำเนินชีวิตของมนุษย์เป็นอย่างมาก เพราะจำเป็นต้องอ่านให้เข้าใจในการติดต่อสื่อสาร ทำความเข้าใจกับบุคคลอื่น และนำความรู้ประสบการณ์ต่าง ๆ จากเรื่องที่อ่านไปสร้างประโยชน์แก่ตนเองและสังคมได้

 ธวัชชัย มีประเสริฐ (2552, น. 48 ) กล่าวว่า การอ่านจะเป็นประโยชน์อย่างยิ่งถ้าผู้อ่านสามารถจับใจความได้ เพราะจะทำให้ผู้อ่านเกิดปัญญา เกิดความคิดสร้างสรรค์ ผู้อ่านไม่เฉพาะแต่จะได้ความรู้ ได้รู้จักใช้สำนวนโวหาร ยังได้แง่คิดจากหนังสือเหล่านั้น ได้รู้ถึงความคิดที่แตกต่างกัน สามารถประเมินค่าเรื่องที่อ่านและนำประโยชน์ที่ได้รับจากการอ่านไปประยุกต์ใช้ในการดำเนินชีวิต

 กัลยา เวทยาวงศ์ (2550, น. 35) ได้ให้ความสำคัญของการอ่านโดยได้ให้ความสำคัญของการอ่านว่าเป็นทักษะและเครื่องมือในการรับสารของมนุษย์และสารนั้นมีขอบเขตกว้างขวางมากและหนังสือเป็นแหล่งรวบรวมสรรพวิชาความรู้และความบันเทิงต่าง ๆ ดังนั้น การอ่านจึงเป็นเครื่องมือพัฒนาคน คนที่อ่านหนังสือเป็นจึงเป็นแนวทางสำหรับคนที่ต้องการพัฒนาตนเองเพราะสามารถนำความรู้ที่ได้จากการอ่านมาใช้ประโยชน์ในการประกอบอาชีพ การแสวงหาความรู้และวิทยาการใหม่ คนที่อ่านหนังสือไม่ออกจะเป็นพลเมืองที่ไม่มีคุณภาพ

 สุดาพร ลักษณียนาวิน (2553, น. 50) กล่าวถึงความสำคัญของทักษะภาษาอังกฤษว่า ปัจจุบันการอ่านเป็นการศึกษาที่ไม่ต้องลงทุน หรือลงทุนน้อยแต่ได้ผลอย่างคุ้มค่า เนื่องจากเป็นทักษะที่จำเป็นต้องใช้มากที่สุดในการเป็นเครื่องมือติดต่อสื่อสารและศึกษาค้นคว้าหาความรู้ด้วยตนเองจากแหล่งเรียนรู้ที่มีมากมายในปัจจุบัน

 โชติกานต์ เที่ยงธรรม (2556, น. 78) กล่าวถึงความสำคัญของการอ่านไว้ว่า มีเหตุผลหลายประการว่าทำไมการสอนนักเรียนให้อ่านข้อความหรือเรื่อง (Text) ที่เป็นภาษาอังกฤษได้จึงเป็นหน้าที่ที่สำคัญประการหนึ่งของครู ประการแรกคือมีนักเรียนจำนวนมากที่อยากอ่านภาษาอังกฤษได้ ไม่ว่าจะเพื่ออาชีพการงาน เพื่อการศึกษา หรือเพียงเพื่อความบันเทิงเท่านั้น ดังนั้นอะไรก็ตามที่เราสามารถทำได้เพื่อช่วยให้การอ่านง่ายขึ้นสำหรับเขา จะต้องเป็นเรื่องที่ดีมาก การอ่านยังมีประโยชน์อื่นๆอีกด้วย การมีโอกาสได้เห็นการใช้ภาษาอังกฤษ (โดยมีข้อแม้ว่านักเรียนต้องเข้าใจสิ่งที่อ่านไม่มากก็น้อย) เป็นสิ่งที่ดีสำหรับผู้เรียนภาษา อย่างน้อยที่สุดภาษาบางส่วนจะยังคงติดอยู่ในหัวของเขาบ้าง ซึ่งนั่นเป็นส่วนหนึ่งของกระบวนการเรียนรู้ภาษา หากเรื่องที่อ่านั้นน่าสนใจเป็นพิเศษและทำให้เขาอยากอ่านต่อ การเรียนรู้ก็ยิ่งจะมีทางประสบความสำเร็จได้มากยิ่งขึ้น

 บทอ่านยังเป็นแบบอย่างที่ดีของการเขียนภาษาอังกฤษอีกด้วย เมื่อเราสอนทักษะการเขียน เราจำเป็นต้องให้นักเรียนดูแบบอย่างการเขียนที่เราต้องการให้เขาเขียนอีกด้วย

 บทอ่านยังเป็นโอกาสให้นักเรียนได้ศึกษาคำศัพท์ ไวยากรณ์ การใช้เครื่องหมายวรรคตอนและวิธีการแต่งประโยค เขียนเรียงความ ระดับย่อหน้าและระดับความยาวได้

 บทอ่านที่ดีสามารถนำเสนอหัวข้อที่น่าสนใจ กระตุ้นการพูดคุยแสดงความคิดเห็น กระตุ้นการใช้จินตนาการประการสุดท้าย บทอ่านเป็นจุดเริ่มต้นของการเรียนที่ดึงดูดความสนใจและครอบคลุมเนื้อหาสาระที่หลากหลาย

 ลาวัณย์ สังขพันธานนท์ และคณะ (2550, น. 16) ได้กล่าวถึงความสำคัญของการอ่านซึ่งการอ่านหนังสือมีคุณค่าและประโยชน์หลายประการ ไว้ดังนี้

 1. การอ่านช่วยให้เข้าใจชีวิตได้มากขึ้น การศึกษาชีวิตหลายแบบจากหนังสือ นับว่าเป็นการเรียนรู้ทางอ้อม เนื่องจากในชีวิตจริงมนุษย์ไม่สามารถรับรู้ความเป็นจริงของชีวิตเพื่อนมนุษย์ได้ทั้งหมด ดังนั้นการอ่านจึงเป็นการช่วยให้เราได้เรียนรู้ประสบการณ์ชีวิตของผู้อื่นที่ถ่ายทอดมาเป็นตัวอักษร ทำให้นำเรื่องราวชีวิตของผู้อื่นมาเป็นแบบอย่างในการดำเนินชีวิตของตัวเองและช่วยให้มีความเข้าใจในชีวิตมากขึ้น

 2. การอ่านช่วยให้เราเป็นคนรอบรู้ เป็นคนทันสมัย ทันโลกและทันเหตุการณ์ เพราะคือการบันทึกเรื่องราวของอดีต ปัจจุบัน และบางเรื่องยังเป็นการทำนายอนาคตด้วย เรื่องราวที่บันทึกอดีตไว้มีหลากหลาย ไม่ว่าจะเป็นวัฒนธรรม ประเพณี สภาพสังคม เศรษฐกิจ ศาสนา และการเมือง ดังนั้นการอ่านเรื่องราวเหล่านี้ผ่านตัวหนังสือจึงเปรียบเสมือนการเรียนรู้ สภาพสังคมและวิถีชีวิตของคนในแต่ละยุคแต่ละสมัยได้เป็นอย่างดี การรับรู้ถึงความเปลี่ยนแปลงต่างๆที่เกิดขึ้น จะทำให้ผู้อ่านมีความสามารถในการปรับตัวให้เข้ากับสังคมอย่างมีประสิทธิภาพมากยิ่งขึ้น นอกจากนั้นยังเป็นการเปิดโลกทัศน์ด้านการเรียนรู้และสร้างความมั่นใจในการดำเนินชีวิต ทำให้ผู้อ่านสามารถเผชิญสถานการณ์ใหม่ๆได้อย่างมั่นใจ

 ทิพย์สุเนตร อนัมบุตร (2551, น. 145) ได้กล่าวถึงความสำคัญของการอ่านหนังสือไว้ว่า การอ่านคือทักษะการรับสารซึ่งเป็นเครื่องมือที่ทรงคุณค่าในการแสวงหาความรู้และศิลปวิทยาการแขนงต่างๆในชีวิตประจำวัน เพื่อให้บุคคลเกิดความคิดและวิสัยทัศน์ที่กว้างไกล สามารถนำองค์ความรู้ที่ได้มาประยุกต์ใช้ในการพัฒนาตนเองและสังคม ดังนั้นความสามารถด้านการอ่านจึงเป็นปัจจัยสำคัญอย่างยิ่งต่อการดำรงตนเป็นพลเมืองที่มีคุณภาพในสังคมปัจจุบัน ดังนั้นการฝึกฝนทักษะการอ่านจึงเป็นกระบวนการเรียนรู้ที่สำคัญ ซึ่งทุกคนจะต้องเรียนรู้กระบวนการอ่านเพื่อนำไปประยุกต์ใช้ในการเรียนรู้และการดำรงชีวิตประจำวัน

 ยุวนาฏ คุ้มขาว (2552, น. 82) ได้กล่าวถึง การอ่านว่าเป็นกระบวนการที่สลับซับซ้อนที่ผู้อ่านจะต้องพยายามให้ความหมายกับข้อความที่อ่าน โดยใช้วิธีการต่าง ๆ ทั้งการคิด การคาดหมาย การเลือกสรร การตีความ และการสรุปอ้างอิง ดังนั้นในการอ่านควรจะทำความเข้าใจ และแนะนำวิธีการต่าง ๆ ที่เกี่ยวข้องกับกระบวนการอ่านไปใช้ในการอ่านด้วย จึงจะสามารถพัฒนาความสามารถในการอ่านได้อย่างรวดเร็วระหว่างผู้เขียนกับผู้อ่าน โดยการแปลความหมายจากตัวอักษรหรือสัญลักษณ์ให้ได้ความหมายที่ถูกต้องชัดเจน การอ่านจึงเป็นเครื่องมือพื้นฐานที่สำคัญ สำหรับผู้เรียนในการเรียนภาษา ไม่ว่าจะเรียนในห้องเรียน หรือนอกห้องเรียน และที่สำคัญเป็น ทักษะเดี่ยวที่จะคงอยู่ได้นานที่สุดซึ่งเป็นเครื่องมือแสวงหาความรู้สำหรับผู้เรียน

 สังคมปัจจุบันเป็นยุคแห่งข่าวสารข้อมูลและเทคโนโลยี การอ่านจะช่วยให้ผู้อ่านก้าวทันโลกของความเปลี่ยนแปลง สุทธินันท์ ศิริไทย ( 2551, น. 47) กล่าวถึง ความจำเป็นของการอ่านว่า การอ่านมีความจำเป็นต่อชีวิตคนไทยในยุคปัจจุบันยิ่งกว่ายุคที่ผ่านมามาก เพราะการเปลี่ยนแปลงทางด้านวัตถุ วิทยาการและความนึกคิดซึ่งเปลี่ยนไปอย่างรวดเร็วจึงมีคำเปรียบเทียบว่าผู้ที่ไม่อ่านหนังสือ คือ ผู้ที่ปิดขังตัวเองในบ้าน ส่วนผู้ที่อ่านหนังสือ คือ ผู้ที่เปิดประตูหน้าต่างทางออกไปสู่โลกข้างนอก ซึ่งเต็มไปด้วยความรู้และความคิดอันหาที่สุดมิได้ การอ่านจึงมีความจำเป็นต่อชีวิตของคนในสังคม เพราะเป็นการสนับสนุนให้สามารถปรับปรุงตัวให้ทันต่อความเคลื่อนไหวของสิ่งแวดล้อมรอบตัวด้วยวิธีให้เขาอ่านเอาเอง คิดเอง กรองเอง และวินิจฉัยเองอย่างอิสระเสรี

 สุวิทย์ มูลคำ (2554 , น. 183) กล่าวว่า การอ่านมีความจำเป็นต่อชีวิตคนไทยในปัจจุบันมาก เพราะการเปลี่ยนแปลงทางด้านวัตถุ วิทยาการซึ่งเป็นไปอย่างรวดเร็ว จึงมีคำเปรียบเทียบว่า “ผู้ที่ไม่อ่านหนังสือคือผู้ที่ปิดขังตัวเองอยู่ในบ้าน คงรู้แต่โลกแคบ ๆ ในบ้านของตัวเองเท่านั้น ส่วนผู้ที่อ่านหนังสือคือผู้ที่เปิดประตูหน้าต่างทางออกไปสู่โลกภายนอก ที่เต็มไปด้วยความรู้และความคิดที่หาที่เขตสุดมิได้” ปัจจุบันเทคโนโลยีการสื่อสารมีบทบาทมากในวงการศึกษา แต่จะเข้ามาแทนที่การศึกษาหาความรู้ด้วยการอ่านไม่ได้เต็มที่ เพราะการศึกษาหาความรู้ด้วยการอ่านต้องใช้ความคิดควบคู่ไปกับการอ่านเสมอ เป็นการใช้ความสามารถทางสติปัญญาไตร่ตรองสิ่งที่อ่านทำให้ได้รับข้อมูลข่าวสารที่ละเอียดและคงทนกว่าเทคโนโลยีการสื่อสาร

 ฐาปกรณ์ อิงวิวัฒน์ (2556, น. 92) ได้กล่าวถึงความสำคัญของการอ่านหนังสือไว้ ดังนี้

 1. อ่านเพื่อความรู้ เป็นการอ่านเพื่อต้องการรู้ในสิ่งที่ผู้อ่านมีปัญหา หรืออ่านเพื่อให้มีความรู้ในวิชาการต่างๆ เพื่อจะได้ศึกษาเรื่องใดเรื่องหนึ่งที่เราสนใจ เช่น อ่านหนังสือสารคดี อ่านหนังสือวิชาการ เป็นต้น

 2. อ่านเพื่อความบันเทิง เป็นการอ่านที่มุ่งผ่อนคลายอารมณ์ เพื่อให้เกิดความเพลิดเพลิน เช่น อ่านหนังสือประเภทบันเทิงคดี นวนิยาย เรื่องสั้น เรื่องขำขัน เป็นต้น

 3. อ่านเพื่อฆ่าเวลาเป็นการอ่านที่ไม่คาดหวังด้านความรู้และเนื้อหาสาระมากนัก

 อวยพร พานิช (2553, น. 40) ได้กล่าวถึงความสำคัญของการอ่านหนังสือไว้ ดังนี้

1. ทำให้เป็นคนทันสมัย

 การอ่านหนังสือพิมพ์ นิตยสารหรือหนังสือต่างๆทำให้ผู้อ่านรับรู้ความเคลื่อนไหวจองเหตุการณ์บ้านเมืองที่เกิดขึ้น เมื่อมีการสนทนาเรื่องใดๆก็จะเข้าใจ สามารถร่วมวงพูดคุยได้

 2. เพื่อยกระดับสติปัญญาให้สูงขึ้น

 ประสบการณ์จากการอ่าน สามารถช่วยให้เราสามารถแก้ปัญหาต่างๆทั้งของตนเองและผู้อื่นได้ เพราะการรู้จักเลือกอ่านและอ่านอย่างถูกวิธี จะทำให้เกิดการศึกษาอย่างจริงจังจนเป็นผู้เชี่ยวชาญ สามารถวินิจฉัยเรื่องราวต่างๆอย่างถูกต้องได้อย่างมีประสิทธิภาพ

 3. เพื่อความเพลิดเพลินและเกิดความจรรโลงใจ

 ช่วยให้จิตใจได้พักผ่อนหลังจากเคร่งเครียดจากการทำงาน ทำให้เกิดความประทับใจในเรื่องราวและสำนวนการเขียน ทำให้จิตใจสดชื่น ทั้งยังเป็นการใช้เวลาว่างให้เกิดประโยชน์อีกด้วย

 ธนพล จาดใจดี (2556, น. 92) การอ่านคือการสื่อความหมายระหว่าง ผู้เขียนและผู้อ่านโดยที่ผู้อ่านต้องแปลความหมายของสัญลักษณ์ของตัวอักษรดังกล่าวให้ได้ใจความที่สมบูรณ์ ซึ่งต้องอาศัยประสบการณ์เดิม การพัฒนาทางกาย สติปัญญาและจิตใจของผู้อ่าน นอกจากนี้ยังต้องอาศัยกระบวนการสร้างสรรค์ผลิตผลนั่นคือ การวิจารณ์ การอ้างอิง ขยายความ และการสรุปความอีกด้วย

 อัฉรา วงศ์โสธร (2554, น. 23) ได้กล่าวถึงความสำคัญของการอ่านไว้ว่า การอ่านมีความสำคัญต่อการดำเนินชีวิตของคนเรา เพราะเป็นเครื่องมือที่สำคัญในการแสวงหาความรู้จากสื่อประเภทต่างๆทั้งในด้านความบันเทิง การศึกษาหาความรู้เพิ่มเติมเพื่อสร้างความมั่นใจช่วยเสริมสร้างพัฒนาบุคลิกภาพ และพัฒนาอาชีพให้เจริญก้าวหน้าส่งผลให้ประสบความสำเร็จในชีวิต

 กล่าวโดยสรุป คือ การอ่านหนังสือจึงมีความสำคัญมากและเป็นดัชนีชี้วัดความเจริญก้าวหน้าของประเทศด้วย แม้ในปัจจุบันเทคโนโลยีจะเจริญก้าวหน้าไปไกล ความรู้อาจจะได้รับจากเครื่องมือสื่อสารอื่นๆ ซึ่งไม่ใช่หนังสือเพียงอย่างเดียว แต่ทุกสิ่งต้องใช้การอ่านทั้งสิ้น ซึ่งองค์ประกอบสำคัญยิ่งคือ ภาษา ที่ใช้ถ่ายทอดข้อความ อารมณ์ ความรู้ ความรู้สึก ความคิด และประสบการณ์ออกมา

 **2.3.3 การอ่านเพื่อความเข้าใจ**

การอ่านที่ผู้อ่านสามารถเข้าใจความหมายสิ่งที่ผู้เขียนต้องการสื่อสารได้ถือว่าเป็นเป้าหมายที่สำคัญยิ่งของการอ่าน ซึ่งการที่จะให้ผู้เรียนเกิดความรู้ความเข้าใจในสิ่งที่อ่านได้อย่างมีประสิทธิภาพ จำเป็นต้องมีกลวิธีในการสอนอ่านที่ดีสำหรับให้ผู้เรียนได้ฝึกพัฒนา มีนักการศึกษาหลายท่านได้ให้ทัศนะในเรื่องเกี่ยวกับความเข้าใจในการอ่านและองค์ประกอบของความสามารถในการอ่านเพื่อความเข้าใจไว้ดังนี้

Miller (1990, p. 235) กล่าวว่า ความเข้าใจในการอ่านจัดเป็นกระบวนการสร้างความเข้าใจในสัญลักษณ์ที่เป็นตัวแทนความคิดของผู้เขียนโดยผู้อ่านต้องใช้ประสบการณ์เดิมที่ตนมีอยู่มาปฏิสัมพันธ์กับสิ่งที่ผู้เขียนนำเสนอในบทอ่าน

โชติ จินตแสวง (2558, น. 211) กล่าวว่า การที่จะเข้าใจในสิ่งที่อ่านได้นั้น ควรได้รับการพัฒนาความสัมพันธ์ระหว่างคำที่ปรากฏในประโยค ย่อหน้าและความสัมพันธ์ระหว่างเนื้อหาและสิ่งที่ผู้อ่านรู้แล้วที่มีอยู่ในข้อความที่เขียนหรือประสบการณ์เดิม

สรุปได้ว่า ความเข้าใจในการอ่านเป็นความสามารถในการตีความหมายจากเรื่องที่อ่านซึ่งต้องเข้าใจความหมายของคำศัพท์ ความรู้จากสำนวนประโยคต่างๆและความสัมพันธ์ระหว่างเนื้อหาของเรื่องที่อ่านกับประสบการณ์เดิมของผู้อ่าน นอกจากนี้ยังต้องอาศัยความสามารถในการพินิจพิจารณาและไตร่ตรองเพื่อหาข้อสรุปให้เป็นไปตามแนวความคิดของผู้เขียน

 **2.3.4 องค์ประกอบการอ่านเพื่อความเข้าใจ**

นักการศึกษาหลายท่านได้กล่าวถึง องค์ประกอบการอ่านเพื่อความเข้าใจ ดังนี้

 Harris and Smith (1986, pp. 227-231) ได้กล่าวถึงองค์ประกอบของการอ่านไว้ในแนวเดียวกัน คือ

 1. ประสบการณ์เดิมของผู้เรียน (Background Experience) ถ้าผู้เรียนมีประสบการณ์เดิมเกี่ยวกับเรื่องที่อ่านจะทำให้มีความเข้าใจเรื่องที่อ่านได้ง่ายและเร็วขึ้น

 2. ความสามารถทางภาษา (Language Abilities) ถ้าผู้เรียนมีความรู้ความสามารถทางภาษาเช่น รู้ความหมายของคำศัพท์โครงสร้างของประโยคและสำนวนต่างๆในบริบทที่อ่านจะทำให้เข้าใจเรื่องที่อ่านได้ดี

 3. ความสามารถในการคิด (Thinking Abilities) ผู้อ่านจะเข้าใจเรื่องที่อ่านได้จะต้องใช้ความสามารถในการคิดเพื่อที่จะได้เข้าใจเหตุการณ์หรือความคิดรอบยอดของเรื่องที่อ่านได้ง่ายยิ่งขึ้น

 4. ความสนใจต่อสิ่งที่อ่าน (Affection) ถ้าผู้เรียนมีทัศนคติความเชื่อและความสนใจต่อเรื่องที่อ่านได้ง่ายและเกิดความสนุกสนานในขณะที่อ่าน

 Williams (1986, น. 313) ได้กล่าวว่าการอ่านที่จะทำให้เกิดความเข้าใจ ต้องมีองค์ประกอบ ดังนี้

 1. ความรู้ในระบบการเขียน (Knowledge of the Writing System) ด้านการสะกดคำและการอ่านออกเสียง เพราะจะช่วยให้เข้าใจและจำคำในภาษาได้

 2. ความรู้ในเรื่องภาษา (Knowledge of the Language) คือ ความรู้เรื่องรูปแบบของคำการเรียบเรียงคำ โครงสร้างและไวยากรณ์ภาษา

 3. ความสามารถในการตีความ (Ability of Interpretation) คือ ความสามารถในการเข้าใจจุดประสงค์ของผู้เขียน รู้วิธีการเรียบเรียงประโยคเป็นข้อความที่ต่อเนื่องและความเข้าใจความสัมพันธ์ระหว่างประโยค สามารถตีความหมายที่ผู้เขียนต้องการได้

 4. ความรู้รอบตัว (Knowledge of the World) ผู้อ่านต้องทราบว่าตนกำลังทำอะไร อ่านเพื่ออะไร และจะเลือกวิธีการอ่านอย่างไรให้เหมาะสม

 ยนต์ ชุ่มจิต (2558, น. 184) ได้สรุปองค์ประกอบที่สำคัญของการอ่านเพื่อความเข้าใจไว้ดังนี้

 1. สามารถจดจำเรื่องราวส่วนใหญ่ที่อ่านมาแล้วได้ เมื่อถึงความจำเป็นที่ต้องการใช้ประโยชน์หรืออ้างอิงก็ทำได้ไม่ยาก

 2. สามารถจับใจความสำคัญได้ สามารถแยกแยะหรือระบุประเด็นหลักออกจากประเด็นย่อยที่ไม่จำเป็นหรือไม่สำคัญมากนักได้ สามารถประเมินได้ว่าอะไรบ้างที่ควรสนใจเป็นพิเศษหรือตัดทิ้งไปได้

 3. สามารถตีความเกี่ยวกับเรื่องราวหรือข้อคิดเห็นที่อ่านมาแล้วได้ว่ามีนัยสำคัญหรือลึกซึ้งมากน้อยเพียงใด

 4. สามารถสรุปลงความเห็นจากสิ่งที่อ่านมาแล้วได้อย่างถูกต้อง มีเหตุผลและน่าเชื่อถือ

 5. สามารถใช้วิจารณญาณของตนเองพิจารณาไตร่ตรองข้อสรุปหรือการอ้างอิงต่างๆของผู้เขียนได้อย่างถูกต้องและเป็นระบบไม่สับสน

 6. สามารถถ่ายโอนหรือประสบการณ์ความรู้สึกที่ได้จากการอ่านกับประสบการณ์อื่นๆได้อย่างเหมาะสมตามกาลเทศะ

 ชาลิสา มากแผ่นทอง (2559, น. 214) กล่าวถึงองค์ประกอบที่เกี่ยวกับผู้อ่านในการอ่านเพื่อความเข้าใจมีดังนี้

 1. ความรู้เดิมของผู้อ่าน

 2. ความสนใจในการอ่าน

 3. จุดประสงค์ในการอ่าน

 4. ความสามารถในการสะกดคำ

 ทัศนะเกี่ยวกับสิ่งแวดล้อมรอบตัวผู้อ่านคือ

 1. ความยากของคำที่ใช้

 2. ลำดับประโยคที่ใช้

 3. ความยาวของบทอ่าน

 4. รูปแบบของการอ่าน

 อภิรมณ อุไรรัตน์ (2559, น. 72) กล่าวว่า องค์ประกอบการอ่านเพื่อความเข้าใจคือ

 1. ผู้อ่าน (Reader) ต้องมีความรู้พื้นฐานในสิ่งที่อ่าน (Background knowledge) รวมถึงมีความรู้ทางทักษะในการอ่าน (Component skill knowledge) และแรงจูงใจ (Motivation)

 2. บทอ่าน (Text) อาจมีลักษณะเป็นการควบคุมโดยตรงจากผู้สอน ซึ่งผู้สอนสามารถเลือกบทอ่านที่มีคุณภาพ ความยาวที่เหมาะสมต่อการสอนอ่านเพื่อความเข้าใจหรืออาจแต่งขึ้นเองเป็นเรื่องสั้นๆ ก็ได้

 3. ภาระงาน (Task) จะมีลักษณะเฉพาะตามความต้องการของจุดประสงค์ของบทเรียนและมีกิจกรรมที่ผู้อ่านสามารถเข้าใจแล้วแสดงการโต้ตอบได้ดี

 4. กลยุทธ์ (Strategies) ผู้อ่านสามารถทำบทอ่านได้ง่ายขึ้นและทำความเข้าใจกับบทอ่านและภาระงานที่หลากหลายได้

กล่าวโดยสรุปองค์ประกอบการอ่านเพื่อความเข้าใจประกอบด้วยองค์ประกอบผู้อ่านต้องมีความรู้พื้นฐานในสิ่งที่อ่านรวมถึงมีความรู้ทางทักษะการอ่านและแรงจูงใจ บทอ่านอาจมีลักษณะเป็นการควบคุมโดยตรงจากผู้สอน ซึ่งผู้สอนสามารถเลือกบทอ่านที่มีคุณภาพ ความยาวที่เหมาะสมต่อการสอนอ่านเพื่อความเข้าใจภาระงาน จะมีลักษณะเฉพาะตามความต้องการของจุดประสงค์ของบทเรียนและมีกิจกรรมที่ผู้อ่านสามารถเข้าใจแล้วแสดงการโต้ตอบได้กลยุทธ์ ผู้อ่านสามารถทำบทอ่านให้ง่ายขึ้น และทำความเข้าใจกับบทอ่านและภาระงานที่หลากหลายสิ่งแวดล้อมรอบตัวผู้อ่านที่ส่งผลต่อความเข้าใจในสิ่งที่อ่าน ความยากของคำ ลำดับคำประโยคความยาวของบทอ่าน รูปแบบของการอ่านล้วนแต่ส่งผลกระทบต่อความสามารถในการอ่านของผู้อ่านทั้งสิ้น ซึ่งการที่จะพัฒนาความสามารถทางการอ่านของนักเรียน หรือการสร้างแบบฝึกให้เหมาะสมแก่นักเรียนนั้น สิ่งเหล่านี้ล้วนเป็นปัจจัยที่ต้องคำนึงถึงทั้งสิ้น

 **2.3.5 จุดประสงค์การอ่าน**

ธวิวาร โฉมเฉลา (2557, น. 14) ได้กล่าวถึง จุดประสงค์การอ่านไว้ดังนี้

 1. เพราะอยากรู้เรื่อง

 ความอยากรู้เป็นเรื่องปกติธรรมดาของมนุษย์ อยากรู้เรื่องของคนอื่น อยากรู้ความเคลื่อนไหวของเหตุการณ์ทั้งในบ้านและนอกบ้าน อยากมีความรู้เรื่องทั่วๆไป เป็นต้น ด้วยความอยากรู้ เมื่อจะถามใครๆตลอดเวลาก็ไม่สามารถทำได้ จึงจำเป็นต้องขวนขวายหาอ่านจากหนังสือซึ่งสามารถหยิบอ่านได้ทุกเวลา

 2. เพราะต้องการศึกษา

 สังคมปัจจุบันเป็นสังคมแข่งขัน อีกนัยหนึ่งคือ สังคมของคนเก่ง การที่จะเป็นคนเก่งกว่าคนอื่นคือ ต้องพยายามรู้ให้มากกว่าคนอื่น ให้รู้มากกว่าความรู้ที่ได้รับจากชั้นเรียน การที่จะมีความรู้กว้างขวางได้นั้น ก็ต้องหมั่นอ่านจากหนังสือนี่เอง

 3. เพราะต้องการปรับปรุงอาชีพการงาน

 การแข่งขันมิได้มีเฉพาะในการศึกษาเท่านั้น ในอาชีพและการงานทุกชนิดก็ต้องแข่งขันกันอยู่ตลอดเวลา คนที่ฉลาดจะยึดหนังสือเป็นหลัก เพราะหนังสือจะช่วยให้ผู้ใฝ่รู้มีความสามารถในการปรับตัวให้เข้ากับคนอื่น และปรับให้มีความรู้ความสามารถในอาชีพการงาน

 4. เพราะต้องการพักผ่อนเพลิดเพลิน

 ความจริงมีกิจกรรมมากมายหลายอย่างที่จะเลือกสรรเพื่อความเพลิดเพลิน แต่การหาความเพลิดเพลินของแต่ละตนนั้นแตกต่างกัน

 ลาวัณย์ สังขพันธานนท์ และคณะ (2550, น. 18) ได้กล่าวถึงจุดประสงค์การอ่านไว้ดังนี้

 1. การอ่านเพื่อความรอบรู้ ได้แก่ การอ่านเพื่อการศึกษาหาความรู้ในเรื่องใดเรื่องหนึ่ง อาจจะเป็นการศึกษาองค์ความรู้ในแนวอาชีพของตน เพื่อปรับปรุงและเพิ่มพูนสมรรถภาพในการทำงาน ทำให้เป็นผู้ที่มีความรู้กว้างขวางทั้งเรื่องส่วนตัวและงานที่ต้องปฏิบัตินอกจากการอ่านเพื่อความก้าวหน้าในอาชีพของตนแล้ว การอ่านเพื่อความรอบรู้อาจจะเป็นการอ่านเพื่อแสวงหาความรู้แขนงอื่นๆที่ตนเองสนใจ โดยเป็นการอ่านที่ผู้อ่านตั้งใจจะจับความคิดหรือนำสารบางอย่างที่ได้จากการอ่านมาประยุกต์ใช้ให้เกิดประโยชน์ รวมทั้งสามารถประเมินค่า ตีความ วิพากษ์วิจารณ์ให้กว้างขวางออกไปได้

 2. การอ่านเพื่อต้องการทราบข่าวสารข้อเท็จจริง อาจจะเป็นการอ่านเพื่อปฏิบัติตามและแก้ไขปัญหาต่างๆ การอ่านในลักษณะนี้เป็นการอ่านที่เน้นความรวดเร็ว เพราะสิ่งที่ต้องการจากการอ่าน คือคำตอบอย่างสั้นๆ หัวข้อ หรือประเด็นสำคัญ รวมทั้งแนวความคิดที่เด่นๆของข้อความทั้งหมด เช่น การอ่านประกาศ การอ่านป้ายโฆษณา การอ่านพาดหัวข่าวหนังสือพิมพ์ การอ่านแผนที่ การอ่านวิธีการสร้างหรือการปฏิบัติต่อสิ่งใดสิ่งหนึ่ง เป็นต้น

 3. การอ่านเพื่อความบันเทิงและความสนุกสนานเพลิดเพลิน เป็นการอ่านเพื่อสร้างความผ่อนคลายและพักผ่อน เพราะหนังสือเป็นเครื่องมือที่สร้างความบันเทิงให้แก่ผู้อ่านได้เป็นอย่างดี ไม่ว่าจะเป็น นวนิยาย เรื่องสั้น บทละคร กวีนิพนธ์ นิตยสาร วารสารเรื่องต่างๆ เป็นต้น

 4. การอ่านเพื่อเสริมสร้างประสบการณ์ชีวิต ได้แก่ การอ่านเพื่อเสริมสร้างความคิด อุดมคติและจินตนาการ การอ่านประเภทนี้จะต้องเป็นการอ่านอย่างพินิจพิเคราะห์ ดังนั้นจึงไม่เน้นความรวดเร็วในการอ่าน แต่เน้นความถูกต้องแม่นยำในการวิเคราะห์ตีความหรือการถอดรหัสสารจากการอ่าน เพื่อก่อให้เกิดปัญญาหรือความรู้ แล้วนำความรู้ดังกล่าวไปใช้ในชีวิตประจำวันได้

 นอกจากนั้น สุวัฒน์ วิวัฒนานนท์ (2552, น. 90) ได้กล่าวถึง จุดประสงค์การอ่านไว้ดังนี้

 1. การอ่านเพื่อแสวงหาความรู้ ได้แก่ การอ่านหนังสือจากหนังสือประเภทต่างๆทางวิชาการ สารคดีทางวิชาการ การวิจัยประเภทต่างๆหรือการอ่านผ่านสื่ออิเล็กทรอนิกส์ควรอ่านอย่างแพร่หลาย เพราะการอ่านเรื่องหนึ่งสามารถบูรณาการไปยังความรู้เรื่องอื่นๆได้

 2. การอ่านเพื่อแสวงหาความบันเทิง พักผ่อนหย่อนใจ

 3. การอ่านเพื่อแสวงหาข่าวสารความคิด จะทำให้มีมุมมองที่กว้างขึ้นอันจะทำให้เรามีเหตุผลอื่นๆ มาประกอบการวิจารณ์ วิเคราะห์หลายมุมมองมากขึ้น

 4. การอ่านเพื่อจุดประสงค์เฉพาะทาง ได้แก่การอ่านเป็นบางครั้งบางคราวในเรื่องที่ตนสนใจหรืออยากรู้ การอ่านประเภทนี้มักใช้เวลาไม่นานและไม่ทำบ่อย ส่วนใหญ่เป็นการอ่านเพื่อนำไปใช้เป็นหัวข้อสนทนา เชื่อมโยงการอ่านสู่การวิเคราะห์ และคิดวิเคราะห์

 5. การอ่านเพื่อใช้เวลาว่างให้เกิดประโยชน์

 6. การอ่านเพื่อการพัฒนาและปรับเปลี่ยนบุคลิกภาพ

 วิจารณ์ พานิช (2557, น. 78) ได้กล่าวว่า การอ่านเป็นสิ่งที่สำคัญในการดำเนินชีวิตในสังคม ปัจจุบัน และก่อให้เกิดความรู้ที่มากมาย ซึ่งจุดมุ่งหมายหลักของการอ่านที่สำคัญมีดังนี้ คือ

 1. อ่านเพื่อต้องการอยากรู้อยากเห็น ซึ่งการอยากรู้อยากเห็นเป็นธรรมชาติของมนุษย์ทุกคนที่ต้องการรู้เรื่องทั่ว ๆ ไป หรือเรื่องที่ตนเองสนใจ จึงจำเป็นต้องขวนขวายอ่าน เพื่อให้ตนเองมี ความรู้ในเรื่องนั้น ๆ

 2. อ่านเพื่อต้องการใช้เวลาว่างให้เกิดประโยชน์เพราะสาเหตุที่ทำให้คนอ่านหนังสือ คือ มีเวลาว่างจึงต้องการจะใช้เวลาว่างของตนเองให้เกิดประโยชน์ โดยการหาหนังสือมาอ่าน

 3. อ่านเพื่อความบันเทิงซึ่งเป็นการอ่านหนังสือหรือสิ่งพิมพ์ที่มีเนื้อหาที่ไม่เป็นวิชาการมากนัก เช่น นวนิยาย เรื่องสั้น หรือวรรณคดี เป็นต้น ซึ่งจะช่วยให้เกิดความเพลิดเพลินคลาย ความเครียด สุธีระ ประเสริฐสรรพ์ (2559, น. 120) ได้กล่าวถึงจุดมุ่งหมายของการอ่านไว้ดังนี้

 1. อ่านเพื่อรอบรู้ มีวัตถุประสงค์ย่อยๆ 6 ประเด็น คือเพื่อหาคำตอบในสิ่งที่ต้องการ ได้แก่ การอ่านคำแนะนำ การอ่านเพื่อตอบปัญหาที่สงสัย การอ่านเพื่อค้นหาความรู้ต่างๆ ทั้งโดยย่อและอย่างละเอียด การอ่านเพื่อรับรู้ข่าวสาร ข้อเท็จจริง การอ่านเพื่อศึกษาค้นคว้าเป็นพิเศษ เพื่อนำไปใช้ประโยชน์เรื่องใดเรื่องหนึ่งหรือเพื่อเขียนตำราวิชาการ อ่านเพื่อรวบรวมข้อมูลนำมาทำรายงาน ทำการวิจัย เผยแพร่ในหมู่นักวิชาการ ผู้สนใจทั่วไปอันเป็นประโยชน์แก่ส่วนรวมเป็นการอ่านเพื่อต้องการรู้ในสิ่งที่ผู้อ่านเป็นปัญหา หรือต้องการให้ความรู้ของตนเองงอกเงย หรือต้องการเพื่อประกอบอาชีพ การอ่านจึงเน้นถึงความรู้ในวิทยาการแขนงต่างๆ

 2. อ่านเพื่อความคิด เป็นการอ่านที่แสดงทัศนะที่ได้จากการอ่านวัสดุ สิ่งพิมพ์ ซึ่งได้แก่ บทความ บทวิจารณ์ บทวิจัยต่างๆ การอ่านลักษณะนี้เป็นการอ่านเพื่อทำความเข้าใจแนวคิดสำคัญการจัดลำดับขั้นแนวความคิดของผู้เขียนพร้อมทั้งพิจารณาหาเหตุผลและแรงจูงใจในการเขียนเรื่องนั้นขึ้นมา

 3. อ่านเพื่อความบันเทิง เป็นการอ่านหนังสือเพื่อการพักผ่อน ผ่อนคลายอารมณ์และเป็นการอ่านที่ช่วยให้เกิดความบันเทิงควบคู่ไปกับความคิด ได้แก่ การอ่านหนังสือประเภทเรื่องสั้น นิทาน นิยาย นวนิยาย บทละคร ทั้งระดับที่เป็นวรรณกรรม หรือวรรณคดี โดยมีจุดมุ่งหมายในการอ่านเพื่อความเริงรมย์เป็นสำคัญ

 4. อ่านเพื่อหาความคิดแปลกใหม่ เป็นกระบวนการให้เกิดความคิดสร้างสรรค์ในตัวผู้อ่าน เช่น การอ่านผลการทดลอง การค้นคว้าวิจัย และการเสนอความคิดใหม่ในหนังสือต่างๆ ซึ่งอาจหาได้ทั้งจากหนังสือสารคดีและบันเทิงคดี

 5. การอ่านเพื่อปรับปรุงบุคลิกภาพ เป็นที่ยอมรับกันโดยทั่วไปว่า การอ่านเป็นการพัฒนาความรู้ความคิดและทัศนคติได้ดียิ่งขึ้น ผู้รักการอ่านจึงเป็นคนทันสมัย น่าคบ สามารถที่จะเข้าร่วมสนทนากับทุกชนชั้น เพราะรับรู้ข่าวสารและพร้อมที่จะแลกเปลี่ยนความรู้ข่าวสารกับผู้อื่นได้ เนื่องจากการอ่านมากย่อมทำให้รู้มาก ทำให้บุคคลเป็นที่ยอมรับของสังคม เนื้อหาข่าวสารบางประการในหนังสือจะทำให้ผู้อ่านนำมาปรับปรุงบุคลิกภาพของตนได้เป็นอย่างดี การอ่านจึงช่วยพัฒนาบุคลิกภาพได้เป็นอย่างดี

 6. อ่านเพื่อสนองความต้องการอื่นๆ เป็นการอ่านที่ใช้ในการช่วยชดเชยความต้องการของคนเราที่ยังขาดอยู่ เช่น ความต้องการความมั่นคงในชีวิต ต้องการเป็นที่ยอมรับของกลุ่ม การอ่านจึงมีส่วนช่วยชดเชยความต้องการโดยผู้อ่านใช้หนังสือในการแก้ปัญหาของตนเองเพื่อขยายขอบเขตของความสนใจในสิ่งใหม่ หรือเพื่อสร้างภาพอารมณ์ที่ต้องการ เช่น เมื่อเกิดความรู้สึกเหนื่อย กลุ้มใจ ผู้อ่านมักจะไปพึ่งหนังสือเบาๆ เรื่องที่เคยรู้จัก หรือเคยอ่านสนุกสนานมาอ่าน แต่บางครั้งก็อยากจะอ่านเรื่องใหม่ๆ แนวทางใหม่ๆ เพื่อปรับตัวให้เข้ากับวิถีการดำรงชีวิต

 กล่าวโดยสรุปจุดประสงค์การอ่านแต่ละคนจะแตกต่างกันไปตามความต้องการ ผู้อ่านจะกำหนดจุดประสงค์ของการอ่าน เพื่อตอบสนองความต้องการ โดยเฉพาะตนเอง การอ่านแต่ละครั้งย่อมก่อให้เกิดประโยชน์ต่อผู้อ่านทั้งสิ้น ข้อควรคำนึงสำหรับผู้ที่อยู่ในวัยเรียน คือ ควรใช้วิจารณญาณในการเลือกเรื่องที่จะอ่าน และรู้จักแยกแยะ นำสิ่งที่เป็นประโยชน์จากการอ่านไปใช้ในการประกอบกิจกรรมที่เกี่ยวข้องกับการดำเนินชีวิตในแต่ละด้านได้อย่างมีประสิทธิภาพ จึงจัดเป็นปัจจัยสำคัญที่จะเสริมสร้างสัมฤทธิผลของการอ่านให้บรรลุเป้าหมาย

 **2.3.6 ประเภทของการอ่าน**

 การอ่านเป็นทักษะอย่างหนึ่งของการเรียนภาษาที่จำเป็นต้องได้รับการฝึกฝน การอ่านจะก่อให้เกิดผลต่อผู้อ่าน คือ ความเข้าใจ (Comprehension) หมายถึง การที่ผู้อ่านสามารถเก็บใจความสำคัญ เก็บความคิดของผู้เขียนและเก็บข้อมูลต่างๆ การอ่านจึงเป็นกระบวนการของความคิดและความเข้าใจในสิ่งที่อ่านเป็นสำคัญ ดังที่ สุพรรณสิริ วัฑฒกานนท์ (2545, น. 34-35) ได้กล่าวถึงประเภทการอ่านไว้ ดังนี้

 1. การอ่านแบบคร่าวๆหรือการอ่านแบบมุมกว้าง คือ การอ่านเพื่อค้นหาข้อมูลตามความต้องการของผู้อ่านว่าต้องการข้อมูลอะไร

 2. การอ่านเพื่อการศึกษา คือ การอ่านเพื่อต้องการข้อมูลเพื่อนำไปใช้ประกอบการเรียน หรือนำข้อมูลที่อ่านไปปฏิบัติเพื่อศึกษาเพิ่มเติม

 3. การอ่านเอาเรื่อง คือ การอ่านเพื่อต้องการทราบเรื่องของข้อมูลนั้นๆว่ามีความเป็นมาอย่างไรหรือมีลำดับเรื่องและความสำคัญของเรื่องอย่างไร

 4. การอ่านอย่างซาบซึ้งจรรโลงใจ คือ การอ่านซ้ำหรือการอ่านทบทวนข้อมูลนั้น เพื่อให้เกิดความรู้สึกเข้าใจในลีลาของผู้เขียนมากยิ่งขึ้น

 5. การอ่านเพื่อปฏิบัติ คือ การอ่านเพื่อนำข้อแนะนำหรือข้อเสนอแนะในหนังสือไปปฏิบัติตามเพื่อให้ได้ตามความประสงค์

 6. การอ่านเพื่อการพักผ่อนและความบันเทิง การอ่านชนิดนี้ไม่ต้องการความเข้าใจที่ลึกซึ้ง ผู้อ่านสามารถอ่านจะช้าหรือเร็วก็ได้ ขึ้นอยู่กับความพอใจของผู้อ่าน

 สุนันทา มั่นเศรษฐวิทย์ (2551, น. 17-20) ได้แบ่งลักษณะการอ่านเป็น 3 ชนิด ดังนี้

 1. การอ่านอย่างคร่าวๆ เป็นการอ่านเพื่อค้นหาเอกสารอ้างอิงสำหรับใช้ในการค้นหาหรือการหาสื่อใหม่ๆในห้องสมุด โดยอ่านเพียงชื่อเรื่อง ชื่อผู้แต่ง อ่านสารบัญเรื่องว่ามีอะไรบ้างหรืออ่านเนื้อหาบางตอนอย่างรวดเร็ว

 2. การอ่านเร็ว เป็นการอ่านหนังสือพิมพ์ รายงาน หรือหนังสืออื่นๆที่ไม่ต้องการรายละเอียดมากนัก อาจใช้อ่านสารที่ทำให้เกิดความเพลิดเพลิน เช่น อ่านนิทาน อ่านนิยาย นวนิยายและสื่อการอ่านอื่นๆ ที่ช่วยให้ผู้อ่านได้รับการผ่อนคลายทางจิตใจ

 3. การอ่านปกติ เป็นการอ่านเพื่อค้นหาข้อมูลและตอบคำถาม อาจใช้ในการทำแบบฝึกหัดหรือการทำรายงาน อ่านแล้วจดบันทึกเพื่อสรุปเนื้อเรื่องแต่ละตอน

 พัฒจิรา จันทร์ดำ (2554, น. 52) ได้แบ่งลักษณะการอ่านเป็น 5 ชนิด ดังนี้

 1. การอ่านอย่างคร่าวๆ เป็นการอ่านเพื่อสำรวจว่า ควรจะอ่านหนังสือเล่มนี้อย่างละเอียดต่อไปหรือไม่ โดยอ่านเพียงชื่อเรื่อง หัวข้อเรื่อง ชื่อผู้แต่ง คำนำ หรือการอ่านเนื้อหาบางตอนโดยรวดเร็ว

 2. การอ่านเพื่อจับใจความสำคัญ เป็นการอ่านเพื่อเก็บแนวคิดที่ต้องการและอ่านข้ามตอนที่ไม่ต้องการ

 3. การอ่านเพื่อสำรวจเนื้อหา เป็นการอ่านเพื่อทำเป็นบันทึกย่อหรือทบทวนเพื่อสรุปสาระสำคัญของเรื่องทั้งหมด

 4. การอ่านเพื่อศึกษาอย่างลึกซึ้ง เป็นการอ่านละเอียด เพื่อให้เข้าใจเรื่องที่อ่านอย่างชัดเจน

 5. การอ่านเพื่อวิเคราะห์และวิจารณ์ เป็นการอ่านละเอียด เพื่อวิเคราะห์เนื้อหาว่ามีความหมายและมีความสำคัญอย่างไร รวมทั้งแสดงความคิดเห็นอย่างมีเหตุผลเกี่ยวกับสิ่งที่อ่าน

 สลินดา โพธิ์พยัคฆ์ (2556, น. 97) กล่าวว่า การอ่านเกี่ยวข้องกับความเจริญเติบโตและพัฒนาการทุก ๆ ด้านของผู้เรียน กระทำเพื่อสนองความต้องการของตนเอง สนองความพอใจของสังคมที่มีต่อตน เป็นการเตรียมตัวที่จะรับพัฒนาการด้านอื่นๆ ที่จะตามมา ดังนั้นผลสัมฤทธิ์ในการอ่านจึงขึ้นอยู่กับความเจริญของการพัฒนาการด้านต่าง ๆ องค์ประกอบเกี่ยวกับตัวผู้เรียนที่มีความสำคัญต่อสัมฤทธิผลในการอ่านมีทั้งด้านชีววิทยาและสภาพแวดล้อม องค์ประกอบที่สำคัญ ได้แก่ สติปัญญาของผู้อ่าน สภาพร่างกาย สภาพทางสังคม และสภาพการทางด้านอารมณ์ ความสำเร็จในการอ่านนอกจากจะขึ้นอยู่กับความสามารถในการได้ยินและในการแยกแยะตัวหนังสือที่มองเห็นแล้ว ภูมิหลังและประสบการณ์ วุฒิภาวะ ความสนใจในการอ่านและการเรียนการสอนที่เหมาะสมมีส่วนช่วยเพิ่มพูนความสามารถในการอ่านอีกด้วย

 พรพิมล ศิริกุล (2559, น. 87) ได้แบ่งประเภทของการอ่านอย่างกว้างๆ ไว้ด้วยกัน 2 ประเภท คือ การอ่านในใจ (Silent Reading) และการอ่านออกเสียง (Oral Reading) ดังนี้

 1. การอ่านในใจ (Silent Reading) เป็นการถ่ายทอดตัวอักษรออกมาเป็นความคิดโดยตรง โดยผู้อ่านมีจุดมุ่งหมายจะจับใจความอย่างรวดเร็ว รู้เรื่องเร็ว และถูกต้อง การอ่านในใจช่วยให้เข้าใจเนื้อความได้เร็วกว่าการอ่านออกเสียง เพราะผู้อ่านไม่ต้องแบ่งสมองไว้สำหรับการแปลงความคิดออกมาเป็นเสียง เมื่อเบื่อก็หยุดพักได้ หลักสำคัญของการอ่านในใจ คือ ความแม่นยำในการจับตาดูตัวหนังสือ การเคลื่อนสายตา จากคำต้นวรรคไปสู่คำท้ายวรรค และการแบ่งช่วยระหว่างวรรคหนึ่ง ผ่านไปสู่วรรคหนึ่ง ความแม่นยำในการกวาดสายตาเป็นสิ่งที่จะต้องฝึกให้เร็ว จึงจะสามารถเก็บคำได้ครบ ทุกคำ การเปลี่ยนบรรทัดต้องคล่องแคล่ว เมื่อจบย่อหน้าหนึ่งควรหยุดคิดเล็กน้อย เพื่อสรุปความคิดว่าย่อหน้าที่อ่านจบลงกล่าวถึงอะไร เนื้อความสำคัญอยู่ที่ใด

 2. การอ่านออกเสียง (Oral Reading) การอ่านออกเสียง เป็นการอ่านที่ต้องการความถูกต้องในเรื่องของเสียง เสียงสูงต่ำจังหวะ การหยุดวรรคตอนให้ถูกต้องชัดเจน เป็นกระบวนการต่อเนื่องระหว่างสายตา สมองและ การเปล่งเสียงออกทางช่องปาก นั่นคือ สายตาจะต้องจับจ้องตัวอักษรและเครื่องหมายต่างๆ ที่เขียนไว้แล้วสมองจะต้องประมวลให้เป็นถ้อยคำ จากนั้นจึงเปล่งเสียงออกมา การอ่านออกเสียงจะต้องเกี่ยวข้องกับผู้ฟังด้วย เพราะเป็นวิธีสื่อความหมายให้เกิดความเข้าใจกันได้ ภารกิจของผู้อ่านคือ อ่านสารเดิมที่มีผู้เขียนไว้แล้ว ถ่ายทอดไปสู่ผู้ฟัง โดยที่จะต้องพยายามรักษาสารเดิมเอาไว้ให้ได้อย่างสมบูรณ์ที่สุด

โดยสรุป การอ่าน คือ การสื่อความหมาย ระหว่างผู้เขียนและผู้อ่าน โดยมีสารหรือบทอ่านเป็นสื่อ ผู้เขียนเป็นผู้ใช้ภาษาในการถ่ายทอดความรู้ ความคิด และประสบการณ์ของตนเอาไว้ในบทอ่าน ส่วนผู้อ่านเป็นผู้รับความหมายที่ผู้เขียนถ่ายทอดเอาไว้โดยใช้ความรู้ ความคิด และประสบการณ์ที่ตนมีอยู่ทำความเข้าใจในสิ่งที่อ่านและสามารถนำความเข้าใจไปใช้ประโยชน์

 **2.3.7 ขั้นตอนการสอนทักษะการอ่าน**

นักการศึกษาได้ให้แนวคิดเกี่ยวกับขั้นตอนการสอนทักษะการอ่าน ซึ่งสามารถสรุปได้ดังนี้

สุมิตรา อังวัฒนกุล (2539, น. 110) ได้เสนอขั้นตอนของการสอนทักษะการอ่าน ไว้ดังนี้

 1. ขั้นก่อนอ่าน (Pre-reading) เป็นการสร้างความสนใจและปูพื้นความรู้ในเรื่องที่อ่านแก่ผู้เรียน ตัวอย่างกิจกรรมที่ใช้ในขั้นนี้ ได้แก่

 1.1 ให้นักเรียนคาดคะเนเรื่องที่จะอ่าน เป็นการกระตุ้นให้ผู้เรียนนึกถึงความรู้เดิมแล้วนำมาสัมพันธ์กับเรื่องที่อ่าน

 1.2 ให้นักเรียนเดาความหมายจากบริบท โดยดูจากประโยคข้างเคียงหรือจากรูปภาพและการแสดงท่าทาง

 2. ขั้นระหว่างการอ่าน (While-reading) เป็นการทำความเข้าใจโครงสร้างละเนื้อหาในเรื่องที่อ่าน กิจกรรมที่ใช้ในขั้นนี้ ได้แก่

 2.1 ให้ลำดับเรื่องโยงให้ตัดเรื่องออกเป็นส่วนๆ (Strip Story) อาจจะเป็นย่อหน้าหรือเป็นประโยคก็ได้ แล้วให้ผู้เขียนลำดับข้อความกันเอง

 2.2 เขียนแผนผังโยงความสัมพันธ์เนื้อเรื่อง (Semantic Mapping)

 2.3 เติมข้อความลงในแผนผังของเนื้อเรื่อง (Graphic Organizer)

 2.4 เล่าเรื่องโดยสรุป (Summarizing)

 3. กิจกรรมหลังการอ่าน (Post-reading Activities) เป็นการตรวจสอบความเข้าใจของผู้เรียน กิจกรรมที่ทำอาจจะเป็นการถ่ายโอนไปสู่ทักษะอื่นๆ เช่น ทักษะการพูด และการเขียนก็ได้ โดยให้ทำกิจกรรมดังต่อไปนี้

 3.1 ให้แสดงบทบาทสมมติ

 3.2 ให้เขียนเรื่องหรือเขียนโต้ตอบ เช่น เขียนจดหมาย เขียนบทสนทนา เขียนแบบฟอร์ม วาดรูป เป็นต้น

 3.3 พูดแสดงความคิดเห็นเกี่ยวกับเรื่องที่อ่าน

 Smith (1980, p. 72) ได้เสนอขั้นตอนการสอนทักษะการอ่าน โดยแบ่งออกเป็น 3 ขั้นตอน ดังนี้

 1. ขั้นก่อนการสอนอ่าน (Pre-reading) จุดประสงค์ของขั้นตอนนี้คือ

 1.1 เพื่อแนะนำและกระตุ้นความสนใจในหัวข้อเรื่อง

 1.2 เพื่อชักจูงให้ผู้เรียนสนใจเรียนด้วยการให้เหตุผลสำหรับการอ่าน

 1.3 เพื่อเตรียมตัวในด้านภาษาให้แก่ผู้เรียนก่อนที่จะอ่านเนื้อเรื่อง

 2. ขั้นการอ่าน (While-reading) ขั้นตอนนี้เน้นที่เนื้อเรื่องที่อ่าน ดังนี้

 2.1 เพื่อให้ผู้เรียนเข้าใจจุดประสงค์ของผู้เรียน

 2.2 เพื่อให้ผู้เรียนเข้าใจโครงสร้างภาษางานเขียนหรือเนื้อความที่จะอ่าน

 2.3 เพื่อขยายเนื้อความของเรื่องให้ชัดเจน

 3. ขั้นหลังการอ่าน (Post-reading Activities)

 3.1 เพื่อถ่ายโอนความรู้ความคิดในเรื่องที่อ่านไปแล้ว

 3.2 เพื่อเชื่อมโยงเรื่องที่อ่านเข้ากับความรู้ความสนใจหรือความคิดเห็นของผู้เรียน

 Davies, et.al (1990, น. 16) กล่าวว่าการสอนทักษะการอ่าน มีลำดับขั้นตอนดังนี้

 1. กิจกรรมก่อนการอ่าน (Pre-text work) ให้ผู้เรียนคาดคะเน ระดมความคิด ใช้การถาม ตอบ และการจัดการที่เหมาะสม ในเรื่องหรือข้อความ เพื่อกระตุ้นให้ผู้เรียนเกิดความสนใน การเรียน

 2. นำเสนอเนื้อหา (Presentation) ตรวจสอบลีลาและหน้าที่ของภาษา แล้วให้ผู้เรียนใช้กลวิธีต่างๆในการอ่าน เช่น การอ่านแบบกวาดสายตา (Scanning) เพื่อทำนายสถานการณ์หรือเนื้อเรื่อง และใช้วิธีการอ่านแบบข้ามคำ (Skimming) เพื่อหาใจความหลักของเนื้อเรื่อง จากนั้นให้ผู้เรียนทำงานเดี่ยวหรือกลุ่มย่อย

 3. วิเคราะห์ ตัดทอนและถ่ายโอน (Analysis, extraction and transference) ในขั้นนี้ผู้เรียนทำงาน ทำงานเดี่ยว คู่หรือกลุ่มขึ้นอยู่กับความสามารถของแต่ละคนในการอ่านโอนข้อมูลในภาระงานหรือกิจกรรมที่กำหนดให้

 4. ตรวจสอบกิจกรรมที่ได้เรียนในและหน่วย (Checking of learning) โดยให้ผู้เรียนได้ทำกิจกรรม ดังนี้

 4.1 ตรวจสอบชนิดของเนื้อหา

 4.2 หน้าที่ทางภาษา

 4.3 ทักษะที่ใช้ รวมไปถึงคำศัพท์หรือสำนวนที่ใช้ในบทนั้นๆ

 Festag (1990, p. 21) ได้กล่าวถึงขั้นตอนของการสอนทักษะการอ่านไว้ ดังนี้

 1. กระตุ้นผู้เรียนด้วยการชี้แจงให้ทราบถึงจุดประสงค์ของบทเรียน

 2. สร้างความมั่นใจให้กับผู้เรียนถึงปัญหาที่สามารถแก้ไขได้ด้วยการให้คำทบทวนและแนะนำเครื่องมือเกี่ยวกับภาษาที่จำเป็นสำหรับที่จะนำไปช่วยแก้ปัญหาในภาระงาน

 3. ลำดับขั้นตอน ซึ่งเป็นหัวใจหลักสำคัญ ดังนี้

 3.1 เตรียมคำถามที่เกี่ยวข้องกับกิจกรรม

 3.2 ทบทวน และแนะนำคำศัพท์ใหม่ หรือวลีที่สำคัญ ซึ่งสอดคล้องกับชื่อเรื่อง

 3.3 ให้นักเรียนฝึกปฏิบัติ

 3.4 ให้นักเรียนเล่นบทบาทสมมติเพื่อฝึกให้นักเรียนได้มีอิสระในการพูด

 3.5 ประเมินผล

 Goodman (1995, p. 11) ได้เสนอขั้นตอนการสอนการอ่านเพื่อความเข้าใจ ดังนี้

 1. ขั้นความจำ (Recognition initiation) หมายถึง ขั้นตอนที่สมองระลึกหรือจำตัวอักษรได้ตามที่ผู้เขียนได้เขียนไว้ เป็นการมองเห็นคำแล้วจำได้ คำๆนั้นเขียนแทนคำพูดว่าอะไรและการอ่านก็จะเริ่มต้นขึ้น ซึ่งเป็นการเริ่มต้นอีกแบบหนึ่งหรือการอ่านอาจเริ่มต้นด้วยการมองเห็นรูปภาพ รูปภาพนั้นก็จะเป็นตัวเริ่มต้นในการอ่านได้อีกลักษณะหนึ่ง

 2. ขั้นการคาดเดา (Prediction) หมายถึง การคาดคะเนหรือเดาเหตุการณ์ล่วงหน้าว่าเรื่องที่อ่านนั้นเป็นอย่างไรและจะดำเนินไปในลักษณะอย่างไร

 3. ขั้นการยืนยันข้อมูล (Confirmation) หมายถึง การหาข้อมูลยืนยันว่าสิ่งที่คาดคะเนไว้นั้นถูกต้องหรือใกล้เคียงมากน้อยเพียงไร

 4. การตรวจสอบข้อมูล (Correction) หมายถึงการแก้ไขหรือปรับจัดระดับความคิดอีกครั้งหนึ่งเมื่อผู้อ่านนั้นพบว่าสิ่งที่ตนเองคาดคะเนนั้นไว้ไม่ถูกต้อง

 5. Termination หมายถึงการสิ้นสุดการอ่าน บุคคลจะยุติการอ่านเมื่อได้ทำกิจกรรมทั้งหมดเรียบร้อยแล้ว อาจจะไม่ใช่การอ่านจบ แต่เป็นเพราะเข้าใจความหมายในการอ่านได้น้อย หรือไม่ทราบเกี่ยวกับเรื่องที่อ่านหรือเรื่องนั้นไม่น่าสนใจ

 วิสาข์ จัติวัตร์ (2543, น.1) ได้สรุปวิธีการสอนอ่าน ไว้ดังนี้

 1. ก่อนอ่านข้อความใดๆ ผู้อ่านควรทำนายข้อความล่วงหน้าจากหัวข้อเรื่องหัวข้อย่อย โดยใช้ความรู้ของตนเองที่มีอยู่เกี่ยวกับเรื่องนั้นๆ ผู้อ่านสามารถเดาเนื้อเรื่องได้จากรูปภาพ ตาราง แผนภูมิ ซึ่งสามารถเสนอแนะเนื้อเรื่องของเรื่องที่อ่านได้

 2. ผู้อ่านควรมีจุดประสงค์ในการอ่าน เช่น อ่านเพื่อหาข้อมูลบางอย่าง โดยใช้เทคนิคScanning กวาดสายตาอ่านข้อมูลอย่างรวดเร็ว เพื่อหาข้อความที่ต้องการ ทั้งนี้ผู้เขียนอาจตั้งคำถามหรือปัญหาให้ผู้อ่านหาคำตอบก่อนที่อ่านข้อความนั้นๆ เพื่อให้ผู้อ่านมีวัตถุประสงค์ในการอ่าน

 3. การตีความหมายของคำศัพท์จากข้อความในบริบทโดยอนุมาน (Infer) ความหมายของคำศัพท์ได้จากคำที่มีความหมายคล้ายกัน คำที่มีความหมายคล้ายกันคำที่มีความหมายตรงข้ามกัน โครงสร้างของคำและจากประสบการณ์ของผู้อ่าน

 4. ผู้อ่านควรทราบถึงความสัมพันธ์ของประโยคต่างๆและโครงสร้างของหน้าที่อ่านโดยใช้ความรู้เกี่ยวกับคำศัพท์ ไวยากรณ์และคำที่ใช้เชื่อมประโยค เช่น สามารถเขียนโครงสร้างของย่อหน้าซึ่งประกอบด้วยใจความสำคัญ (Main Idea) และข้อความสนับสนุน (Supporting Details) ได้มีจุดมุ่งหมายที่จะให้คำจำจัดความ บรรยาย ให้ตัวอย่างหรือให้เหตุผล เป็นต้น

 5. การสร้างแบบฝึกอ่านตามแนวการสอนเพื่อการสื่อสารที่แปลกใหม่และช่วยให้ผู้อ่านเข้าใจข้อความที่อ่านได้ดียิ่งขึ้น กล่าวคือ การถ่ายโอนข้อมูลที่อ่านในรูปต่างๆ (Transfer of information)

 6. การถ่ายโอนข้อมูลจากที่อ่านมาเป็นแผนผัง ตาราง รูปภาพ แผนที่ และแผนภูมิ

 7. การถ่ายโอนข้อความจากแผนผัง ตาราง รูปภาพ แผนที่ แผนภูมิและรูปภาพเป็นข้อความภาษาอังกฤษ

 8. การย่อความที่อ่านในรูปของตารางหรือย่อหน้าสั้นๆ

 9. การอ่านเพื่อแก้ปัญหาโดยใช้หลัก Jigsaw Reading คือ ผู้อ่านพยายามนำเนื้อหาจ้อมูลมาปะติดปะต่อกันเพื่อแก้ปัญหาบางอย่าง

 จากแนวคิดเกี่ยวกับขั้นตอนการสอนทักษะการอ่านดังกล่าวข้างต้น สามารถสรุปได้ว่า ขั้นตอนในการสอนการอ่านเพื่อความเข้าใจประกอบด้วย 3 ขั้นตอนสำคัญๆ คือ ขั้นก่อนการอ่าน ขั้นระหว่างการอ่าน และขั้นหลังการอ่าน ซึ่งในกิจกรรมขั้นก่อนการอ่าน จะต้องสร้างความสนใจและปูพื้นความรู้ในเรื่องที่จะอ่านให้แก่ผู้เรียนก่อน ส่วนในขั้นกิจกรรมระหว่างการอ่าน เป็นการให้นักเรียนทำความเข้าใจโครงสร้างและเนื้อหาในเรื่องที่อ่าน และขั้นตอนสุดท้ายคือกิจกรรมขั้นหลังการอ่านเป็นการตรวจสอบความเข้าใจของผู้เรียน ซึ่งกิจกรรมที่ให้ทำอาจเป็นการโยงไปสู่ทักษะอื่นๆหรือให้นักเรียนทำงานกันเป็นกลุ่มเพื่อสรุปเรื่องที่อ่าน กิจกรรมที่ครูผู้สอนจัดให้มีความหลากหลายนี้จะช่วยในการส่งเสริมความรู้ ความเข้าใจ และช่วยพัฒนาให้ผู้เรียนประสบความสำเร็จในการอ่านในที่สุด

 **2.3.8 การวัดและการประเมินผลความเข้าใจในการอ่าน**

นักการศึกษาที่เกี่ยวข้องกับการศึกษาส่วนใหญ่เชื่อว่า การอ่านเป็นกระบวนการหรือเป็นกลุ่มของกระบวนการที่ผู้อ่านแต่ละคนใช้ เพื่อค้นหาข้อมูลที่ผู้เขียนเขียนดังมีนักการศึกษาได้กล่าว ดังนี้

 Pearson and Johnson (1981, p.6) ได้จำแนกวัตถุประสงค์ของการทดสอบการอ่านเป็น วัตถุประสงค์ 2 ดังนี้

 1. การทดสอบการอ่านเพื่อประเมินเปรียบเทียบ เป็นการทดสอบประจำปี เพื่อวัดผลสัมฤทธิ์ในการอ่านของนักเรียน คะแนนของแบบทดสอบดังกล่าวจะปรากฏออกมาเป็นระบบเกรดหรือเปอร์เซ็นต์ซึ่งคะแนนจะแสดงถึงความเข้าใจในการอ่าน ความเข้าใจคำศัพท์ หรือระดับการอ่าน คะแนนจะไม่มีประโยชน์ต่อครูผู้สอน กล่าวถือ ถ้านักเรียนได้คะแนนความเข้าใจในการอ่านต่ำไม่สามารถบ่งชี้ถึงสาเหตุ เพราะแบบทดสอบดังกล่าวไม่ได้ใช้สำหรับการวินิจฉัยข้อบกพร่องของผู้เรียน

 2. การทดสอบการอ่านเพื่อวินิจฉัยการอ่านของเด็กแต่ละคน เป็นการทดสอบที่มีประโยชน์ต่อครูผู้สอนคือทำให้ครูผู้สอนทราบความแตกต่างในความสามารถในการอ่านของเด็กนักเรียนแต่ละคน สามารถวิเคราะห์ปัญหาการอ่านของนักเรียนแต่ละคน โดยนักเรียนจะได้รับการทดสอบจากแบบทดสอบที่แตกต่างกันและช่วยเป็นแนวทางสำหรับครูผู้สอนในการปรับปรุงการเรียนการสอนอ่านให้ดียิ่งขึ้นจากวัตถุประสงค์ของการทดสอบการอ่าน สรุปได้ว่า การทดสอบการอ่านโดยทั่วไปเพื่อวัดผลสัมฤทธิ์ในการอ่านของนักเรียนโรงเรียนหนึ่งเพื่อเปรียบเทียบกับความสามารถในการอ่านของนักเรียนอีกโรงเรียนหนึ่งและการทดสอบการอ่านเพื่อวินิจฉัยความสามารถในการอ่านของนักเรียนแต่ละคน ซึ่งเป็นประโยชน์สำหรับครูผู้สอนในการสอนอ่าน เมื่อพิจารณาคะแนนการอ่านและนำผลของคะแนนไปใช้

 Smith and Robinson (1980, p.154) แบ่งแบบทดสอบการอ่านออกเป็น 2 ประเภท ดังนี้

 1. แบบทดสอบแบบอิงกลุ่ม (Norm-referenced test) เป็นการทดสอบที่คะแนนปรากฏออกมา ทำให้ทราบว่านักเรียนที่ทำคะแนนการอ่านได้ดีเพียงใด เมื่อเปรียบเทียบกับกลุ่มโดยจะทราบว่าคะแนนของนักเรียนสูงหรือต่ำ เมื่อเปรียบเทียบภายในกลุ่ม ซึ่งคะแนนของนักเรียนจะถูกแสดงออกมาในรูปเปอร์เซ็นต์ไทล์ (Percentile) เช่น เมื่อนักเรียนคนหนึ่งได้คะแนนเปอร์เซ็นต์ไทล์ที่ 40 หมายความว่า นักเรียนคนนั้นทำคะแนนได้ดีกว่า 40 เปอร์เซ็นต์ของจำนวนนักเรียนผู้สอบทั้งหมดเป็นต้น

 2. แบบทดสอบแบบอิงเกณฑ์ (Criterion-referenced test) เป็นแบบทดสอบที่ต้องการวัดความสามารถหรือสมรรถภาพการอ่านของนักเรียนว่าถึงเกณฑ์ที่กำหนดไว้หรือไม่ คะแนนความสามารถในการอ่านจึงไม่ได้ใช้เปรียบเทียบในการอ่านระหว่างนักเรียนด้วยกัน แต่คะแนนจะบอกให้ทราบว่า นักเรียนมีความสามารถในการอ่านตามเกณฑ์หรือวัตถุประสงค์ที่ตั้งไว้หรือไม่ ซึ่งแบบทดสอบอิงเกณฑ์นี้บางครั้งถูกเรียกว่า แบบทดสอบตามจุดประสงค์ เนื่องจากการสอนอ่านในปัจจุบันเน้นการทำความเข้าใจต่อเรื่องที่อ่านเป็นหลัก การวัดและการประเมินผลการอ่านจึงออกมาในรูปแบบของการทดสอบความเข้าใจในการอ่าน

 กระทรวงศึกษาธิการ (2545 ข, น.1) ได้อธิบายการวัดประเมินผลการอ่าน ดังนี้

 1. ทักษะสำคัญที่ใช้ในการอ่าน แบ่งเป็น

 1.1 ทักษะการอ่าน คือการสื่อความหมายระหว่างผู้เขียนกับผู้อ่าน ผู้เขียนพูด ผู้อ่านแสดงปฏิกิริยาตอบโต้อีกทั้งการอ่านยังหมายถึง กระบวนการรับรู้ กระบวนการคิดและกระบวนการทำความเข้าใจในทักษะการอ่านจะมีศิลปะการอ่านที่แตกต่างกัน เช่น ในชั้นเรียนที่ครูจะให้นักเรียนเริ่มอ่านบทอ่านหรือเนื้อเรื่องในบทเรียน ครูให้เทคนิคการเดาศัพท์ (Context clues) เพื่อเพิ่มความเข้าใจในการอ่านและเพื่อเพิ่มคำศัพท์ให้กับนักเรียนมากขึ้นและที่สำคัญครูจะต้องเข้าใจเกี่ยวกับเนื้อเรื่องที่จะให้นักเรียนอ่านอย่างละเอียด หลังจากนั้นครูให้นักเรียนทำความเข้าใจในเรื่องที่ตนเองอ่านพร้อมทั้งสนับสนุนให้ผู้เรียนเกิดการคิดและกระตือรือร้นในการทำกิจกรรมการอ่าน เมื่อผู้เรียนเข้าใจในสิ่งที่ตนเองอ่าน ครูควรให้นักเรียนแลกเปลี่ยนความคิดเห็นร่วมกับเพื่อน เช่น

 1.1.1 การกวาดสายตาเพื่อหาข้อมูลที่ต้องการ

 1.1.2 การกวาดสายตาเพื่อหาประเด็นสำคัญของข้อความที่อ่าน

 1.1.3 การระบุขั้นตอนของการโต้แย้งความคิดในข้อความที่อ่าน

 1.1.4 การจับใจความสำคัญ

 1.1.5 การคาดการณ์สิ่งที่จะเกิดขึ้น

 1.1.6 การแยกประเด็นความจริงออกจากความคิดเห็นของผู้เรียน

 1.1.7 การสรุปข้อความที่อ่านได้

 1.1.8 การสังเคราะห์หรือรวบรวมประเด็นความรู้ที่ได้จากการอ่าน

 1.2 ทักษะย่อยที่ได้การอ่าน เช่น

 1.2.1 การทำความเข้าใจ หรือคำที่ใช้แทนคำอื่นๆที่ได้กล่าวไปแล้ว

 1.2.2 การคาดเดาความหมายคำศัพท์จากบริบท

 1.2.3 การทำความเข้าใจวิธีการเรียบเรียงเนื้อหาและความสัมพันธ์ของเนื้อหา

 1.2.4 ทักษะด้านไวยากรณ์และคำศัพท์ การรู้ความหมายของรูปกริยาบางรูป

 2. ประเภทของแบบทดสอบทักษะการอ่าน

 2.1 แบบเลือกตอบ

 2.2 การตอบคำถามแบบสั้น

 2.3 การถ่ายโอนข้อมูลที่ได้จากการอ่านในรูปแบบต่างๆ เช่น การเติมคำหรือข้อมูลในแผนภูมิ แผนผัง ตาราง เป็นต้น

 2.4 การจดบันทึกข้อความ

 2.5 การเติมคำที่เว้นว่าง โดยใช้ข้อมูลจากบทอ่าน

 3. การประเมินการอ่าน อาจมีประเด็นการประเมิน ดังนี้

 3.1 ความถูกต้อง

 3.2 กลไกทางภาษา

 3.3 ความคล่องแคล่ว

 4. ระดับขั้นความสามารถของทักษะการอ่าน

 4.1 ระดับกลไก สามารถบอกได้ว่า กลุ่มคำ หรือประโยคที่ให้มาเหมือนกันหรือต่างกัน

 4.2 ระดับความรู้

 4.2.1 สามารถเลือกภาพที่มีความหมายตรงกับคำที่ขีดเส้นใต้ประโยคได้

 4.2.2 สามารถเลือกประโยคที่มีข้อความตรงกับข้อมูลที่แสดงไว้ในแผนที่

 4.2.3 สามารถเลือกคำที่มีความหมายตรงกับภาพที่กำหนดให้ได้

 4.3 ระดับถ่ายโอน

 4.3.1 สามารถเลือกคำที่เหมาะสมเติมลงในช่องว่างของข้อความที่ให้มาได้

 4.3.2 สามารถเลือกคำหรือวลีที่มีความหมายเหมือนคำที่ขีดเส้นใต้ในประโยคได้

 4.3.3 สามารถเลือกข้อความที่มีความหมายคล้ายคลึงหรือใกล้เคียงกับประโยคหรือวลีที่ขีดเส้นใต้ได้

 4.3.4 สามารถเลือกคำหรือข้อความที่อ้างอิงโดยคำที่ขีดเส้นใต้ในข้อความกำหนดให้ได้

 4.4 ระดับสื่อสาร

 4.4.1 สามารถอ่านข้อความที่ไม่เคยเห็นมาก่อนแล้วตอบคำถามเกี่ยวกับเรื่องที่อ่านได้ 4.4.2 สามารถอ่านข้อความแล้วเลือกคำหรือวลีที่เป็นหัวเรื่อง (Topic) ได้

 4.4.3 สามารถอ่านข้อความแล้วเลือกประโยคที่มีใจความต่อเนื่องและสัมพันธ์กับข้อความนั้นได้

 4.4.4 สามารถเลือกประโยคที่นำมาเติมในบทสนทนาได้ถูกต้อง

 4.5 ระดับวิเคราะห์วิจารณ์

 4.5.1 สามารถอ่านประโยค บทสนทนาหรือข้อความแล้วตอบคำถามเกี่ยวกับอารมณ์หรือความคิดของตัวละครได้

 4.5.2 สามารถอ่านประโยคบทสนทนาหรือข้อความแล้วตอบคำถามเกี่ยวกับสถานการณ์หรือแสดงความคิดเห็น

 4.5.3 สามารถอ่านข้อความแล้วตอบคำถามเกี่ยวกับจุดประสงค์และความคิดเห็นของผู้เรียนได้

 4.6 ประเภทของแบบทดสอบการอ่าน

 4.6.1 อ่านคำแล้วเลือกข้อที่มีคำประเภทเดียวกัน

 4.6.2 อ่านคำแล้วเลือกคำที่มีเป็นพวกเดียวกับคำที่กำหนดให้

 4.6.3 อ่านคำแล้วเลือกคำที่มีความหมายต่างกัน

 4.6.4 อ่านคำแล้วเลือกข้อที่มีคำที่ไม่เข้าพวก

 4.6.5 อ่านคำแล้ววาดภาพ

นุชลี อุปภัย (2555, น. 68) ได้เสนอรูปแบบของแบบทดสอบที่ใช้ในการประเมินผลความเข้าใจในการอ่านภาษาอังกฤษที่นิยมใช้ว่ามี 2แบบ คือ

 1. แบบทดสอบอัตนัย (Subjective test) ได้แก่ แบบทดสอบความเรียงที่ให้ผู้เรียนตอบคำถามจากเรื่องที่อ่านโดยเขียนคำตอบเป็นประโยคหรือข้อความยาวๆ

2. แบบทดสอบแบบปรนัย (Objective test) ได้แก่ แบบทดสอบแบบเลือกตอบ แบบถูกผิด แบบจับคู่และแบบเติมคำ เป็นต้นแบบทดสอบแบบปรนัยชนิดเลือกตอบ (Multiple Choice) จะเป็นที่นิยมใช้มากกว่าเพราะการตรวจให้คะแนนจะสะดวก รวดเร็ว มีความเที่ยงตรงต่อการคิดคะแนน และสามารถถามได้ครอบคลุมทุกเนื้อหาหลายๆด้าน และสามารถใช้วัดผู้สอบได้ทุกระดับ

 ภูฟ้า เสวกพันธ์ (2555, น.91) ยังได้เสนอแนวทางในการวัดและประเมินผลความเข้าใจในการอ่านเพิ่มเติมว่า ควรครอบคลุมถึงสิ่งต่อไปนี้

 1. คำศัพท์ การเดาคำศัพท์โดยใช้ข้อความบริบทที่อยู่รอบๆเพื่อให้ได้ความหมายที่ถูกต้องและเหมาะสมกับคำศัพท์นั้นๆ

 2. ใจความสำคัญหรือใจความหลักของเรื่องที่อ่าน

 3. รายละเอียดในเนื้อเรื่องที่อ่าน

 4. การสรุปเรื่องและใจความที่ปรากฏโดยนัย หรือเรื่องที่ไม่ปรากฏอยู่ในข้อความ

 5. อารมณ์ ความรู้สึกและเจตนารมณ์ของผู้เรียน

 6. ความสัมพันธ์ของข้อความหรือประโยคที่ปรากฏในเนื้อเรื่อง

 7. โครงสร้างของประโยคโดยการแปลความประโยค หรือโดยการกำหนดประโยคมาให้ 1ประโยค แล้วเลือกประโยคเทียบเคียงที่มีความหมายตรงกับประโยคที่กำหนดให้

 สรุปได้ว่า การวัดและประเมินผลการอ่านควรมีหลากหลายทั้งแบบทดสอบ แบบอิงกลุ่ม แบบทดสอบแบบอิงเกณฑ์ แบบทดสอบอัตนัย แบบทดสอบแบบปรนัย ซึ่งผู้สอนควรนำมาใช้ประเมินตามความเหมาะสมของบริบทและเนื้อหา

 **2.3.9 ประโยชน์ของการอ่านเพื่อความเข้าใจ**

 ตามปกติแล้วการศึกษาไม่ว่าจะในรั้วมหาวิทยาลัย หรือโรงเรียนนั้น ล้วนมีข้อจำกัดทางเวลา นักเรียนต้องจำเป็นที่จะต้องศึกษาหาความรู้เพิ่มเติมโดยการอ่านด้วยตนเองให้มากๆ ยิ่งเราอ่านมากเท่าใด เราก็จะได้ข้อมูลและความคิดของบุคคลต่างๆมากเท่านั้น เมื่อถึงเวลาเราก็สามารถนำข้อมูลที่อ่านมาใช้ได้อย่างสะดวก เวลาจะพูดหรือเขียนก็ทำให้ดูมีเหตุผล มีหลักฐานอ้างอิงประกอบทำให้ผู้ฟัง ผู้อ่าน เห็นสอดคล้องได้ง่ายขึ้น หรือถ้าหากจะผิดพลาดไปบ้าง แต่ก็ยังผิดอย่างมีหลักเกณฑ์

 กระทรวงศึกษาธิการ (2546, น. 7-8) ได้สรุปประโยชน์ของการอ่านเพื่อความเข้าใจไว้ดังนี้

 1. เป็นการพัฒนาสติปัญญา ให้เกิดความรู้ ความฉลาด เกิดภูมิคุ้มกันที่ดีในชีวิตจิตใจ

 2. ทำให้มีความรู้ในวิชาด้านต่างๆ อาจะเป็นความรู้ทั่วไปหรือความรู้เฉพาะด้านก็ได้ เช่น การอ่านตำราแขนงต่างๆ หนังสือคู่มืออ่านประกอบในแขนงวิชาต่างๆ

 3. ทำให้รอบรู้ทันโลก ทันเหตุการณ์ การอ่านจากสื่อสารสารสนเทศต่างๆ จะทำให้ผู้อ่านรู้ทันข่าวสารบ้านเมืองและสภาพการณ์ต่างๆในสังคม ทั้งในประเทศและต่างประเทศ

 4. ทำให้ค้นหาคำตอบที่ต้องการได้ การอ่านหนังสือจะช่วยตอบคำถามที่เราสงสัย ต้องการรู้ได้ เช่น อ่านพจนานุกรมเพื่อหาความหมายของคำ อ่านหนังสือกฎหมายเมื่อต้องการทราบข้อปฏิบัติ อ่านหนังสือคู่มือแนะวิธีเรียนเพื่อต้องการประสบผลสำเร็จในการเรียน เป็นต้น

 5. ทำให้เกิดความเพลิดเพลิน การอ่านที่มีเนื้อหาดี น่าอ่าน น่าสนใจ ย่อมทำให้ผู้อ่านมีความสุข ความเพลิดเพลิน เกิดอารมณ์คล้อยตามอารมณ์ของเรื่องนั้น สามารถผ่อนคลายความตึงเครียด ยังเป็นการจรรโลงใจและยกระดับจิตใจผู้อ่านให้สูงขึ้นได้ด้วย

 6. ทำให้เกิดทักษะและพัฒนาการในการอ่าน ผู้ที่อ่านหนังสืออย่างสม่ำเสมอย่อมมีความชำนาญในการอ่าน สามารถอ่านได้อย่างรวดเร็ว เข้าใจเรื่องราวที่อ่านได้ง่าย จับใจความได้ถูกต้อง เข้าใจประเด็นสำคัญของเรื่อง และสามารถประเมินคุณค่าเรื่องที่อ่านได้อย่างสมเหตุสมผล เช่น การอ่านบทความ บทวิจารณ์ สารคดี เอกสารทางวิชาการต่างๆ เป็นต้น

 การอ่านมีความสำคัญต่อชีวิต เพราะการนำเสนอความรู้ ข่าวสาร ข้อมูลต่างๆในปัจจุบัน มักใช้สื่อสิ่งพิมพ์ ซึ่งการอ่านได้ถูกต้องตามประเภทของการอ่านถือว่าเป็นสิ่งจำเป็นอย่างยิ่งที่จะช่วยให้ผู้อ่านรับสารจากบทอ่านได้ครบถ้วนถูกต้องและสนใจอ่านจนจบ

 กาญจนา เชื่อมศรีจันทร์ (2552, น. 85) ได้กล่าวถึงประโยชน์ของการอ่านไว้หลายประการ ดังนี้

1. ช่วยพัฒนาตนเองให้ได้ความรู้และความเพลิดเพลินในเนื้อหาที่อ่าน
2. ช่วยให้ผู้อ่านเข้าใจสังคม สร้างความเข้าใจบุคคลในสังคมให้ดีขึ้น

 3. จะช่วยทำให้เกิดทักษะการสรุปข้อมูลที่ได้จากการอ่าน กล่าวคือข้อมูลที่ปรากฏในสารมักจะกระจัดกระจาย ดังนั้น การอ่านจะช่วยให้ผู้อ่านจัดข้อมูลเป็นระบบ แล้วสามารถสรุปแต่ละพวกให้เหลือแต่แก่นหรือแนวคิด เพื่อสะดวกต่อการนำไปใช้ประโยชน์ต่อไป

 4. จะช่วยให้เข้าใจสังคม เพราะสารแต่ละยุคสมัยเปรียบเสมือนเป็นตัวแทนของสังคม การอ่านจึงมีคุณค่าที่ช่วยทำให้เห็นฉากของสังคมในอดีต ปัจจุบัน รวมถึงอนาคต ซึ่งต้องการบุคคลที่มีความสามารถช่วยตัดสินความถูกต้องในเหตุการณ์เหล่านั้น ทั้งนี้โดยอาศัยข้อมูลที่ได้จากการอ่านเป็นพื้นฐานการตัดสินนั่นเอง

 5. จะช่วยให้เห็นรูปแบบของสารประเภทต่างๆ สารแต่ละประเภทย่อมมีรูปแบบของการนำเสนอที่แตกต่างกัน การอ่านสารหลายประเภทย่อมเห็นข้อที่แตกต่างกัน อันจะนำไปสู่การพัฒนาอัตราเร็วในการอ่านให้สูงขึ้น

 รัชนีย์ อุปรัง (2550, น. 38) ได้กล่าวถึงประโยชน์ของการอ่านว่าทำให้รู้ข่าวสารข้อมูลต่าง ๆ ทั่วโลก ปัจจุบันเป็นยุคแห่งการติดต่อสื่อสารและเทคโนโลยีที่ทันสมัย ทำให้ผู้อ่าน อยากรู้อยากเห็นในสิ่งใหม่ ๆ การแสวงหาความรู้ทียั่งยืนจึงอาศัยการอ่านเป็นปัจจัยสําคัญในการดำเนินชีวิตเพื่อพัฒนาตนเอง เพิ่มพูนความรู้ประสบการณ์มากขึ้น สามารถนำไปแก้ปัญหาและปรับตัวให้สามารถอยู่ในสังคมที่มีการเปลี่ยนแปลงได้

 สุพัตรา มูลละออง (2557, น. 52) ได้กล่าวถึงความสำคัญของการอ่านว่า การอ่านเป็นเครื่องมือสําคัญที่ใช้ในการเสาะแสวงหาความรู้ การรู้และใช้วิธีอ่านที่ถูกต้องจึงเป็นสิ่งจําเป็นสําหรับผู้อ่านทุกคน การรู้จักฝึกฝนอ่านอย่างสมํ่าเสมอจะช่วยให้ผู้อ่านมีพื้นฐานในการอ่านที่ดี ทั้งจะช่วยให้เกิดความชํานาญและมีความรู้กว้างขวางด้วย ดังนั้น การที่นักเรียนจะเป็นผู้อ่านที่ดีจึงขึ้นอยู่กับสภาพแวดล้อมที่ครู เป็นผู้จัดเตรียมให้อีกทั้งยังต้องผสมผสานกับความสนใจของผู้อ่านเพื่อเป็นแรงจูงใจที่ช่วยให้นักเรียนได้อ่านอย่างสมํ่าเสมอ เด็กที่อ่านหนังสือเป็นประจําการอ่านก็ช่วยให้ได้รับความรู้ทางภาษา ทั้งด้านเพิ่มพูนศัพท์และสํานวนภาษา

 กล่าวโดยสรุป การอ่านมีประโยชน์ เพราะช่วยให้ผู้อ่านเข้าใจสังคมและสิ่งแวดล้อมที่อยู่รอบตัวส่งเสริมให้ผู้อ่านมีพัฒนาการในความรู้และความคิด มองโลกที่กว้างไกล เข้าใจปัญหาที่เกิดขึ้นในสังคมผ่านสื่อการอ่าน

 **2.3.10 หลักการอ่านเพื่อความเข้าใจ**

การรับสารและส่งสารด้วยการอ่าน มีความสำคัญอย่างยิ่งในปัจจุบัน การเรียนรู้หลักพื้นฐานในการอ่านประเภทต่างๆ จะช่วยให้การรับสารนั้นมีประสิทธิภาพสูงขึ้น ในขณะเดียวกัน เมื่อเราเป็นผู้ส่งสารในการอ่านที่เกี่ยวข้องในชีวิตประจำวัน เราควรทำความเข้าใจหลักการอ่านและมีความพร้อมที่จะอ่าน ได้แก่ ความพร้อมของร่างกายและจิตใจ ความพร้อมทางความคิด และความพร้อมทางสภาพแวดล้อม อันจะช่วยให้ผู้ฟังรับสารนั้นได้ครบถ้วน มีความสนใจฟัง และผู้อ่านประสบความสำเร็จในการอ่านอย่างมีประสิทธิภาพ

Widdowson (1983, p. 12) กล่าวว่าการสอนอ่านภาษาอังกฤษให้แก่นักเรียนที่มีผลสัมฤทธิ์ทางการเรียนภาษาอังกฤษต่ำนั้น ครูควรจะหาทักษะการอ่านภาษาอังกฤษในด้านการใช้โครงสร้างทางภาษาและการหาความหมายของคำศัพท์อีกด้วย เพราะความรู้ในเรื่องดังกล่าว เป็นองค์ประกอบสำคัญที่จะช่วยให้ผู้อ่านประสบความสำเร็จในการอ่านเพื่อความเข้าใจได้นอกจากนั้น

 Drune (1987, p. 195) ได้กล่าวว่า การฝึกหัดการอ่านเป็นเรื่องจำเป็นสำหรับนักเรียนที่เรียนภาษาอังกฤษเป็นภาษาที่สองหรือเป็นภาษาต่างประเทศ การสอนทักษะการอ่านควรสอนหลังจากที่นักเรียนได้อ่านเนื้อหาทั้งหมดไปแล้ว และสอนเฉพาะโครงสร้างทางภาษาและการหาความหมายของคำศัพท์ที่จำเป็นต่อการอ่านเนื้อหาดังกล่าวเท่านั้น

 ชมภูนุช เกตุแก้ว (2550, น. 35) ได้กล่าวถึงองค์ประกอบที่มีผลต่อความเข้าใจในการอ่านเพื่อความเข้าใจว่า ขึ้นอยู่กับปัจจัยเบื้องต้นเกี่ยวกับตัวผู้อ่าน สรุปได้ดังต่อไปนี้

 1. ประสบการณ์ของผู้อ่านในเรื่องที่อ่าน จะช่วยให้ผู้อ่านเข้าใจเรื่องได้ชัดเจนและเห็นภาพพจน์ เกิดจินตนาการได้ง่าย เพราะมีประสบการณ์ในเรื่องนั้นมาแล้ว

 2. ความสามารถด้านภาษา คือ ความรู้ในด้านศัพท์ ถ้อยคำ สำนวนโวหาร ความหมาย ของคำ และการตีความ

 3. ความสามารถในการคิด ผู้อ่านจะเข้าใจเรื่องราวที่อ่านได้ จะต้องใช้ความสามารถใน การคิด การมีประสบการณ์ตรง จะเป็นส่วนประกอบสำคัญในการพัฒนาความคิด

 4. ความสนใจและความเชื่อ จะเป็นแรงจูงใจที่ทำให้เกิดความสนใจและความเข้าใจ

 5. จุดประสงค์ในการอ่าน การอ่านอย่างมีจุดประสงค์ จะทำให้ผู้อ่านมุ่งความสนใจไปสู่เนื้อเรื่อง ทำให้เกิดความเข้าใจได้ดียิ่งขึ้น

 ถนอมวงศ์ ล้ำยอดมรรคผล (2555, น. 35) กล่าวถึงกระบวนการอ่านว่ามี 4 ขั้น สรุปได้ดังนี้ขั้นแรก คือการรู้จักคำ รับรู้ความหมายของคำตามตัวอักษร ขั้นที่สอง เป็นการเข้าใจความหมายของสาร ขั้นที่สาม อ่านใช้วิจารณญาณตัดสินสารนั้นโดยใช้ประสบการณ์การอ่านและประสบการณ์ชีวิตร่วมกับความรู้ความเข้าใจที่สะสมมาแต่เดิม ขั้นที่สี่ การรวบรวมความคิดว่า อ่านสารแล้วเข้าใจเพียงใด

 อุสุมา ชิ่นชมภู (2555, น. 89) กล่าวถึงกระบวนการอ่านว่า มี 4 กระบวนการ คือ

 1. สัมผัสโดยใช้สายตาดูพร้อมทั้งเรียนรู้เสียงของตัวหนังสือและความหมาย

 2. รับรู้รูปร่างลักษณะของคำโดยเชื่อมโยงเสียงกับความหมาย

 3. เข้าใจความหมายของคำ วลี และประโยคโดยใช้ประสบการณ์เดิมช่วยตีความ

 4. ใช้ประโยชน์จากการอ่าน คือเข้าใจเรื่องที่อ่าน สามารถนำไปเล่าเรื่องได้ถูกต้อง

การอ่านเป็นกระบวนการที่ผู้อ่านจะต้องใช้ความคิดอย่างต่อเนื่อง คือ จะต้องถอดรหัสจากตัวอักษรที่มีผู้เขียนนำเสนอเพื่อให้ได้ข้อมูลหรือเข้าใจความคิด ตลอดจนอารมณ์ความรู้สึกของผู้เขียน ในขณะเดียวกันจะต้องวิเคราะห์และกลั่นกรองข้อมูลที่ได้รับเพื่อบันทึกไว้เป็นความรู้ เพื่อนำไปใช้ในการเรียนหรือการงาน หรือเพื่อความบันเทิง

 ไพโรจน์ คงเกิด (2557, น. 85) ได้กล่าวถึง วิธีการสร้างทักษะการอ่านไว้ ดังนี้

 1. รู้จักคำหรือวลีที่ผู้เขียนใช้เชื่อมโยงความคิด (Transition) และเข้าใจความสัมพันธ์ระหว่างความคิดดังกล่าว

 2. สามารถเดาความหมายของคำหรือข้อความที่ไม่เคยพบมาก่อน (Unfamiliar Expression)

 3. เข้าใจความหมายของคำอ้างอิง (Reference)

 4. สามารถแยกใจความสำคัญ (Main Idea) และรายละเอียด (Supporting Detail) ออกจากกันได้หรือจับใจความสำคัญได้

 5. สามารถอ่านคร่าวๆเพื่อจับประเด็น (Skimming) และอ่านผ่านๆเพื่อหาข้อมูลที่ต้องการ (Scanning)

 6. สามารถคาดการณ์ก่อนการอ่าน หรือระหว่างการอ่าน (Predicting)

 7. สามารถสรุปความจากหลักฐานที่มีในงานเขียน (Inference)

 8. สามารถย่อความได้ (Summarizing)

 นุชนารถ เอี่ยมอำนวยพรกุล (2559, น. 75) ได้กล่าวถึง การอ่านเพื่อความเข้าใจว่า การอ่านย่อหน้าอย่างมีประสิทธิภาพและก่อให้เกิดประสิทธิภาพนั้น สิ่งที่จำเป็นและสำคัญคือ อ่านข้อความในย่อหน้าให้เข้าใจ และพร้อมกันนั้นจะต้องจับประเด็นที่สำคัญที่สุดหรือใจความหลัก (The Main Idea) ในย่อหน้านั้นๆ ให้ได้ แต่ในสภาพความเป็นจริง สิ่งที่กล่าวมานั้นทำได้ไม่ง่ายนัก ต้องอาศัยทักษะการอ่านในด้านอื่นๆ ประกอบด้วย เพราะบางครั้งเมื่ออ่านข้อความในย่อหน้าจบแล้วอาจจะเข้าใจไขว้เขวไม่ตรงกับผู้เขียนคืออาจจะไปจับเอาใจความรองหรือใจความเสริม (Supporting Ideas) มาเป็นใจความหลักโดยเฉพาะบางย่อหน้าที่เขียนไม่ค่อยดีและค่อนข้างสลับซับซ้อนจะยิ่งเพิ่มความลำบากยุ่งยากให้แก่คนอ่านมากยิ่งขึ้น

 ในการอ่านนั้นจะประกอบด้วยย่อหน้าหลักๆ 3 ประการ คือ

 1. แนวเรื่องหลัก (The Central Theme)

 2. ใจความหลัก (The Main Idea)

 3. ใจความเสริม หรือพลความ หรือรายละเอียดต่างๆ (Supporting Ideas) ซึ่งจะเป็นเหตุผลหรือความคิดย่อยที่จะสนับสนุนหรือขยายใจความหลักเพื่อให้มีความสมบรูณ์ถูกต้องและรัดกุมที่สุด

 สุปราณี จิราณรงค์ (2558, น. 24) ได้กล่าวถึงความรู้เกี่ยวกับการอ่านที่เหมาะสมว่า การอ่านหนังสือเพื่อให้ได้ประโยชน์ทางวิชาการนั้น มักเป็นการอ่านที่นำไปสู่การค้นคว้าหาความรู้ที่ต้องการอย่างรวดเร็ว ลักษณะการอ่านส่วนใหญ่จะเป็นการอ่านในใจ ซึ่งเป็นการช่วยให้ผู้อ่านเข้าใจเนื้อความได้เร็วกว่าการอ่านออกเสียง หลักการสำคัญในการอ่านจับใจความ คือ ความแม่นยำในการติดตามตัวหนังสือ การเคลื่อนสายตาจากคำแต่ละคำ วรรคแต่ละวรรค ประโยคแต่ละประโยค เพื่อที่ว่าผู้อ่านจำเป็นต้องฝึกกวาดสายตาให้เร็ว จึงจะสามารถเก็บรายละเอียดได้ครบ

 ลาวัณย์ สังขพันธานนท์ และคณะ (2550, น. 35) ได้กล่าวถึง วิธีการหรือหลักการที่สำคัญ 3 ประการ คือการตั้งกำหนดเป้าหมายหรือตั้งวัตถุประสงค์ในการอ่าน การลงมืออ่านอย่างจริงจังและการสรุปและประมวลผล โดยควรเริ่มต้นกระบวนการอ่านอย่างเป็นลำดับ เริ่มตั้งแต่การสังเกตส่วนประกอบของหนังสือ การอ่านจับใจความสำคัญ ซึ่งจะใช้วิธีการอ่านประเภทใดนั้นขึ้นอยู่กับจุดประสงค์ในการอ่าน นอกจากนี้ในระหว่างที่อ่านควรมีการตั้งคำถามทบทวนเพื่อนำไปสู่การสรุปและประมวลผล ซึ่งเป็นขั้นตอนของการนำสารัตถะที่ได้จากการอ่านมาประมวลผลเป็นองค์ความรู้หรือความคิดรวบยอดเพื่อนำไปใช้ให้เกิดประโยชน์ตามวัตถุประสงค์ต่อไป

 การอ่านเพื่อความเข้าใจเป็นทักษะเบื้องต้นของการอ่านหนังสือ เพื่อที่จะเข้าถึงแก่นของเรื่องที่ผู้เขียนต้องการสื่อให้ผู้อ่านทราบ ข้อความที่สำคัญที่สุด เราเรียกว่า ใจความ และส่วนที่เป็นข้อความประกอบ เรียกว่า พลความ ผู้อ่านจึงควรพิจารณา 2 สิ่งนี้ จะช่วยให้การอ่านเพื่อความเข้าใจเป็นไปได้ด้วยความรวดเร็วขึ้น

 ธนู ทดแทนคุณ ( 2557, น. 75) ได้กล่าวถึงวิธีการอ่านเพื่อความเข้าใจดังนี้

 1. จับใจความจากชื่อเรื่อง เพราะชื่อเรื่องมักจะสัมพันธ์กับเนื้อเรื่อง

 2. หาใจความสำคัญแต่ละย่อหน้า ย่อหน้าแต่ละย่อหน้ามักจะมีใจความสำคัญเพียงใจความเดียว หรืออาจไม่มีใจความสำคัญเลยก็ได้ เพราะใจความสำคัญมักจะอยู่ที่ต้นย่อหน้า หรือไม่ก็ท้ายย่อหน้า

 3. นำใจความสำคัญของเรื่องมาเรียบเรียง เพื่อให้ได้เนื้อความที่สั้น ครบถ้วนและเนื้อหาสมบรูณ์

 อุบลวรรณ ปรุงวนิชพงษ์ (2551, น. 62) ได้กล่าวถึงเทคนิคการอ่านเพื่อความเข้าใจหลักๆว่า เวลาอ่านย่อหน้าเพื่อจับใจความหลักนั้นจะต้องพยายามแยกใจความหลักออกจากใจความรองหรือพลความให้ได้ โดยจะต้องพิจารณาให้ถี่ถ้วนลงไปว่าย่อหน้านั้นๆมีประโยคที่แสดงใจความสำคัญที่สุดหรือใจความหลักหรือไม่ เพราะใจความหลักมักจะมาในรูปของประโยคดังกล่าว บางทีอาจจะมาในรูปของกลุ่มคำหรือวลีก็ได้ ดังนี้

 1. สิ่งสำคัญที่เฉพาะเจาะจงนั้นได้แก่อะไรบ้าง สถานที่ สภาพการณ์ บุคคลหรือทั้งหมดที่กล่าวมา

 2. สิ่งต่างๆดังกล่าวนี้ทำอะไรบ้าง มองสภาพการณ์อย่างไรและมีความสำคัญมากเพียงไหนจึงทำให้ผู้เขียนต้องนำมากล่าวไว้ในย่อหน้านั้นๆ

 อนุวัต ชัยเกียรติธรรม (2548, น. 183-184) ได้กล่าวถึงองค์ประกอบการอ่านเพื่อความเข้าใจ ดังนี้

 1. ความรู้ทางด้านภาษาศาสตร์ ได้แก่ ความรู้เกี่ยวกับความหมายของคำ ความรู้ของโครงสร้างประโยคในระดับที่เป็นวลี ประโยค ความรู้ทางไวยากรณ์ และความสัมพันธ์ในข้อความในลักษณะต่างๆ ซึ่งสิ่งเหล่านี้จะช่วยให้ผู้อ่านเข้าใจเรื่องที่อ่านและระเบียบแบบแผนของภาษา

 2. ความสามารถในการอ่านหรือตีความเนื้อเรื่องที่อ่าน ได้แก่ การหาใจความสำคัญของเรื่อง โดยอาศัยจากคำถามที่ผู้เขียนต้องการบอกเกี่ยวกับเรื่องราวที่เขียนในข้อความอื่นๆที่มีลักษณะการสนับสนุนหรืออธิบายขยายความ

 3. ความสามารถในการวิเคราะห์หาใจความสำคัญ ได้แก่ ใจความสำคัญที่ผู้เขียนต้องการระบุไว้ในแต่ละย่อหน้า ซึ่งอาจจะปรากฏไว้ในตำแหน่งอื่นๆของเนื้อเรื่องก็ได้

 การอ่านอย่างมีประสิทธิภาพ คือ การที่ผู้อ่านรู้จักพัฒนาตนเอง ให้เป็นผู้มีความสามารถในการอ่านและการคิด ซึ่งเป็นคุณสมบัติอย่างหนึ่งของผู้มีทักษะการอ่านเพื่อการศึกษา

 Eddie (1984, pp. 3-7) กล่าวถึงองค์ประกอบเพิ่มเติมที่จะช่วยให้การอ่านจับใจความมีประสิทธิภาพว่า ประกอบด้วย

 1. ความรู้ในระบบการเขียน ได้แก่ ความรู้ด้านการสะกดคำ และการอ่านออกเสียง

 2. ความรู้ในเรื่องภาษา หมายถึง ความรู้เกี่ยวกับรูปแบบของคำ การเรียบเรียงคำ โครงสร้างและไวยากรณ์ของภาษา

 3. ความสามารถในการตีความ หมายถึง ความสามารถเข้าใจจุดประสงค์ของข้อความ รู้วิธีการเรียบเรียงประโยคเป็นข้อความที่ต่อเนื่องกัน และเข้าใจความสัมพันธ์ระหว่างประโยค

 4. ความรอบรู้ทั่วไป ได้แก่ ลักษณะของข้อเขียน วัฒนธรรม เหตุการณ์ปัจจุบัน ตลอดจนประสบการณ์ต่างๆ

 5. เหตุผลในการอ่านและวิธีการอ่าน ผู้อ่านแต่ละคนมีเหตุผลและความต้องการในการอ่านแตกต่างกัน ซึ่งจะมีผลต่อการเลือกวิธีการอ่านเช่นกัน

 ดังนั้น การอ่านจึงต้องต้องอาศัยองค์ประกอบด้านต่างๆ คือ ความสามารถของผู้อ่าน หนังสือหรือสิ่งที่อ่าน การเข้าใจความหมายของคำ ถ้อยคำ ความหมายของประโยค ความรู้ในเรื่องของภาษา โครงสร้างทางภาษา และความรู้เกี่ยวกับเหตุผลในการอ่านและวิธีการอ่าน เพื่อที่จะให้เกิดความเข้าใจตรงตามวัตถุประสงค์ที่ผู้เขียนต้องการสื่อ ตลอดจนการนำเอาสิ่งที่ได้จากการอ่านไปใช้ประโยชน์ได้ครบถ้วน ซึ่งองค์ประกอบเหล่านี้จะมีผลทำให้เกิดความสามารถในการอ่านขึ้น

 **2.3.10 ทฤษฎีทางจิตวิทยาการศึกษาที่เกี่ยวข้องกับการอ่านเพื่อความเข้าใจ**

แนวคิดทางด้านจิตวิทยา ที่เกี่ยวข้องกับการอ่าน มีนักการศึกษาได้กล่าวไว้ดังนี้

พรรณทิพย์ ศิริวรรณบุศย์ (2549, น. 39) กล่าวว่า ทฤษฎีของเพียเจต์ Jean Piaget กำหนดหลักของพัฒนาการไว้ 3 หัวข้อ คือ

 1. พัฒนาการของเด็กเป็นไปตามระดับวุฒิภาวะ (Maturation) เป็นกระบวนการที่แน่นอน นั่นคือ พัฒนาการวัยหลังอาจทำนายได้จากลักษณะของวัยตอนต้น

 2. พัฒนาการของเด็กเป็นไปตามการสะสมการเรียนรู้ (Learning) ที่ได้จากประสบการณ์กับสิ่งแวดล้อมและการปรับตัวให้เข้ากับสิ่งแวดล้อมของเขา

 3. พัฒนาการของเด็กเกิดขึ้นจากการผสมผสานระหว่างทฤษฎีวุฒิภาวะ (Maturation Theory) และทฤษฎีการเรียนรู้ (Learning Theory)

 พิตรวัลย์ โกวิทวที (2550, น. 82) ได้แบ่งจิตวิทยาการเรียนรู้ภาษาอังกฤษ ออกเป็นดังนี้

 1. การเรียนรู้ภาษาเป็นกระบวนการที่ซับซ้อน ต้องอาศัยความคุ้นเคยกับทักษะต่างๆ

การที่ทักษะจะดีหรือไม่ดีขึ้นอยู่กับองค์ประกอบย่อยของแต่ละทักษะ เมื่อนักเรียนมีความสามารถแต่ละทักษะต่างๆ เป็นอย่างดี นั่นหมายถึงความสามารถใช้ภาษาเพื่อการสื่อสารได้ดีด้วย

 2. แรงจูงใจเป็นสิ่งสำคัญในการเสริมแรง และเป็นการสร้างความเข้าใจใน การเรียนภาษา การให้คำชมเชย รางวัล การจัดสภาพห้องเรียนที่ส่งเสริมบรรยากาศทางการเรียนจะช่วยให้นักเรียนพัฒนาการใช้ภาษาอย่างดี

 3. การจัดกิจกรรมในห้องเรียน มุ่งให้นักเรียนเกิดความรู้สึกถึงความสำเร็จ ความมั่นใจและความปลอดภัยในการเรียน

 4. การฝึกภาษาควรจะฝึกใช้ให้เหมือนสภาพความจริงในชีวิตประจำวัน เพื่อนักเรียนจะได้เล็งเห็นประโยชน์ของการเรียน

 5. การทบทวนสิ่งที่เรียนมาแล้วอย่างสม่ำเสมอจะช่วยให้นักเรียนจดจำได้นาน

 6. การทบทวน การฝึกหัด ควรคำนึงถึงเวลา และช่วงความสนใจของการเรียนด้วย

 7. การเริ่มต้นเนื้อหาใหม่ ควรจะสัมพันธ์และสอดคล้องกับสภาพแวดล้อมและ

ประสบการณ์ของนักเรียน เพื่อให้นักเรียนเชื่อมโยงความรู้ใหม่กับความรู้เก่าได้ดี

 สุภาภรณ์ กิตติรัชดานนท์ (2551, น. 58) กล่าวว่า การอ่านคือกระบวนการค้นหาความหมายหรือความเข้าใจจากตัวอักษรและสัญลักษณ์อื่น ๆ ที่ใช้แทนความคิดเพื่อเพิ่มประสบการณ์เดิมของผู้อ่าน ซึ่งการอ่านเข้าใจขึ้นอยู่กับประสบการณ์เดิมของผู้อ่าน การอ่านไม่ใช่การมองผ่านประโยคหรือย่อหน้าแต่ละย่อหน้า แต่เป็นการรวบรวม การตีความและการประเมินความเห็นเหล่านั้น กระบวนการที่ก่อให้เกิดความเข้าใจ เป็นการผสมผสานระหว่างทักษะหลายชนิดเพื่อให้เป็นไปตามวัตถุประสงค์ที่ต้องการ

 สิริอร วิชชาวุธและคณะ ( 2555, น. 70) ได้กล่าวเพิ่มเติมว่า สกีมมา (Schema) เป็นความคิดที่รวบยอดที่สำคัญในทฤษฎีของเพียเจต์ Jean Piaget เขาอธิบายว่า เป็นกระบวนการของพฤติกรรมซึ่งเป็นผลมาจากโครงสร้างทางชีววิทยา ซึ่งแบ่งออกได้เป็น 2 ชนิด คือ

 1. สกีมมา (Schema) เกิดจากความรู้สึกของอวัยวะเคลื่อนไหว (Sensorimotor Schema)ได้แก่สกีมมา เบื้องต้นเกี่ยวกับประสาทสัมผัสและการเคลื่อนไหวอย่างง่ายๆ

 2. สกีมมา (Schema) เกิดจากกระบวนการคิด การเข้าใจ (Cognitive Schema) เป็นสกีมมาที่ซับซ้อนมากขึ้น เกิดจากการที่สกีมมาในขั้นแรกผ่ายกระบวนการ “Internalization” ในสมองเพื่อตีความ โดยนำประสบการณ์เก่ามาประยุกต์เข้ากับสถานการณ์ใหม่ ทำให้เข้าใจสิ่งต่าง ๆ กว้างขวางมากขึ้น

 เพียเจต์ Jean Piaget เชื่อว่า คนเราทุกคนตั้งแต่เกิดมามีความพร้อมที่จะปฏิสัมพันธ์กับสิ่งแวดล้อมและโดยธรรมชาติแล้วมนุษย์เป็นผู้พร้อมที่จะมีการกระทำ (Action) ในปฏิสัมพันธ์นั้นๆ

 นักจิตวิทยากลุ่มพฤติกรรมนิยม ดังเช่น กาเย่ (R.N. Gagne) มีความเชื่อว่าประสบการณ์สำคัญสำหรับเด็ก มนุษย์เป็นสิ่งที่เราปั้นแต่งได้ (Shaping) การรอคอยให้เด็กพร้อมเองตามธรรมชาตินั้นเป็นการเสียเวลา เพราะเวลาทุกขณะมีค่า จึงควรให้ความช่วยเหลือเด็กให้เรียนรู้ได้เร็วที่สุดที่จะทำได้ Eysenck (2013, p.122, อ้างถึงใน ประดิษฐ์ เอกทัศน์, 2558, น. 37) ได้เสนอแนวคิดเกี่ยวกับขั้นพัฒนาการทางเชาว์ปัญญาของเพียเจต์ Jean Piaget ดังนี้

ขั้นการใช้ความคิดเหตุผลเชิงนามธรรม (11-12 ปี)

สามารถคิดได้อย่างมีเหตุผลเกี่ยวกับเหตุการณ์ที่ซับซ้อนหรือคิดเชิงนามธรรม

 เพียเจต์ Jean Piaget สรุปว่า เด็กวัยรุ่นมีเชาว์ปัญญาอยู่ในขั้นการใช้ความคิดอย่างมีเหตุผลเชิงนามธรรม ซึ่งมีความสามารถดังต่อไปนี้

 1. สามารถคิดสิ่งที่เป็นนามธรรม (Abstract) ได้

 2. สามารถคิดโดยใช้สมมติฐาน

 3. สามารถทำการรวบรวมเชื่อมโยง (Combination) และการแทนที่กันได้ (Permutation)

 4. สามารถเข้าใจการคิดย้อนกลับขั้นสูงได้

 Gagne (1965, pp. 33-54, อ้างถึงใน ประดิษฐ์ เอกทัศน์, 2558, น. 149) เป็นนักจิตวิทยาได้แบ่งชนิดหรือประเภทการเรียนรู้ไว้แตกต่างกัน แล้วแต่ว่าผู้แบ่งได้ยึดอะไรเป็นเกณฑ์ เช่น การเรียนรู้ทักษะภาษาโดยอาศัยการเชื่อมโยง (Verbal Chain Learning) เป็นการเรียนรู้โดยอาศัยการเชื่อมโยงคำที่รู้แล้วกับคำใหม่ โดยอาศัยเสียงเหมือนกัน หรือความหมายเหมือนกัน

 สมุทร เซ็นเชาวนิช (2551, น. 145) ได้กล่าวว่า ครูไม่ควรใช้เนื้อหาเป็นเพียงแบบฝึกหัดทางภาษาเท่านั้น แต่ครูควรฝึกให้ผู้เรียนเกิดความเข้าใจในเนื้อหาสาระ โดยใช้ทักษะทางภาษาเป็นเครื่องมือ ครูจะใช้เนื้อหากำหนดรูปแบบของภาษา (Form) หน้าที่ของภาษา (Function) และทักษะย่อย (Sub-Skills) ที่ผู้เรียนจำเป็นต้องรู้เพื่อที่จะเข้าใจสาระของเนื้อหาและทำกิจกรรมได้ การนำเนื้อหาเพื่อไปสู่การเรียนรู้ภาษานี้จะทำให้ครูสามารถสร้างบทเรียนให้สอดคล้องกับสถานการณ์จริงได้มากที่สุด ทั้งนี้ครูจะต้องเข้าใจการสอนแบบทักษะสัมพันธ์ ตลอดจนเข้าใจเนื้อหาและสามารถใช้เนื้อหาเป็นตัวกำหนดบทเรียนทางภาษาอีกด้วย

 นฤมล ตันติชาติ (2556, น. 50) กล่าวว่า การอ่านเป็นการทำงานที่สัมพันธ์กันสองกระบวนการ คือ กระบวนการกลไก ซึ่งเกี่ยวโยงกับการนำสิ่งเร้าเข้าสู่สมอง และกระบวนการรับรู้ซึ่งโยงกับการแปลความของสิ่งเร้า หลังจากที่เข้าสู่สมองแล้ว โดยสมองของผู้อ่านจะให้ความหมายของสัญลักษณ์ที่เป็นตัวอักษร ทั้งนี้ขึ้นอยู่กับผู้อ่านจะสามารถสร้างประสบการณ์จากสัญลักษณ์ได้เพียงใด ผู้อ่านจึงจำเป็น ต้องอาศัยการเชื่อมโยงสัญลักษณ์เหล่านั้น ให้เข้ากับประสบการณ์เดิมจึงจะสามารถเข้าใจความหมายได้ดี

 ประดิษฐ์ เอกทัศน์ (2558, น. 153) กล่าวเพิ่มเติมว่าในการเรียนรู้ทักษะ ครูและผู้เรียนจะต้องให้ความสำคัญกับปัจจัยดังต่อไปนี้ ซึ่งจะช่วยให้การเรียนรู้ทักษะมีประสิทธิภาพมากยิ่งขึ้น

 1. ต้องอาศัยการเกิดความคิดรวบยอดและหลักการในเรื่องนั้นก่อน

 2. ผู้เรียนต้องมีความตั้งใจที่จะฝึกและตั้งใจที่จะปรับปรุง

 3. ต้องอาศัยการฝึกหัด

 4. ต้องเป็นไปตามลำดับ ถ้าข้ามขั้นตอนการเรียนรุ้จะไม่ได้ผล

 5. ต้องอาศัยการจัดช่วงเวลาที่เหมาะสม

 6. ต้องอาศัยการจูงใจ

 7. การเรียนรู้ทักษะจะมีอารมณ์ของผู้เรียนเกี่ยวข้องด้วยเสมอ

 8. การเรียนรู้ทักษะจะได้ผลดี ถ้าผู้เรียนได้ทราบผลการเรียนทุกขณะ

 ถนอมวงศ์ ล้ำยอดมรรคผล (2555, น. 153) กล่าวถึงทฤษฎีการอ่านและได้รวบรวมทฤษฎี การจัดลำดับข้อความ และวิเคราะห์เชื่อมโยงข้อความซึ่งเป็นทฤษฎีที่มีผลต่อการอ่านไว้ ดังนี้

 1. ทฤษฎีเน้นการจัดลำดับข้อความ ทฤษฎีนี้เน้นว่าเป็นกระบวนการที่เกี่ยวกับหลักจิตวิทยา 2 ประการ คือ การรับรู้ข่าวสาร และเมื่อรับข่าวสารแล้วนำไปเปรียบเทียบกับ ประสบการณ์เดิมเป็นความรู้ใหม่ โดยที่ผู้อ่านรับข่าวแล้วนำไปเปรียบเทียบกับประสบการณ์เดิม จากนั้นสมองก็จะบันทึกความเข้าใจเกี่ยวกับรูปร่างของคำ และความหมายของประโยคได้

 2. ทฤษฎีการวิเคราะห์เชื่อมโยงข้อความ ทฤษฎีนี้เน้นว่าผู้อ่านมีวิธีการที่จะดึง ข้อความที่มีความหมายคล้ายกันมาเกี่ยวข้องกัน ข้อความที่ได้รับการปรับปรุงแก้ไขแล้ว จะมีความสัมพันธ์ กันที่จะบอกว่าผู้อ่านมีความเข้าใจในสิ่งที่อ่านหรือไม่มากน้อยเพียงใด

 การสอนทักษะแม้จะเป็นทักษะปฏิบัติของแต่ละคน แต่การได้เรียนรู้โดยเปรียบเทียบกับผู้อื่นว่าคนอื่นสามารถทำได้อย่างไร และพิจารณาอย่างรอบคอบทั้งได้รับการเรียนรู้จากตัวแบบที่ดี ก็จะสามารถปฏิบัติได้ง่ายและรวดเร็วขึ้น ดังนั้นการใช้การเรียนรู้และฝึกปฏิบัติร่วมกันจึงนับว่าสำคัญและจำเป็นอย่างยิ่ง

 ภัทราพร เกษสังข์ (2559, น. 91) ได้เสนอแนะวิธีสอนตามหลักจิตวิทยา ไว้ดังนี้

 1. การเรียนรู้ที่จะเกิดขึ้นได้เมื่อสิ่งที่เรียนสัมพันธ์กับแรงจูงใจ ความต้องการและประสบการณ์

 2. การสอนเนื้อหาใหม่นั้น ควรสอนตั้งแต่ง่ายไปหายากตามลำดับ

 3. การฝึกและการทำซ้ำๆ จะทำให้ผู้เรียนเกิดการจำ แม่นยำ และคล่องแคล่วในการใช้ภาษา

 4. ในขณะทำการสอน ควรแสดงการยอมรับข้อถูกต้องและข้อผิดพลาดของผู้เรียน โดยครูจะต้องบอกให้ทราบทันที อาจจะด้วยอาการ ท่าทางหรือคำพูดว่าคำถามนั้นถูกต้องหรือไม่

 5. การเรียนรู้จะเกิดขึ้นได้เร็วขึ้น ถ้าสิ่งที่เรียนมีความหมายในด้านวัฒนธรรมหรือสภาพสังคม การสร้างบทเรียนที่มีแบบฝึกที่มีประโยชน์ มีความหมาย และนักเรียนสามารถนำไปใช้นักเรียนจะเรียนได้เร็วและจำได้เร็วขึ้น

 6. ควรให้ผู้เรียนได้เรียนรู้ถึงระดับของทักษะทางภาษาว่าสิ่งใดเกิดขึ้นก่อนและหลัง (ฟัง พูด อ่าน และเขียน)

 7. ความสามารถในการเรียนภาษา จะแสดงให้ทราบว่า นักเรียนควรที่จะเรียนภาษาในชั้นสูงต่อไปหรือไม่

 8. ควรสอนจากสิ่งที่ไม่ซับซ้อนจากสิ่งที่รู้ไปหาสิ่งที่ไม่รู้

 9. ครูทราบถึงความสามารถ และความแตกต่างของบุคคล แต่ละบุคคลมีวิธีการเรียนที่ไม่เหมือนกันและไม่เท่ากัน

 10. การใช้อุปกรณ์ช่วยในการสอน จะทำให้บทเรียนมีความหมาย และนักเรียนจำบทเรียนได้ง่ายยิ่งขึ้น

โดยสรุป ผู้อ่านจะต้องมีความรู้ในเรื่องความหมายของ คำศัพท์ ประโยค การเรียบเรียงประโยค ตลอดจนเข้าใจความสัมพันธ์ของแต่ละประโยค สามารถจับใจความ สำคัญ บอกรายละเอียดของเรื่องที่อ่าน เรียบเรียงเหตุการณ์ในเรื่องและสรุปใจความได้ จึงจะสามารถเข้าใจในการอ่านได้ดี เนื่องจากระดับความเข้าใจในการอ่านของผู้เรียนแต่ละคน แตกต่างกัน ผู้เรียนมีความสามารถในการรับรู้ความหมายที่ผู้เขียนถ่ายทอดเอาไว้ในบทอ่านได้ไม่เท่ากัน ความรู้เกี่ยวกับการจัดระดับความเข้าใจในการอ่านจะช่วยให้ผู้สอนสามารถจัดกิจกรรมการอ่าน และการประเมินผลความสามารถในการอ่านได้อย่างเหมาะสมกับสภาพผู้เรียนของตน

 **2.3.11** **แนวการจัดการเรียนการสอนการอ่านเพื่อความเข้าใจ**

 สุภจิตร คงสุวรรณ ( 2550, น. 44 ) กล่าวว่า ความสนใจในการอ่านเกิดจากความแตกต่างในพื้นฐานของแต่ละบุคคล ได้แก่ ด้านจิตวิทยา ด้านสติปัญญา ด้านอายุ ความแตกต่างทางเพศ มโนคติ(ความคิดและความรู้สึกที่มีต่อตนเอง) ด้านการคิด ความแตกต่างทางวัฒนธรรม การจัดการเรียนการสอนและสื่อให้สอดคล้องกับพื้นฐานของผู้เรียน

 ในปัจจุบันแนวคิดตามความเชื่อของเพียเจต์ Jean Piaget กำลังเป็นที่น่าสนใจ คือ เชื่อว่าความสามารถในการเรียนรู้ของเด็กจะมีพัฒนาการเป็นไปตามขั้นตอนโดยอาศัยวุฒิภาวะ เช่น

ควรจัดเด็กเก่งและเด็กอ่อนคละกัน เพื่อแลกเปลี่ยนความรู้และความเห็นซึ่งกันและกัน ในกรณีนี้ผู้วิจัยยกตัวอย่างเพียง การเตรียมความพร้อมในการเรียนทักษะภาษา

 ประดิษฐ์ เอกทัศน์ ( 2558, น. 81) ได้กล่าวว่า ความพร้อมในการเรียนนับเป็นก้าวแรกของภาษา ซึ่งองค์ประกอบของความพร้อมก็คือ 3 องค์ประกอบ ดังนี้

 1. วุฒิภาวะในการเรียนภาษา

 สิ่งที่ครูควรทราบเกี่ยวกับวุฒิภาวะในการเรียนทักษะภาษาของเด็ก คือ เด็กโดยทั่วไปพร้อมที่จะไปโรงเรียนเมื่ออายุ 6 ขวบ สายตาใช้ได้ดีเมื่ออายุ 8 ขวบ สาเหตุหนึ่งของการที่เด็กสอบตกซ้ำชั้นในระดับชั้นประถมศึกษา คือ เราให้เด็กอ่านขณะที่เด็กยังไม่พร้อมที่จะอ่าน การให้เด็กสอบตกซ้ำชั้นจะทำให้เด็กเบื่อหน่าย หมดแรงจูงใจ

 2. ประสบการณ์เดิมในการเรียนภาษา

 เด็กจำเป็นต้องมีทักษะบางประการก่อนจะเริ่มเรียนภาษา เช่น ต้องสามารถเปล่งเสียงต่างๆได้ถูกต้อง รู้จักแยกความแตกต่างของตัวอักษรตัวสระ พยัญชนะ ก่อนจึงจะสามารถอ่านได้ ในระดับชั้นสูงขึ้น คือมัธยมศึกษาก็เช่นกัน บางวิชา บางเรื่อง จำเป็นต้องมีลำดับก่อนหลังความยากง่ายของการเรียนรู้ การที่เด็กต่างประสบการณ์กันมาเรียนอยู่ในห้องเดียวกันอาจก่อให้เกิดปัญหา นักเรียนบางคนจะรู้สึกเบื่อหน่ายเมื่อครูสอนในสิ่งที่ตนเองรู้มาก่อนแล้ว ดังนั้น ถ้าโรงเรียนสามารถทำให้การแบ่งกลุ่มย่อยหรือการจัดโรงเรียนแบบไม่มีชั้นก็จะช่วยปัญหานี้ได้มาก หรืออีกทางหนึ่งครูผู้สอนก็อาจให้งานเด็กแตกต่างกันตามระดับของประสบการณ์เดิม

 3. แรงจูงใจในการเรียนภาษา

 วชิราภรณ์ เยี่ยมแสง (2555, น. 125) ได้กล่าวว่าการป้องกันปัญหาการเบื่อหน่ายการเรียนและการจูงใจให้เด็กอยากเรียนสำคัญมาก เพราะจะมีผลต่อเจตคติและอารมณ์ของเด็กไปตลอดชีวิต การทำให้เด็กอ่านหนังสือออกไม่สำคัญเท่ากับการให้เด็กรักการอ่าน เพราะถึงแม้เด็กจะอ่านแล้วแต่ไม่อยากที่จะอ่าน การอ่านออกก็ไร้ความหมาย

แรงจูงใจนับว่ามีผลต่อการเรียนรู้พฤติกรรมต่างๆของบุคคลเป็นอันมาก เพราะการที่บุคคลเกิดแรงจูงใจในการที่จะกระทำพฤติกรรมย่อมจะทำให้พฤติกรรมหรือการเรียนรู้ในสิ่งนั้นๆ มีประสิทธิภาพ และสามารถเรียนรู้ได้อย่างรวดเร็วมากกว่าบุคคลที่ไม่มีแรงจูงใจ

ความพร้อมเป็นสิ่งที่สามารถเร่งได้ ซึ่งมีผลต่อการเลี้ยงดูเด็กและการจัดการศึกษา คือ ครูอาจสอนวิชาใดๆก็ได้ให้แก่เด็กทุกวัย ถ้าครูสามารถจัดประสบการณ์ที่เหมาะสม โดยการจัดเนื้อหาวิชาให้เกิดความต่อเนื่องกันและปรับเนื้อหาให้สอดคล้องกับความสามารถที่เด็กแต่ละวัยจะรับรู้ได้ เช่น ในระดับชั้นมัธยมศึกษา เนื้อเรื่องเดียวกันที่ใช้ในการสอน ครูควรเตรียมบทเรียนที่เป็นรูปธรรม แล้วค่อยไปรับเปลี่ยนเนื้อหาให้เป็นรูปธรรมเพิ่มขึ้นเรื่อยๆเมื่อถึงระดับชั้นสูงขึ้นอย่างมีความสัมพันธ์ต่อเนื่องกัน

 รุ่งฟ้า ล้อมในเมือง (2554, น. 52) ได้กล่าวถึง ความร่วมมือหมายถึงแรงจูงใจที่มีความสัมพันธ์กันอย่างใกล้ชิดกับแรงผลักดันทางสังคม เป็นลักษณะของการมีพฤติกรรมแบบประนีประนอมให้ความร่วมมือช่วยเหลือ เป็นน้ำหนึ่งใจเดียวกัน เพื่อให้งานหรือพฤติกรรมที่มุ่งปรารถนานั้นสำเร็จลุล่วงไปได้ด้วยดี ดังนั้นจึงถือได้ว่า ความร่วมมือของปัจเจกบุคคลถือว่าเป็นแรงจูงใจที่สำคัญประการหนึ่งที่ทำให้บุคคลเกิดพฤติกรรมต่างๆกัน เนื่องจากแรงจูงใจมีอิทธิพลต่อพฤติกรรมของเด็ก ดังนั้น ครูผู้สอนจึงควรส่งเสริมให้เด็กเกิดพฤติกรรมที่ส่งผลดีต่อการเรียนรู้มากที่สุด

 การแข่งขันแบบร่วมมือ หมายถึง วิธีการสร้างแรงจูงใจอย่างหนึ่ง พบว่าการที่ให้นักเรียนแข่งขันกันเป็นรายกลุ่ม ก่อให้เกิดผลดีกว่าวิธีการอื่นๆ นอกจากจะเป็นการสร้างแรงจูงใจแล้วยังก่อให้เกิดความสามัคคีในกลุ่มด้วย เช่น การฝึกให้นักเรียนรู้จักการจัดระบบในการทำงาน รู้จักแสดงความคิดเห็น และฝึกการยอมรับมติจากกลุ่ม เพราะการทำงานกลุ่มตามจุดประสงค์ที่กลุ่มได้ตั้งไว้ จะทำให้งานประสบผลสำเร็จและเป็นไปอย่างมีระบบมากกว่าการทำงานกลุ่มที่ทำตามจุดประสงค์ของหัวหน้ากลุ่มหรือทำตามบุคคลใดบุคคลหนึ่ง

 สุรีรัตน์ ทองอินทร์ ( 2552, น. 92) ได้กล่าวถึง จุดหมายปลายทางหรือผลบั้นปลายของการเรียนการสอน คือ พฤติกรรมที่ครูมุ่งหวังให้เกิดขึ้นในตัวผู้เรียน เช่น การเปลี่ยนแปลงพฤติกรรมทางด้านทักษะ (Psychomotor Domain) ซึ่งได้แก่ ทักษะทางร่างกาย และทักษะในการเรียนภาษา เป็นต้น การมีทักษะ คือ การทำอะไรได้รวดเร็วถูกต้องหรือเรียกว่า Mechanical Mind

 การเรียนรู้ประเภททักษะ ( Acquisition of skill) เกิดขึ้นได้โดยอาศัยการลองผิด ลองถูกเป็นส่วนใหญ่ และอาศัยการกระทำหลายๆครั้ง ซึ่งเป็นการประสานสัมพันธ์กันระหว่างอวัยวะสัมผัสและสัมผัสอวัยวะรับรู้และการสั่งการต้องสัมพันธ์กัน คราวแรกๆจะทำได้ไม่ค่อยดี แต่เมื่อฝึกไปหลายๆครั้ง โดยแก้ไขข้อบกพร่องของครั้งแรกๆ ต่อไปก็สามารถทำได้ดีขึ้นเรื่อยๆ จะคล่องแคล่วแม่นยำเรียกว่า เกิดทักษะ ทักษะภาษาก็เช่นเดียวกัน คือ สามารถเรียนรู้ได้ โดยอาศัยการเชื่อมโยงเป็นคู่ๆจากคำที่รู้แล้วกับคำใหม่ (Pair association) จะทำให้สามารถเรียนรู้ได้ดี

 Lawrence (2012: 33 อ้างอิงมาจาก ประดิษฐ์ เอกทัศน์. 2558, น. 152) ได้กล่าวถึง ลำดับขั้นในการสอนทักษะไว้ดังนี้

 ขั้นที่ 1 เป็นขั้นที่ครูชี้จุดที่จะให้นักเรียนสนใจสังเกต เช่น ในการสอนออกเสียงในภาษาอังกฤษ ก็จะแจ้งให้นักเรียนทราบว่า จะให้สังเกตที่ปาก ลิ้นที่ฟันของครู ขณะที่ออกเสียงนั้นๆ

 ขั้นที่ 2 ครูแสดงตัวอย่างให้นักเรียนสังเกต

 ขั้นที่ 3 ให้ผู้เรียนสรุปลงเป็นคำพูด เป็นกฎเกณฑ์ว่า ขั้นตอนของงานนั้นมีอะไรทั้ง 3 ขั้นที่จะกล่าวตรงกับขั้นที่ 1 ของลำดับขั้นของการเรียนรู้ของผู้เรียน

 ขั้นที่ 4 ให้ผู้เรียนฝึกตามที่ครูให้แนวทาง (cue) และขั้นนี้จะตรงกับขั้นที่ 2 ของการเรียนรู้

 ขั้นที่ 5 ให้ผู้เรียนฝึกเองโดยที่ครูไม่ต้องให้แนวทาง เพื่อให้ผู้เรียนเกิดความชำนาญ ซึ่งขั้นนี้จะตรงกับขั้นที่ 3 ของการเรียนรู้ทักษะ

 จันทร์เพ็ญ ภูโสภา ( 2558, น. 15) ได้กล่าวถึง การจัดการเรียนการสอนที่มีประสิทธิภาพ ไว้ดังนี้

 1. ครูต้องมีความรอบรู้ในด้านเนื้อหาวิชาที่จะสอน และมีการบูรณาการกับองค์ความรู้อื่นๆที่มีอยู่ในหลักสูตรการศึกษา พร้อมทั้งสามารถนำความรู้นั้นมาเชื่อมโยงในชีวิตประจำวันของผู้เรียนได้

 2. มีวิธีการสอนที่หลากหลายและเหมาะสมกับผู้เรียนเพื่อลดความเบื่อหน่ายในการเรียน อีกทั้งเป็นการสร้างความสนใจในเนื้อหาวิชาและส่งเสริมให้ผู้เรียนเกิดความกระตือรือร้นสนใจที่จะเรียน เช่น การใช้สื่อการสอนประกอบการบรรยายให้มีความน่าสนใจ การใช้คำถามแก่ผู้เรียนเพื่อให้เกิดกระตุ้นความคิด และสร้างการมีส่วนร่วมในการเรียนหรืออาจจะใช้วิธีแบ่งกลุ่มในห้องเรียนเพื่อให้ได้มีการแลกเปลี่ยนความคิดเห็น และทำความคุ้นเคยกันมากขึ้น

 เด็กนักเรียนไม่ว่าอยู่ในระดับชั้นใด ย่อมมีความแตกต่างกันทางด้านระดับสมองหรือเชาว์ปัญญา ดังนั้นครูทุกคนต้องแยกกลุ่มนักเรียนตามความแตกต่างเพื่อให้การสอนดำเนินไปอย่างมีประสิทธิภาพ วิธีการจัดกลุ่มมีหลายวิธี ดังต่อไปนี้ จันทร์เพ็ญ ภูโสภา ( 2558, น. 103)

 1. การจัดกลุ่มตามความสามารถของนักเรียน ซึ่งสามารถแบ่งออกเป็น 2 วิธี ดังนี้

 1.1 จัดนักเรียนที่มีความสามารถพอกันไว้ในห้องเรียนเดียวกัน ผลก็คือความแตกต่างระหว่างห้องเรียน (Between-Class Ability Grouping) มีผลการวิจัยว่า ไม่ได้ช่วยให้การเรียนของเด็กดีขึ้นแต่อย่างใด ทั้งยังก่อให้เกิดปัญหากับเด็กมากขึ้น เพราะชั้นที่นักเรียนมีความสามารถต่ำที่สุดมักได้รับการสอนที่มีคุณภาพต่ำที่สุด ครูเองก็มีแนวโน้มที่จะสอนด้วยการตั้งเป้าหมายในการสอนต่ำและดำเนินการสอนอย่างไม่มีชีวิตชีวา ขาดความกระตือรือร้น และยังมีเจตคติที่ไม่ดีต่อกลุ่มอีกด้วย ส่วนตัวนักเรียนเองนั้นจะมีทัศนคติทางลบอันจะนำมาซึ่งความรู้สึกไม่ภาคภูมิใจในตนเอง

 1.2 จัดนักเรียนที่มีความสามารถต่างกันไว้ในห้องเรียนเดียวกัน แล้วแบ่งเด็กในห้องเรียนออกเป็นกลุ่มย่อยที่มีความสามารถพอกัน ผลก็คือเกิดความแตกต่างของเด็กในแต่ละระดับห้องเรียน (Within-Class Ability Grouping) เป็นวิธีที่เกิดผลบวกต่อเด็กที่มีความสามารถแตกต่างกัน

 โดยสรุป ในการสอนการอ่านเพื่อความเข้าใจ ครูผู้สอนจำเป็นต้องศึกษาและทำความเข้าใจถึงจิตวิทยาพัฒนาการของเด็กและจิตวิทยาทางการศึกษาที่เกี่ยวข้องเพื่อให้ผู้เรียนเกิดความกระตือรือร้น มีความมานะพยายาม มีความพร้อมในการเรียน เพื่อที่ว่าการเรียนรู้จะเกิดขึ้นอย่างมีประสิทธิภาพ

**2.4 การอ่านภาษาอังกฤษโดยวิธี SQ3R**

 ความหมายของวิธีการจัดการเรียนรู้โดยใช้เทคนิคการอ่านแบบ SQ3Rมหาวิทยาลัยสุโขทัยธรรมาธิราช (2544, น. 61) ให้ความหมายของวิธีการจัดการเรียนรู้โดยใช้เทคนิคการอ่านแบบ SQ3R หมายถึงทักษะการศึกษาซึ่งเกี่ยวกับเทคนิคที่ใช้อ่านหนังสือประเภทวิชาการแบ่งออกเป็น 5 ขั้นตอน คือ Survey, Question, Read, Recite และReview สุคนธ์ สินธพานนท์ และคณะ (2545, น. 287) ให้ความหมายวิธีการจัดการเรียนรู้โดยใช้เทคนิคการอ่านแบบ SQ3R หมายถึงเทคนิคการสอนอ่านอย่างคร่าว ๆ เพื่อสำรวจหาข้อมูลที่สำคัญของเรื่องสรุปได้ว่าการจัดการเรียนรู้โดยใช้เทคนิคการอ่านแบบ SQ3R หมายถึงการจัดกิจกรรม การอ่านเพื่อให้นักเรียนเรียนเข้าใจในเรื่องและสามารถจำข้อความที่อ่านได้เป็นการฝึกอ่านที่เป็นระบบด้วยการกวาดสายตาฝึกตั้งคำถามเกี่ยวกับเรื่องที่อ่าน บันทึกข้อมูลและทบทวนจากสิ่งที่ได้จากการอ่าน

ทรงศรี สรณสถาพร (2556, น. 104) SQ3R ย่อมาจาก Survey (สำรวจ), Question (คำถาม), Read (อ่าน), Recite (เขียน), Review (วิจารณ์) การอ่านแบบ SQ3R เป็นวิธีการอ่านที่ได้รับการพิสูจน์แล้วว่าจะช่วยให้ผู้เรียนปรับปรุงทักษะการอ่านตำราภาษาอังกฤษ ผู้เรียนระดับมหาวิทยาลัยจะต้องอ่านตำราภาษาอังกฤษจำนวนหลายบทจากรายวิชาต่างๆที่กำลังเรียน ทำให้ผู้เรียนอ่านไม่ทัน อ่านไม่รู้เรื่อง หรือ จับประเด็นไม่ได้ การอ่านแบบ SQ3R ช่วยให้การอ่านของผู้เรียนเป็นการอ่านอย่างมีวัตถุประสงค์และมีความหมาย ดังนั้น ผู้เรียนจะใช้เวลาในการอ่านอย่างมีประสิทธิภาพมากที่สุด

ในการวิจัยครั้งนี้ผู้วิจัยได้นำเทคนิคการอ่านแบบ SQ3R มาจัดการเรียนรู้เพื่อพัฒนาความเข้าใจในการอ่านและศึกษาพฤติกรรมการอ่านภาษาอังกฤษสำหรับนักเรียนชั้นประถมศึกษาปีที่6 โดยมีวิธีการสอนประกอบด้วย 5 ขั้นตอน ดังต่อไปนี้

1. Survey หมายถึง การสำรวจก่อนการอ่านเพื่อทราบว่าบทที่ผู้เรียนกำลังจะอ่านนั้นเป็นเรื่องเกี่ยวกับอะไร โดยอ่านสิ่งดังต่อไปนี้

 1.1 อ่านชื่อเรื่อง หัวข้อเรื่อง และหัวข้อเรื่องย่อย

 1.2 จดบันทึกย่อคำที่เป็นตัวเอียงหรือตัวหนา

 1.3 ดูแผนภาพ กราฟ รูป แผนที่ และ สื่ออื่นๆที่เป็นภาพ

 1.4 อ่านคำอธิบายประกอบภาพ

 1.5 อ่านส่วนเริ่มต้นซึ่งปกติจะเป็นส่วนนำและส่วนท้ายของบทซึ่งปกติจะเป็นส่วนสรุป

2. Question หมายถึง การตั้งคำถามเกี่ยวกับเรื่องที่กำลังจะอ่าน ในขณะที่ผู้เรียนทำการสำรวจก่อนการอ่านแต่ละส่วนของบทให้ผู้เรียนตั้งคำถามสำหรับแต่ละส่วนนั้นด้วย ให้ตั้งคำถามโดยใช้คำสำคัญเหล่านี้ อะไร (what), ทำไม (why), อย่างไร(how), เมื่อใด (when), ใคร (who) และให้ทำสัญลักษณ์หรือเครื่องหมายบริเวณเนื้อหาและคำถามสัมพันธ์กัน ผู้เรียนอาจตั้งถามโดย

 2.1 การเปลี่ยนชื่อเรื่อง หัวข้อเรื่อง และหัวข้อเรื่องย่อยให้เป็นคำถาม

 2.2 เขียนคำถามใหม่ในท้ายบท หรือท้ายหัวข้อเรื่องย่อยโดยใช้คำพูดของผู้เรียนเอง

 3. Read หมายถึง การเริ่มอ่าน ให้อ่านแต่ละส่วน (section) ในแต่ละครั้ง ขณะที่อ่านให้มองหาคำตอบที่จะให้คำถามที่ได้ตั้งไว้แต่ละส่วน ให้ความสนใจคำที่เป็นตัวเอียงหรือตัวหนาเนื่องจากเป็นการสื่อจากผู้เขียนว่าคำหรือข้อความเหล่านี้มีความสำคัญ ให้แน่ใจว่าผู้เรียนวิเคราะห์วิจารณ์คำหรือข้อความแต่ละส่วน รวมทั้งแผนภาพ กราฟ รูป แผนที่ และ สื่ออื่นๆที่เป็นภาพ เนื่องจากภาพเหล่านี้สื่อความหมายได้ดีกว่าตัวอักษรมาก

 4. Recite หมายถึง การเขียนเป็นภาษาของผู้เรียนตามความเข้าใจของผู้เรียน อย่าลอกข้อความจากตำรา ให้มองหาข้อความที่ผู้เรียนบันทึกเพื่อตอบคำถามไว้ที่ตอนท้ายของแต่ละส่วน แล้วให้เขียนออกมาเป็นคำพูดของผู้เรียนเอง อย่าลืมเขียนตัวอย่างประกอบเสร็จแล้วให้เริ่มต้นขั้นตอนการอ่านแบบ SQ3R ใหม่สำหรับของแต่ละส่วน คือ Question, Read, และ Recite กล่าวคือตั้งคำถามถามส่ววนที่จะอ่านต่อไป อ่านเพื่อหาคำตอบ แล้วเขียนคำตอบเป็นภาษาของผู้เรียน คำถามและคำตอบจะช่วยให้การเรียนสะดวกและง่ายขึ้น

 5. Review หมายถึง วิจารณ์เรื่องที่อ่าน เมื่อผู้เรียนดำเนินตามขั้นตอนครบถ้วนในแต่ละบทหรือครบตามงานอ่านที่ได้รับมอบหมายแล้ว ให้ผู้เรียนหาใจความสำคัญของเรื่องที่อ่านโดยการมองหาส่วนที่สำคัญที่สุดของแต่ละส่วน (section) แล้วเขียนสรุปแต่ละส่วนสั้นๆ ให้ทบทวนสรุปสั้นๆนี้ทุกอาทิตย์เพื่อช่วยให้ผู้เรียนจำข้อมูลได้ เมื่อถึงเวลาสอบผู้เรียนจะรู้ว่าสิ่งที่ผู้เรียนทำ SQ3R เป็นงานที่สร้างสรรค์และมีประโยชน์มีค่าต่อผู้เรียนมาก

 สมุทร เซ็นเชาวนิช (2540, น. 78) ได้กล่าวถึงวิธีการสอนแบบ SQ3R ไว้ว่า เทคนิคการอ่านแบบ SQ3R หรือเทคนิคในการดู ถาม อ่าน ท่อง ทวน

1. Survey คือ การอ่านแบบดูผ่านแบบคร่าวๆเพื่อสำรวจเนื้อหาที่จะต้องอ่านอย่างกว้าง เพื่อหาข้อความหรือจุดสำคัญ ซึ่งในขั้นนี้ไม่ควรใช้เวลาเกิน 5 นาที และการอ่านนี้จะชี้ให้เห็นหัวข้อสำคัญๆหรือแนวคิดหลักของเรื่องจะช่วยให้เราเรียบเรียงแนวคิดต่างๆได้แล้วค่อยอ่านละเอียดภายหลัง

2. Question คือ การถามโดยการคิดตั้งคำถามที่สัมพันธ์เกี่ยวข้องเชื่อมโยงกับใจความสำคัญที่เรากำลังอ่านอยู่ เช่น ถามในใจว่าข้อความที่อ่านเกี่ยวกับใคร ทำอะไร เมื่อไร ที่ไหน ทำไม และอย่างไร (Who What When Where Why How) ซึ่งจะช่วยให้การอ่านเป็นไปอย่างมีจุดหมายและสามารถจับประเด็นใจความได้อย่างถูกต้องแม่นยำ

3. Read คือ การอ่านอย่างละเอียดเพื่อทำความเข้าใจและจับประเด็นสำคัญๆของข้อความ ที่อ่านอย่างแท้จริงโดยต้องค้นหาคำตอบสำหรับคำถามที่ตั้งไว้ไปในขณะเดียวกัน

4. Recite คือ การท่องเป็นการย้ำความจำในประเด็นสำคัญ ซึ่งอาจทำด้วยการเขียนสรุปเรียบเรียงหรือย่อใจความสำคัญหรือหัวข้อหลักใหญ่ๆไว้ด้วยถ้อยคำที่ตนเองถนัดและเข้าใจมากที่สุด เพื่อสะดวกในการทบทวนต่อไปด้วย

5. Review คือ การทบทวนในเนื้อหาประเด็นต่างๆที่ได้อ่านจบแล้วว่ามีความเข้าใจมากน้อยเพียงใดแล้วนำข้อมูลทั้งหมดที่อ่านมาเขียนในรูปแผนผังความคิด

กล่าวโดยสรุปคือรูปแบบการอ่านด้วยวิธีสอนแบบ SQ3R เป็นการอ่านแบบหนึ่งที่สามารถพัฒนาทักษะของผู้อ่านให้สูงขึ้น สามารถเข้าใจและจดจำเนื้อหาที่อ่านได้โดยมีขั้นตอนในการอ่าน 5 ขั้นตอน คือขั้นสำรวจ ขั้นตั้งคำถาม ขั้นอ่านอย่างละเอียดในการหาคำตอบ ขั้นท่องจำ และขั้นทบทวน ดังภาพประกอบที่ 2.1



***ภาพที่ 2.1*** ขั้นตอนการสอนแบบ SQ3R

 จากที่กล่าวมาสรุปได้ว่าการจัดการเรียนรู้โดยใช้เทคนิคการอ่านแบบ SQ3R เป็นวิธี

การจัดการเรียนรู้ที่มุ่งพัฒนาทักษะการอ่านเพื่อความเข้าใจ ซึ่งผู้อ่านจะต้องใช้ทักษะการอ่านในใจมีสมาธิและใช้กระบวนการคิดอย่างมีวิจารณญาณโดยครูกระตุ้นให้นักเรียนสำรวจและตั้งคำถามเกี่ยวกับเรื่องที่อ่าน แล้วให้นักเรียนรวบรวมข้อมูลผนวกกับความรู้เดิม และนำข้อมูลความรู้ที่ได้มาอภิปรายแสดงความคิดเห็นต่อประเด็นคำถามที่กำหนด จากนั้นให้นัก เรียนประเมินข้อมูลและข้อสรุปจากสิ่งที่อ่านได้อ่านด้วยตนเอง

**2.5 แผนการจัดการเรียนรู้**

 **2.5.1 ความหมายของแผนการจัดการเรียนรู้**

 รุจิร์ ภู่สาระ (2545, น. 159) ได้กล่าวว่า แผนการเรียนรู้ คือ เครื่องมือที่เป็นแนวทางในการจัดประสบการณ์การเรียนรู้ให้กับผู้เรียนตามที่กำหนดไว้ในสาระการเรียนรู้ของแต่ละกลุ่ม โดยแผนการเรียนรู้ที่ดีจะต้องตอบได้ว่า นักเรียนจะมีคุณสมบัติที่พึงประสงค์อะไรบ้าง จะสร้างกิจกรรมเพื่อพัฒนาผู้เรียนอะไรบ้าง จึงจะทำให้นักเรียนบรรลุผลตามจุดประสงค์ ครูจะต้องมีบทบาทอย่างไรในการจัดกิจกรรมตั้งแต่ครูเป็นศูนย์กลางจนถึงนักเรียนเป็นผู้จัดทำ จะต้องใช้สื่อหรืออุปกรณ์อะไรเพื่อให้นักเรียนบรรลุจุดประสงค์ และสุดท้ายจะรู้ได้อย่างไรว่านักเรียนเกิดคุณสมบัติตามที่คาดหวัง

 มนสิช สิทธิสมบูรณ์ (2552, น. 1) ได้กล่าวว่า แผนการจัดการเรียนรู้ คือ แผนการหรือโครงการที่จัดทำขึ้นเป็นลายลักษณ์อักษร เพื่อใช้ในการปฏิบัติการสอนในรายวิชาใดวิชาหนึ่ง ซึ่งถือว่าเป็นการเตรียมการสอนอย่างเป็นระบบและเป็นขั้นตอน แผนการจัดการเรียนรู้ถือว่าเป็นเครื่องมือที่ช่วยให้ครูพัฒนาการจัดการเรียนการสอนไปสู่จุดประสงค์การเรียนรู้และจุดหมายของหลักสูตรได้อย่างมีประสิทธิภาพในที่สุด

 สรุปได้ว่า แผนการจัดการเรียนรู้ หมายถึง แผนการหรือแนวทางในการจัดการเรียนการสอน ตามสาระการเรียนรู้และมาตรฐานตัวชี้วัด ไปสู่จุดประสงค์ของการเรียนรู้และจุดหมายของหลักสูตร

 **2.5.2 การจัดทำแผนการเรียนรู้มีประโยชน์หลายประการด้วยกัน คือ**

 มนสิช สิทธิสมบูรณ์ (2552, น. 2) ได้ให้ประโยชน์ของการจัดทำแผนการเรียนรู้ไว้ ดังนี้

1. ทำให้เกิดการวางแผนล่วงหน้า

2. ทำให้ครูผู้สอนได้ค้นคว้าหาความรู้

3. ทำให้สะดวกสำหรับครูผู้สอนและครูที่สอนแทนเพราะมีคู่มือการสอน

4. เป็นหลักฐานแสดงข้อมูลด้านการเรียนการสอนและการวัดและประเมินผล

5. เป็นหลักฐานแสดงความเชี่ยวชาญ และสามารถนำไปเป็นผลงานทางวิชาการได้

 **2.5.3 องค์ประกอบของแผนการจัดการเรียนรู้ มีดังนี้**

 มนสิช สิทธิสมบูรณ์ (2552, น. 3) ได้อธิบายองค์ประกอบของการจัดทำแผนการเรียนรู้ไว้ ดังนี้

1. มาตรฐานการเรียนรู้

2. ผลการเรียนรู้ที่คาดหวัง

3. จุดประสงค์การเรียนรู้

4. จุดประสงค์นำทาง

5. สาระการเรียนรู้

6. กิจกรรมการเรียนรู้

7. สื่อ

8. การวัดและประเมินผล

9. แหล่งเรียนรู้

10. กิจกรรมเสนอแนะ

11. บันทึกผลหลังสอน

 **2.5.4 ขั้นตอนการเขียนแผนการจัดการเรียนรู้ มี 9 ขั้นตอนดังนี้**

 มนสิช สิทธิสมบูรณ์ (2552, น. 7-56) ได้อธิบายขั้นตอนของการจัดทำแผนการเรียนรู้ไว้ ดังนี้

 1. ทำความเข้าใจกับหัวข้อต่อไปนี้

 1.1 มาตรฐานการเรียนรู้

 1.2 ผลการเรียนรู้ที่คาดหวัง

 1.3 สาระการเรียนรู้

 1.4 คำอธิบายรายวิชา

 1.5 หน่วยการเรียนรู้

 2. กำหนดจุดประสงค์การเรียนรู้

 การกำหนดจุดประสงค์การเรียนรู้ในแผนการเรียนรู้แบ่งออกเป็น 2 ประเภท ได้แก่

 2.1 จุดประสงค์ปลายทาง เป็นจุดประสงค์ที่บอกถึงผลรวมของความปรารถนาหรือผล

การเรียนรู้ที่คาดหวังที่ต้องการให้เกิดขึ้นกับผู้เรียนเมื่อผ่านกระบวนการเรียนรู้ โดยมีส่วนที่เป็นความรู้ ความคิด ความรู้สึกนึกคิด และทักษะการปฏิบัติด้านต่าง ๆ

 2.2 จุดประสงค์นำทาง เป็นจุดประสงค์ที่แยกย่อยจากจุดประสงค์ปลายทางที่บ่งบอก

ถึงพฤติกรรมที่ต้องการให้เกิดขึ้นกับผู้เรียน เมื่อผู้เรียนเกิดการเรียนรู้ครบตามจุดประสงค์นำทางแล้วก็จะสามารถทำให้บรรลุเป็นจุดประสงค์ปลายทางได้

 3. กำหนดสาระการเรียนรู้ เป็นส่วนของรายละเอียดของเรื่องที่จะใช้ในการเรียนการสอนหรือเป็นการกำหนดเนื้อหาสาระการเรียนรู้ให้มีความสัมพันธ์สอดคล้องกับจุดประสงค์การเรียนรู้หรือผลการเรียนรู้ที่คาดหวัง เพราะเมื่อผู้เรียนได้เรียนรู้ตามเนื้อหาสาระนั้น ๆ แล้ว ผู้เรียนจะต้องบรรลุจุดประสงค์การเรียนรู้ตามที่ได้กำหนดไว้

 4. เลือกกิจกรรมการเรียนรู้ กำหนดกิจกรรมการเรียนรู้ เป็นการจัดประสบการณ์ให้แก่

ผู้เรียนซึ่งต้องจัดให้สอดคล้องกับเจตนารมณ์ของหลักสูตร ในขั้นตอนนี้เรานำเทคนิคการจัดกิจกรรมการเรียนการสอนที่เน้นผู้เรียนเป็นสำคัญด้วยวิธีการต่างๆมาใช้ ซึ่งก็คือการจัดการเรียนรู้

 **2.5.5 การประเมินแผนการจัดการเรียนรู้**

 มนสิช สิทธิสมบูรณ์ (2552, น. 58-60) ได้อธิบายการประเมินแผนการจัดการเรียนรู้ไว้ว่า เป็นการตรวจสอบว่าองค์ประกอบต่างๆ ในแผนการจัดการเรียนรู้ที่ได้จัดทำขึ้นมีความถูกต้อง ครอบคลุม ชัดเจน และสัมพันธ์กันหรือไม่เพียงใด โดยมีแนวการตรวจสอบ ดังนี้

 1. ตรวจสอบมาตรฐานการเรียนรู้

 1.1 ถูกต้องตามหลักการเขียน

 1.2 ครอบคลุมพฤติกรรมที่กำหนด (พุทธพิสัย ทักษะพิสัย จิตพิสัย)

 1.3 ระดับพฤติกรรมที่กำหนดเหมาะสมกับเวลา เนื้อหาและผู้เรียน

 2. ตรวจสอบผลการเรียนรู้ที่คาดหวัง

 2.1 ระบุพฤติกรรมที่สามารถวัดได้ประเมินได้

 2.2 ระบุพฤติกรรมที่ครบถ้วน แสดงให้เห็นว่าผู้เรียนสามารถบรรลุแต่ละ ที่กำหนดในมาตรฐานการเรียนรู้

 2.3 ระบุพฤติกรรมที่สอดคล้องตรงกับพฤติกรรม ที่กำหนดในมาตรฐานการเรียนรู้

 3. ตรวจสอบเนื้อหา

 3.1 ถูกต้องตามหลักวิชาและทันสมัย

 3.2 ครบถ้วน เพียงพอที่จะเป็นพื้นฐานในการสร้างข้อความรู้ใหม่ พฤติกรรม หรือทักษะที่ต้องการ

 3.3 ชัดเจน ไม่สับสน

 4. ตรวจสอบสาระสำคัญ

 4.1 แสดงความคิดรวบยอดของเนื้อหาหรือแก่นของเรื่อง

 4.2 สอดคล้องสัมพันธ์กับจุดประสงค์การเรียนรู้และเนื้อหา

 5. ตรวจสอบกิจกรรมการเรียนรู้

 5.1 สอดคล้องกับมาตรฐานการเรียนรู้ และผลการเรียนรู้ที่คาดหวัง

 5.2 สอดคล้องกับความและวัยของผู้เรียนต้องการ ความสามารถ

 5.3 เหมาะสมด้านเวลา สถานที่ วัสดุอุปกรณ์และสภาพแวดล้อมของห้องเรียนและโรงเรียน

 5.4 น่าสนใจ จูงใจให้กระตือรือร้นที่จะเรียนรู้และเข้าร่วมกิจกรรม

 5.5 สร้างเสริมทักษะ ข้อความรู้และพฤติกรรมที่กำหนดได้อย่างครบถ้วนและมีประสิทธิภาพ

 5.6 แสดงความคิดริเริ่มสร้างสรรค์ แปลกใหม่

 6. ตรวจสอบสื่อ

 6.1 เหมาะสมกับวัย ความสนใจ ความสามารถของผู้เรียน

 6.2 สอดคล้องกับกิจกรรมการเรียนรู้

 6.3 เหมาะสมกับสภาพแวดล้อมของห้องเรียนและโรงเรียน

 7. ตรวจสอบการวัดและประเมินผล

 7.1 วิธีการวัดและเครื่องมือวัดสอดคล้องกับพฤติกรรมที่กำหนด ในผลการเรียนรู้ที่คาดหวัง สอดคล้องกับธรรมชาติของวิชา และสอดคล้องกับขั้นตอนและกระบวนการเรียนรู้ในกิจกรรม

 7.2 ใช้วิธีวัดและประเมินผลหลายๆวิธี และมีเกณฑ์การวัดที่สอดคล้องกับระดับความสามารถของผู้เรียน

 8. ตรวจสอบแหล่งเรียนรู้

 8.1 สอดคล้องกับสาระการเรียนรู้

 8.2 มีความหลากหลาย และเหมาะสมกับวัยของผู้เรียน

 9. กิจกรรมเสนอแนะ

 9.1 ระบุกิจกรรมที่จะเสริมสำหรับผู้เรียนที่เรียนเก่งและเรียนช้า

 9.2 ระบุกิจกรรมที่น่าสนใจเพิ่มเติม

 **2.5.6 รูปแบบแผนการจัดการเรียนรู้**

มนสิช สิทธิสมบูรณ์ (2552 : 99-102) ได้เสนอรูปแบบแผนการจัดการเรียนรู้ไว้ ดังนี้

หน่วยการเรียนรู้ที่………….…….

กลุ่มสาระการเรียนรู้…………………………………………………………………………ชั้น………………..…………

แผนการจัดการเรียนรู้ที่………….…..…เรื่อง…………………….……………….…..เวลา………………ชั่วโมง

สอนวัน……………..…….ที่……………..…เดือน……………………...……….………..พ.ศ………………………….

มาตรฐานการเรียนรู้

 ตัวชี้วัด

 1…………………………………………………………………………..……………………………………………..

 2……………………………………………………………………………………..………………..…………………

สาระสำคัญ

………………………………………………………………………………………………………..….………………

…………………………………………………………………………………………..……………………..………….…………

…………………………………………………………………………………………………..……………..…………………….

สาระการเรียนรู้

………………………………………………………………………………………………………..…………………

…………………………………………………………………………………….…………………………..…….………………

…………………………………………………………………………………….…………………………..…….………………

คุณลักษณะอันพึงประสงค์

…………………………………………………………………………………………………….…..…………………

……………………………………………………………………………………….………………………..…..…………………

…………………………………………………………………………………….……………………..………..…………………

สื่อ/แหล่งการเรียนรู้

1………………………………………………………………………………………………..……..…………………

2…………………………………………………………………………………………………..…..…………………

ผลงานที่ต้องการ

…………………………………………………………………..………………………….……………………………

………………………………………………………………………………..………………………………..…….………………

การวัดและประเมินผล

1. วิธีการ

 1.1……………………………………………………………………………………

 1.2……………………………………………………………………………………

2. เครื่องมือวัด

 2.1……………………………………………………………………………………

 2.2……………………………………………………………………………………

3. เกณฑ์การประเมิน

 3.1……………………………………………………………………………………

 3.2……………………………………………………………………………………

กระบวนการเรียนรู้

 1. การนำเข้าสู่บทเรียน

……………………………………………………………………………………………………………………………

……………………………………………………………………………………….………………………..……………..………

 2. ขั้นสอน

 ………………………………………………………………………………………………………..…………………

………………………………………………………………………………………………………………..………………………

 3. ขั้นสรุป

………………………………………………………………………………………………….……..…………………

………………………………………………….………………………………………………………………….…………………

ความคิดเห็นของผู้บริหารสถานศึกษาหรือผู้ที่ได้รับมอบหมาย

………………………………………………………………………………………………………..…………………

………………………………………………………………………………………………......………………..…………………

ลงชื่อ…………………………………

(………………………………..)

ตำแหน่ง……………………………...

วันที่….เดือน……...….……พ.ศ…......

บันทึกหลังสอน

 ผลการจัดกิจกรรมการเรียนรู้พบว่า

………………………………………………………………………………………………………..….………………

………………………………………………………………………………………………......……………..……………………

………………………………………………………………………………………………......……………..……………………

 ปัญหาที่พบระหว่างเรียนคือ

…………………………………………………………………………………………………………..………………

………………………………………………………………………………………………......………………..…………………

………………………………………………………………………………………………......………………..…………………

วิธีการแก้ปัญหา

………………………………………………………………………………………………………...…………………

………………………………………………………………………………………………......………………..…………………

………………………………………………………………………………………………......………………..…………………

 ผลของการแก้ปัญหา

…………………………………………………………………………………………………….…..…………………

………………………………………………………………………………………………......………………..…………………

………………………………………………………………………………………………......………………..…………………

ข้อเสนอแนะจากการจัดกิจกรรม

………………………………………………………………………………………………….……..…………………

………………………………………………………………………………………………......………………..…………………

………………………………………………………………………………………………......……………..……………………

ลงชื่อ…………………………………

 (………………………………..)

 วันที่….เดือน……...….……พ.ศ…......

 **2.5.7 แบบทดสอบวัดผลสัมฤทธิ์ทางการเรียน**

2.5.7.1 ความหมายของผลสัมฤทธิ์ทางการเรียน

 วนิดา เดชตานนท์ (2540, น. 7) ได้ให้ความหมายของผลสัมฤทธิ์ทางการเรียนว่า หมายถึงความสามารถหรือพฤติกรรมของนักเรียนที่เกิดจากการเรียนการสอน ซึ่งพัฒนาขึ้นหลังจากได้รับการอบรมสั่งสอนและฝึกฝนโดยตรง

 พิมพันธ์ เดชะคุปต์ และพเยาว์ ยินดีสุข (2548, น. 125) กล่าวว่า ผลสัมฤทธิ์ทางการเรียน หมายถึง ขนาดของความสำเร็จที่ได้จากกระบวนการเรียนการสอน

 ผลสัมฤทธิ์ทางการเรียน ตามความหมายของพจนานุกรมศัพท์ศึกษาศาสตร์ ฉบับราชบัณฑิตยสถาน (2555, น. 324) หมายถึง ความรู้ ความเข้าใจ ทักษะ กระบวนการและเจตคติ ที่เกิดขึ้นจากการเรียนรู้ ซึ่งสามารถสังเกต วัด และทดสอบได้

 สรุปได้ว่าผลสัมฤทธิ์ทางการเรียน หมายถึง ความรู้ ความเข้าใจ ทักษะ กระบวนการและเจตคติ ที่เกิดขึ้นจากการเรียนรู้หรือการจัดการเรียนการสอน ซึ่งสามารถผลได้ โดยการสังเกตหรือทดสอบ ซึ่งคณะผู้วิจัยได้ทำการวัดความรู้ ความเข้าใจ ทักษะ กระบวนการและเจตคติ ของนักเรียนที่เกิดจากการเรียนรู้ตามเนื้อหาของกลุ่มสาระการเรียนรู้ภาษาต่างประเทศ (ภาษาอังกฤษ) ชั้นมัธยมศึกษาปีที่ 1 จากการทำแบบทดสอบวัดผลสัมฤทธิ์ทางการเรียน เป็นแบบทดสอบแบบปรนัย ชนิดเลือกตอบ 4 ตัวเลือก จำนวน 30 ข้อ

2.5.7.2 ประเภทของแบบทดสอบวัดผลสัมฤทธิ์ทางการเรียน

 ไพศาล วรคำ (2559, น. 241-243) ได้จำแนกประเภทของแบบทดสอบวัดผลสัมฤทธิ์ทางการเรียนไว้ดังนี้

1. จำแนกตามการตรวจให้คะแนน

 1.1 แบบทดสอบปรนัย (Objective Test) หมายถึง แบบทดสอบที่การตรวจให้คะแนนมีความถูกต้องตรงกันเสมอ เช่น แบบทดสอบแบบเลือกตอบ แบบทดสอบแบบจับคู่ และแบบทดสอบแบบถูก-ผิด

 1.2 แบบทดสอบอัตนัย (Subjective Test) หมายถึง แบบทดสอบที่การตรวจให้คะแนนขึ้นอยู่กับการพิจารณาของผู้ตรวจ เช่น แบบทดสอบแบบความเรียง และแบบทดสอบแบบเติมคำ

 1.3 แบบทดสอบอัตนัยประยุกต์ (Modified Subjective Test) หมายถึง แบบทดสอบที่ทำการปรับปรุงมาจากแบบทดสอบอัตนัยให้มีความเป็นปรนัยมากขึ้น

2. จำแนกตามลักษณะการสร้าง

 2.1 แบบทดสอบมาตรฐาน (Standardized Test) เป็นแบบทดสอบที่มีคณะผู้เชี่ยวชาญด้านจิตวิทยา ด้านการวัดและประเมิน และนักวิชาการสาขาต่างๆ เป็นผู้ร่วมกันพัฒนาขึ้นภายใต้กระบวนการสร้างที่เป็นมาตรฐาน และมีการพัฒนาอย่างต่อเนื่องจนเป็นที่ยอมรับทั่วไปในต่างประเทศ

 2.2 แบบทดสอบที่ผู้วิจัยสร้างขึ้นเอง (Research-made Test) เป็นแบบทดสอบที่สร้างขึ้นเพื่อใช้เก็บรวบรวมข้อมูลตามจุดมุ่งหมายของการวิจัย

3. จำแนกตามลักษณะการนำผลที่ได้ไปใช้ประเมิน

 3.1 แบบทดสอบแบบอิงเกณฑ์ (Criterion-Referenced Test) เป็นแบบทดสอบที่สร้างขึ้นเพื่อวัดความรู้ความสามารถของแต่ละคน ว่ามีความรู้ความสามารถตามเกณฑ์ที่กำหนดไว้หรือไม่

 3.2 แบบทดสอบแบบอิงกลุ่ม (Norm-Referenced Test) เป็นแบบทดสอบวัดความรู้ความสามารถของแต่ละคน ว่ามีอยู่ในระดับใดเมื่อเทียบกับผู้อื่น

 4. จำแนกตามการตอบสนอง

 4.1 แบบทดสอบข้อเขียน (Paper-Pencil Test) เป็นแบบทดสอบที่ผู้สอบเขียนตอบคำถามในกระดาษที่จัดไว้ให้ มี 3 รูปแบบ ดังนี้

 4.1.1 แบบทดสอบเลือกตอบ (Multiple-choice Test) เป็นแบบทดสอบที่จัดเตรียมคำตอบไว้ให้ผู้ตอบเลือกตอบตามคำถาม

 4.1.2 แบบทดสอบความเรียง (Essay Test) เป็นแบบทดสอบที่ผู้สอบต้องเขียนบรรยายคำตอบ โดยใช้ความรู้ความสามารถในการสังเคราะห์ความรู้ ความเข้าใจ และความคิดเห็นของตนเองมาเขียนตอบ

 4.1.3 แบบทดสอบเติมคำ (Completion Test) เป็นแบบทดสอบที่ผู้สอบต้องคิดหาคำตอบมาเติมในช่องว่าง เพื่อให้ได้ใจความที่สมบูรณ์และถูกต้อง

 4.1.4 แบบทดสอบโคลซ (Cloze Test) เป็นแบบทดสอบแบบเว้นช่องว่างให้ผู้สอบเติมคำตอบลงไปในช่องว่าง ซึ่งคล้ายกับแบบทดสอบเติมคำ แต่แบบทดสอบเติมคำจะเป็นการเติมทีละข้อ แต่ละข้ออาจไม่จำเป็นต้องมีเนื้อหาเป็นเรื่องเดียวกัน และแบบทดสอบโคลซจะเป็นการเติมคำหลายๆที่ ในเนื้อหาสาระที่เป็นความเรียง

 4.2 แบบทดสอบปฏิบัติ (Performance Test) เป็นแบบทดสอบวัดทักษะความสามารถในการปฏิบัติงาน โดยจะกำหนดภาระงาน เครื่องมือ อุปกรณ์ ให้ผู้สอบได้ปฏิบัติตามคำสั่ง เช่น การทดลองทางวิทยาศาสตร์

 4.3 แบบทดสอบปากเปล่า (Oral Test) เป็นแบบทดสอบผู้สอบตอบ บรรยาย หรืออธิบายออกมาให้ฟัง จะเป็นการวัดทักษะความรู้ความสามารถ ตลอดจนไหวพริบปฏิภาณของผู้สอบ

 สรุปได้ว่า ผลสัมฤทธิ์ทางการเรียนวัดได้จากแบบทดสอบวัดผลสัมฤทธิ์ทางการเรียน สามารถจำแนกตามประเภทการตรวจให้คะแนนได้แก่ แบบทดสอบปรนัย แบบทดสอบอัตนัย และแบบทดสอบอัตนัยประยุกต์ จำแนกตามลักษณะการสร้าง ได้แก่ แบบทดสอบมาตรฐาน และแบบทดสอบที่ผู้วิจัยสร้างขึ้นเอง จำแนกตามลักษณะการนำผลที่ได้ไปใช้ประเมิน ได้แก่ แบบทดสอบแบบอิงเกณฑ์ และแบบทดสอบแบบอิงกลุ่ม จำแนกตามการตอบสนอง ได้แก่ แบบทดสอบข้อเขียน แบบทดสอบปฏิบัติ และแบบทดสอบปากเปล่า

 ทางคณะผู้วิจัยได้จัดทำแบบทดสอบวัดผลสัมฤทธิ์ทางการเรียน ชนิดปรนัย 4 ตัวเลือก เนื่องจากสามารถตรวจให้คะแนนได้ถูกต้องและเสมอกัน

**2.6 การหาประสิทธิภาพของนวัตกรรมด้านการเรียนการสอน**

 การหาประสิทธิภาพของแผนการจัดกิจกรรมการเรียนรู หมายถึง การนําแผนการจัดกิจกรรมการเรียนรูไปทดลองใช (Try out) ตามขั้นตอนที่กําหนดไวแลวนําผลที่ไดมาปรับปรุงเพื่อนําไปทดลองสอนจริง (Trial Run) ใหไดประสิทธิภาพตามเกณฑที่กําหนดไว้

 พิสณุ ฟองศรี (2550, น. 84) ไดใหความหมายของเกณฑประสิทธิภาพของแผนการจัดกิจกรรมการเรียนรู ไวดังนี้

 เกณฑการหาประสิทธิภาพ หมายถึง ระดับประสิทธิภาพของแผนการจัดกิจกรรมการเรียนรูที่จะช่วยใหผูเรียนเกิดการเรียนรู เปนระดับที่ผูจัดทําแผนการจัดกิจกรรมการเรียนรูจะพึงพอใจวาหากแผนการจัดกิจกรรมการเรียนรูมีประสิทธิภาพถึงระดับนั้นแลว แผนการจัดกิจกรรมการเรียนรูนั้นก็มีคุณคาที่จะนําไปสอนนักเรียน

 เกณฑการหาประสิทธิภาพกําหนดเปนเกณฑที่ผูสอนคาดหมายวาผูเรียนจะเปลี่ยนพฤติกรรมของผูเรียนทั้งหมดตอเปอรเซ็นตของผลการทดสอบหลังเรียนของผูเรียนทั้งหมด นั่นคือ E1/E2 คือ ประสิทธิภาพของกระบวนการ ประสิทธิภาพของผลลัพธ

 ตัวอยาง 75/75 หมายความวา เมื่อเรียนจบแผนการจัดกิจกรรมการเรียนรูแลว ผูเรียนจะสามารถทําแบบฝกหัดหรืองานไดผลเฉลี่ย 75% และทําแบบทดสอบหลังเรียนไดผลเฉลี่ย 75% การที่จะกําหนด E1/E2 ใหมีคาเทาใดนั้นใหผูสอนพิจารณาตามความเขาใจ โดยปกติเนื้อหาที่เปนความรูความจํา มักจะตั้งไว 80/80, 85/85 หรือ 90/90 สวนเนื้อหาที่เปนทักษะจะตั้งไวต่ำกวานี้ เชน 75/75 เปนตน อยางไรก็ตามไมควรตั้งเกณฑไวต่ำนัก

 เมื่อพัฒนาแผนการจัดกิจกรรมการเรียนรู้เปนตนฉบับแลว ตองนําไปหาประสิทธิภาพของแผนการจัดกิจกรรมการเรียนรู เสร็จแลวนําไปปรับปรุงแกไขตามขั้นตอน ดังนี้

 ขั้นที่ 1:1 (แบบเดี่ยว) คือ นําแผนการจัดกิจกรรมการเรียนรูไปทดลองใชกับ นักเรียน 1 คน คํานวณหาประสิทธิภาพแลวปรับปรุงใหดีขึ้น

 ขั้นที่ 1:10 (แบบกลุม) คือ นําแผนการจัดกิจกรรมการเรียนรูไปทดลองใชกับนักเรียน 5-10 คน คํานวณหาประสิทธิภาพแลวปรับปรุงใหดีขึ้น

 ขั้นที่ 1:100 (ภาคสนามหรือกลุมใหญ) คือ นําแผนการจัดกิจกรรมการเรียนรู ไปทดลองใชกับนักเรียน 30-100 คน คํานวณหาประสิทธิภาพแลวปรับปรุงใหดีขี้น

 การหาประสิทธิภาพของสื่อการสอนใด ๆ มีกระบวนการสําคัญอยู 2 ขั้นตอน ไดแก ขั้นตอนของการหาประสิทธิภาพตามวิธีการหา ประสิทธิภาพเชิงเหตุผล (Rational Approach) และขั้นตอนการหาประสิทธิภาพตามวิธีการหา ประสิทธิภาพเชิงประจักษ์ (Empirical Approach) ทั้งสองวิธีนี้ควรทําควบคูกันไป จึงจะมั่นใจได้ว่าสื่อหรือเทคโนโลยีการเรียนการสอนที่ผานกระบวนการหาประสิทธิภาพ จะเปนที่ยอมรับไดมี รายละเอียด ดังนี้

 1. วิธีการหาประสิทธิภาพเชิงเหตุผล (Rational Approach) กระบวนการนี้เปนการหาประสิทธิภาพโดยใชหลักของความรูและเหตุผลในการตัดสินคุณคาซึ่งเปนการหาความเที่ยงตรงเชิงเนื้อหา (Content Validity) และความเหมาะสมในดานความถูกตองของการนําไปใช (Usability) ผลจากการประเมินของผูเชี่ยวชาญแตละคนจะนํามาหาประสิทธิภาพโดยใชสูตร ดังนี้

* (2-1)*

 เมื่อ CVR แทน ประสิทธิภาพเชิงเหตุผล

 Ne แทน จํานวนผูเชี่ยวชาญที่ยอมรับ

 (Number of panelists Who had Agreement)

 N แทน จํานวนผูเชี่ยวชาญทั้งหมด (Total Number of Panelists)

 ผูเชี่ยวชาญจะประเมินสื่อการเรียนการสอนตามแบบประเมินที่สรางขึ้นในลักษณะของแบบสอบถามชนิดมาตราสวนประมาณค่า (Rating Scale) นิยมใชมาตราสวนประมาณคา 5 ระดับ โดยนําคาเฉลี่ยที่ไดจากแบบประเมินของผูเชี่ยวชาญแตละคนไปแทนคาในสูตร สําหรับคาเฉลี่ยของผูเชี่ยวชาญที่ยอมรับจะตองอยูในระดับมากขึ้นไป คือ คาเฉลี่ยตั้งแต 3.50 – 5.00 คาที่คํานวณได ตองสูงกวาคาในตารางตามจํานวนผูเชี่ยวชาญ ถาคาที่คํานวณไดไมถึงเกณฑที่กําหนดจะตองปรับปรุงแกไขสื่อและนําไปใหผูเชี่ยวชาญพิจารณาใหม

 วิธีการหาประสิทธิภาพเชิงประจักษ (Empirical Approach) วิธีการนี้จะนําสื่อไปทดลองใชกับกลุมนักเรียนเปาหมาย การหาประสิทธิภาพของสื่อสวนใหญใชวิธีนี้ ประสิทธิภาพสวนใหญจะพิจารณาจากเปอรเซ็นตการทําแบบฝกหัด กระบวนการเรียน หรือแบบทดสอบยอยโดยแสดงเปน

คาตัวเลข 2 ตัว เชน E1/ E2 = 75/75 , E1/ E2 = 80/80, E1/ E2 = 90/90 เปนตน

 เกณฑประสิทธิภาพ (E1/ E2) มีความหมายแตกตางกันหลายลักษณะในที่นี้จะ ยกตัวอยาง E1/ E2 = 75/75 ดังนี้

 1. เกณฑ 75/75 ในความหมายที่ 1 ตัวเลข75ตัวแรก (E1) คือนักเรียนทั้งหมดทําแบบฝกหัดหรือแบบทดสอบยอยไดคะแนนเฉลี่ยรอยละ75 ถือเปนประสิทธิภาพของผลลัพธ สวนการหา E1 และ E2 ใชสูตร ดังนี้

* (2-2)*

 เมื่อ E1 แทน ประสิทธิภาพของกระบวนการ

 ∑X แทน คะแนนของแบบฝกหัดหรือแบบทดสอบยอยทุกชุดรวมกัน

 A แทน คะแนนเต็มของแบบฝกหัดทุกชุดรวมกัน

 N แทน จํานวนนักเรียนทั้งหมด

* (2-3)*

 เมื่อ E2 แทน ประสิทธิภาพของผลลัพธ

 ∑X แทน คะแนนรวมของแบบทดสอบหลังเรียน

 B แทน คะแนนเต็มของแบบทดสอบหลังเรียน

 N แทน จํานวนนักเรียนทั้งหมด

 2. เกณฑ 75/75 ในความหมายที่ 2 ตัวเลข 75 ตัวแรก (E1 ) คือจํานวนนักเรียนรอยละ 80 ทําแบบทดสอบหลังเรียน (Posttest) ไดคะแนนเฉลี่ยรอยละ 80 ทุกคน สวนตัวเลข 75 ตัวหลัง (E2) คือนักเรียนทั้งหมดทําแบบทดสอบหลังเรียนครั้งนั้น ไดคะแนนเฉลี่ยรอยละ 75

 3. เกณฑ 75/75 ในความหมายที่ 3 ตัวเลข 75 ตัวแรก (E1 ) คือจํานวนนักเรียนรอยละ 75 ทําแบบทดสอบหลังเรียน (Posttest) ไดคะแนนเฉลี่ยรอยละ 75 ทุกคน สวนตัวเลข 75 ตัวหลัง (E2) คือคะแนนเฉลี่ยรอยละ 75 ที่นักเรียนทําเพิ่มขึ้นจากแบบทดสอบหลังเรียน (Posttest) โดยเทียบกับคะแนนที่ทําได้ก่อนเรียน (Pretest)

 4. เกณฑ 75/75 ในความหมายที่ 4 ตัวเลข 75 ตัวแรก (E1) คือ นักเรียนทั้งหมดทําแบบทดสอบหลังเรียน (Posttest) ไดคะแนนเฉลี่ยรอยละ 75 ทุกคน สวนตัวเลข 75 ตัวหลัง (E2) คือ นักเรียนทั้งหมดทําแบบทดสอบหลังเรียน (Posttest) แตละขอถูกมีจํานวนรอยละ 75 ถานักเรียนทําขอสอบขอใดถูกมีจํานวนนักเรียนไมถึงรอยละ75 แสดงวาสื่อไมมีประสิทธิภาพและชี้ใหเห็นวาจุดประสงคที่ตรงกับขอนั้นมีความบกพรอง

 สรุปว่า เกณฑในการหาประสิทธิภาพของสื่อการเรียนการสอนจะนิยมตั้งเปนตัวเลข 4 ลักษณะ คือ 75/75, 80/80, 85/85 และ 90/90 ทั้งนี้ขี้นอยูกับธรรมชาติของวิชาและเนื้อหาที่นํามาสรางสื่อนั้น ถาเปนวิชาที่คอนขางยากก็อาจตั้งเกณฑไว 75/75,80/80 หรือ 85/85 สําหรับวิชาที่มีเนื้อหางายก็อาจตั้ง เกณฑไว 90/90 เปนตน นอกจากนี้ยังตั้งเกณฑเปนคาความคลาดเคลื่อนไวเทากับรอยละ 2.5 นั่นคือ ถาตั้งเกณฑไว้ที่ 90/90 เมื่อคํานวณแลวคาที่ถือว่าใชไดคือ 87.5/87.5 หรือ 87.5/90 เปนตน

**2.7 ดัชนีประสิทธิผล**

 พิเชษฐ์ วงศ์เกียรติ์ขจร (2559, น.157-159) ใหแนวคิดการวิเคราะหหาประสิทธิผลของสื่อ วิธีสอนหรือนวัตกรรมไวเพื่อที่จะทราบวาสื่อการเรียนการสอน วิธีสอน หรือนวัตกรรมที่ผูศึกษาคนควาพัฒนาขึ้นมามีประสิทธิผล (Effectiveness) เพียงใด ก็จะนําสื่อที่พัฒนาขึ้นนั้นไปทดลองใชกับผูเรียนที่อยูในระดับที่เหมาะสม แลวนําผลการทดลองมาวิเคราะหหาประสิทธิผล หมายถึง ความสามารถในการใหผลอยางชัดเจนแนนอน ซึ่งนิยมวิเคราะหและแปลผล 2 วิธี

 วิธีที่ 1 จากการพิจารณาผลของการพัฒนา วิธีนี้เปนการเปรียบเทียบระหวางจุดเริ่มตนกับจุดสุดทาย เชน ระหวางกอนเรียนกับหลังเรียนเพื่อเห็นพัฒนาการหรือความงอกงาม ผูศึกษาคนควาจะตองสรางเครื่องมือวัดในตัวแปรที่สนใจศึกษา เชน แบบทดสอบวัดผลสัมฤทธิ์ทางการเรียนเปนเครื่องมือที่สรางเพื่อวัดผลการเรียนรู หลังจากเรียนเรื่องนั้นหรือหลังการทดลองเรื่องนั้น ซึ่งจะตองสรางใหครอบคลุมจุดประสงค เนื้อหา สาระที่เรียน หรือคุณลักษณะที่มุงวัดสรางไวลวงหนาเมื่อกอนจะเริ่มสอนหรือทดลอง ก็จะนําแบบทดสอบหรือเครื่องมือดังกลาวมาวัดกับผูเรียนเรียกวาการทดสอบกอนเรียนหรือกอนทดลอง (Pretest) และหลังจากเรียนจบแลว ก็นําแบบทดสอบชุดเดิมมาทดสอบกับผูเรียนกลุมเดิม (Posttest) นําผลการทดสอบทั้งสองครั้งมาเปรียบเทียบกัน โดยเขียนคะแนนหลังเรียนไวกอนจําแนกเปน 2 กลุม คือ การพิจารณารายบุคคล และการพิจารณารายกลุม

 วิธีที่ 2 จากการหาดัชนีประสิทธิผล การหาดัชนีประสิทธิผล (Effectiveness Index) กรณีรายบุคคลตามแนวคิดของ Hofland จะใหสารสนเทศที่ชัดเจนโดยใชสูตร ดังนี้

$$ดัชนีประสิทธิผล=\frac{คะแนนหลังเรียน-คะแนนก่อนเรียน}{คะแนนเต็ม-คะแนนก่อนเรียน}$$

 กิติพัฒน์ นนทปัทมะดุล (2550, น. 31) ไดกลาววา การหาพัฒนาการที่เพิ่มขึ้นของผูเรียนโดยอาศัยคาดัชนีประสิทธิผล โดยใช (Effectiveness Index E.I.) มีสูตร ดังนี้

$$ดัชนีประสิทธิผล=\frac{ผลรวมของคะแนนหลังเรียนของทุกคน-ผลรวมของคะแนนก่อนเรียนของทุกคน}{(จำนวนนักเรียนx คะแนนเต็ม)-ผลรวมของคะแนนก่อนเรียนของทุกคน}$$

 *(2-4)*

 เมื่อ P1 แทน ผลรวมของคะแนนกอนเรียนทุกคน

 P2 แทน ผลรวมของคะแนนหลังเรียนทุกคน

 Total แทน ผลคูณของจํานวนนักเรียนกับคะแนนเต็ม

 การหาคา E.I. เปนการพิจารณาพัฒนาการในลักษณะที่ว่าเพิ่มขึ้นเทาไร โดยไมไดทดสอบวา เพิ่มขึ้นอยางเชื่อถือหรือไม ซึ่งคาที่แสดงคะแนนที่เพิ่มขึ้นนั้น เรียกวาหาคาดัชนีประสิทธิผล (E.I.) และเพื่อใหสื่อความหมายกันงายขึ้นจึงแปลงคะแนนใหอยูในรูปของรอยละ เชน จากคาดัชนีประสิทธิผล (E.I.) 0.6240 คิดเปนรอยละ 62.40 สูตรการหาดัชนีประสิทธิผล (E.I.) จะเขียนอยูในรูปของรอยละก็ได ซึ่งผลการคํานวณ จะไดเทากับผลการคํานวณจากคะแนนดิบ สูตรเปนดังนี้



 กิติพัฒน์ นนทปัทมะดุล (2550, น. 33-35) กลาวถึง ขอสังเกตบางประการเกี่ยวกับคา E.I. ไวว่าดังนี้

 1. E.I. เปนเรื่องของอัตราสวนของผลตาง จะมีคาสูงสุดเปน 1.00 สวนคาต่ำสุด ไมสามารถกําหนดได เพราะมีคาต่ำกวา -1.00 ก็ไดและถาคาเปนลบแสดงวาคะแนนผลสอบกอนเรียนมากกวาหลังเรียน ซึ่งมีความหมายวาระบบการเรียนการสอนหรือสื่อที่ใชไมมีคุณภาพ

 2. การแปลผลถา E.I. ใตตารางในบทที่ 4 (ผลการวิเคราะหขอมูล) ของ วิทยานิพนธ (Thesis) หรือการคนควาอิสระ(Independent Study) มักจะใชขอความไมเหมาะสม ทําใหผูอานเขาใจความหมายของ E.I. ผิดจากความเปนจริง เชน คา E.I. เทากับ 0.6240 ก็มักจะกลาววา“คาดัชนีประสิทธิผลเทากับ 0.6240 ซึ่งแสดงวานักเรียนมีความรูเพิ่มขึ้นรอยละ 2.40 ” ซึ่งในความเปนจริง คา E.I. เทากับ 0.6240 เพราะคิดเทียบจากคา E.I. สูงสุดเปน 1.00 ดังนั้น ถาคิดเทียบเปนรอยละ ก็คือคิดเทียบจากคาสูงสุดเปน 100 E.I. จะมีคา 62.40 จึงควรใช ขอความวา “คาดัชนีประสิทธิผล เทากับ 0.6240 แสดงวานักเรียนมีความรูเพิ่มขึ้น 0.6240 หรือคิดเปนรอยละ 62.40”

**2.8 ความพึงพอใจ**

มีนักการศึกษาหลายท่านได้ให้ความหมาย แนวคิดเกี่ยวกับความพึงพอใจ ซึ่งผู้วิจัยได้นำสาระสำคัญที่เกี่ยวข้องมาเสนอไว้ ดังนี้

 **2.8.1 ความหมายของความพึงพอใจ (Satisfaction)**

 กุญชรี ค้าขาย (2551, น. 136) ได้กล่าวถึง ทฤษฎี 2 ปัจจัยของเฮอร์เบอร์ก (Herzberg) ว่า คนเรานั้นถูกจูงใจด้วยความต้องการเจริญเติบโตและความนับถือตนเอง เช่น การยอมรับ ความรับผิดชอบ ความสำเร็จ และความก้าวหน้า สิ่งเหล่านี้เป็น ปัจจัยกระตุ้น (Motivation Factor) เพราะเป็นสิ่งที่คนพึงพอใจที่จะได้รับจากการแสดงพฤติกรรมอย่างใดอย่างหนึ่งออกไป และเป็นสิ่งจูงใจให้คนแสดงพฤติกรรมเพื่อที่จะได้รับ แต่มีอีกปัจจัยหนึ่งที่เป็นปัจจัยภายนอก เรียกว่า ปัจจัยอนามัย (Hygiene Factor) มีอิทธิพลที่จะทำให้บุคคลรู้สึกไม่พอใจในสิ่งที่ทำอยู่ เช่น ความปลอดภัยในชั้นเรียน สภาพชั้นเรียน กฎระเบียบในชั้นเรียน ความสัมพันธ์กับเพื่อน ๆ หรือ ความสัมพันธ์กับครู เป็นต้น การปรับปรุงปัจจัยอนามัยอาจทำให้ความรู้สึกไม่พึงพอใจต่อสิ่งที่ทำอยู่ลดลง แต่แทบจะไม่มีผลที่จะทำให้มีแรงจูงใจในการทำงานเพิ่มขึ้น ยกตัวอย่างเช่น เมื่อก่อนนี้ในมหาวิทยาลัยห้องเรียนร้อนอบอ้าว พอตกบ่ายจะบ่นว่าร้อนจนไม่มีสมาธิกับการเรียน ต่อมาได้มีการติดตั้งเครื่องปรับอากาศในชั้นเรียน นักศึกษาตื่นเต้นในระยะแรกกับการเรียนตอนบ่ายที่อากาศไม่ร้อน แต่เมื่อสังเกตพฤติกรรมการเรียนในช่วงระยะหนึ่งก็ไม่ปรากฏว่านักศึกษาขยันเรียนเพิ่มขึ้น เอกลักษณ์ของทฤษฎี 2 ปัจจัยของเฮอร์เบอร์ก คือ จะไม่มองความพึงพอใจในงานและความไม่พึงพอใจในงานเป็นขั้วที่อยู่ตรงข้ามกัน การปรับปรุงปัจจัยกระตุ้นจะเป็นผลให้ความพึงพอใจในงานเพิ่มขึ้น แต่จะไม่ลดระดับความไม่พึงพอใจในงานลง และการปรับปรุงปัจจัยอนามัยแม้จะลดความไม่พึงพอใจในงานลงแต่ก็ไม่เพิ่มความพึงพอใจในงานขึ้นมา ยิ่งไปกว่านั้นทฤษฎีนี้ยังบอกว่า ความพึงพอใจในงานจะเพิ่มขึ้นได้จากการที่ได้ตอบสนองความต้องการเจริญเติบโตของตนและเกิดจากผลลัพธ์การทำงาน ขณะที่ความไม่พึงพอใจในงานเกิดจากสิ่งแวดล้อมของงาน ทฤษฎีของเฮอร์เบอร์ก จึงต่างจากของมาสโลว์และแอลเดอร์เฟอร์ โดยข้อเสนอที่ว่า ความต้องการเจริญเติบโตเป็นแหล่งเดียวของแรงจูงใจ ข้อเสนอตามทฤษฎีของเฮอร์เบอร์กได้รับการวิจารณ์ว่าจำกัดการจูงใจอยู่ที่ความต้องการเจริญเติบโตอย่างเดียวเท่านั้น ซึ่งในชีวิตจริงแล้วคนสามารถถูกจูงใจได้ด้วยปัจจัยอนามัยเช่นกัน ตัวอย่างเช่น ห้องเรียนที่ตกแต่งไว้เรียบร้อยสวยงามก็สามารถจูงใจให้เด็กเรียนได้ รางวัลที่เป็นเงินก็สามารถจูงใจให้เด็กขยันเรียนได้เช่นกัน แต่ทฤษฎีของเฮอร์เบอร์กก็มีคุณค่าต่อการศึกษาตรงที่ได้กระตุ้นให้ครูเห็นว่า นอกจากการจัดชั้นเรียนให้สะอาด เรียบร้อย และสะดวกตามที่เน้นกันอยู่ในโรงเรียนทั่วไปแล้ว การเรียนที่ผู้เรียนมองเห็นว่าสำคัญและมีความหมายต่อตนก็เป็นแรงจูงใจหลักของผู้เรียนให้อยากเรียนรู้ได้เช่นกัน

 ชาญชัย อาจินสมาจาร (2554, น. 8) ได้กล่าวว่า การจูงใจเชิงปฏิบัติว่าเป็นพลังภายใน (Internal Force) ที่มีต่อพฤติกรรมของคนแต่ละคน เพราะการจูงใจมาจากภายในของคน ผู้บริหารไม่สามารถจูงใจผู้ใต้บังคับบัญชา (ผู้ตาม) ได้โดยตรง แต่ผู้บริหารก็สามารถสร้างสิ่งแวดล้อมที่เหมาะสมต่อผู้ตามจนผู้ตามรู้สึกว่าเขาได้รับการจูงใจ คำว่า การจูงใจ ตรงกับคำศัพท์ภาษาอังกฤษว่า Motivation มาจากรากศัพท์ Motive ซึ่งมีความสัมพันธ์กับความหมายของคำว่า To move (เคลื่อนไหว) ตัวจูงใจของมนุษย์ว่ากันว่าเป็นจุดประสงค์ภายในของแต่ละคน ตัวจูงใจจะถูกลดความรุนแรงขณะที่สภาวะภายในที่ทำให้เกิดเรี่ยวแรงเร่งหรือเคลื่อนไหวหรือทำให้พฤติกรรมไหลไปสู่เป้าประสงค์ Standford and Wrightman อธิบายตัวจูงใจว่า “เป็นการไม่หยุดนิ่ง ความอยาก พลัง เมื่อยึดแน่นในตัวจูงใจแล้ว ร่างกายก็จะทำบางสิ่งบางอย่าง โดยทั่วไปแล้ว มันจะทำอะไรบางอย่างเพื่อลดการไม่อยู่นิ่ง เพื่อซ่อมเสริมการขาดหรือการลดความอยากให้น้อยลง เพื่อทำให้พลังทุเลาลง”

 ในทัศนะของ Dubin การจูงใจเป็นความซับซ้อนของพลังที่ทำให้คนเราริเริ่มทำงานและไม่หยุดยั้ง

 ทวีป อภิสิทธิ์ (2555 , น.57) ได้ให้ความหมายของความพึงพอใจในเชิงจิตวิทยาไว้ว่าความพึงพอใจในการทำงาน หมายถึงทุกอย่างที่สามารถลดความตึงเครียดของผู้ทำงานได้น้อยลง หากมีความเครียดมากจะทำให้เกิดความไม่พึงพอใจในการทำงานและความเครียดนั้นมีผลมาจากความต้องการของมนุษย์ เมื่อมนุษย์มีความต้องการมากจะเกิดปฏิกิริยาเรียกร้องหาวิธีสนองความต้องการ เมื่อความต้องการได้รับการตอบสนอง ความเครียดก็จะลดลงหรืออาจหมดไปทำให้เกิดความพึงพอใจในการทำงานได้

 ถวัลย์ มาศจรัส (2556, น.79) กล่าวว่า ความพึงพอใจ หมายถึง ความรู้สึกนึกคิดหรือเจตคติ ความชอบหรือความไม่ชอบที่มีต่อสิ่งเร้าในด้านต่างๆของบุคคลนั้นๆ ความรู้สึกพอใจเกิดขึ้นเมื่อบุคคลได้รับสิ่งที่ตนต้องการทราบหรือเป็นไปตามเป้าหมายที่ตนต้องการ

 สันติ บุญภิรมย์ (2557, น.72) ได้ให้ความหมายของความพึงพอใจไว้ว่าหมายถึง ความรู้สึกนึกคิด หรือเจตคติของบุคคลที่มีต่อการทำงานหรือการปฏิบัติกิจกรรมในเชิงบวก ดังนั้นความพึงพอใจในการเรียนรู้จึงหมายถึง ความรู้สึกพอใจชอบใจในการร่วมกิจกรรมการเรียนการสอน และต้องการดำเนินกิจกรรมนั้นๆ จนบรรลุผลสำเร็จ

 อารีย์ พันธ์มณี (2557, น.153) ได้ให้ความหมายของความพึงพอใจไว้ว่า ความพึงพอใจ หมายถึง ความรู้สึกที่ดีที่มีต่อการปฏิบัติงาน คือ รู้สึกชอบ รัก พอใจ หรือเจตคติที่ดีต่องาน ซึ่งเกิดจากการได้รับการตอบสนองความต้องการทั้งด้านวัตถุและด้านจิตใจ เป็นความรู้สึกที่มีความสุขเมื่อได้รับความสำเร็จตามต้องการหรือแรงจูงใจ

 สรุปได้ว่า ความพึงพอใจ เป็นความรู้สึกนึกคิดที่แต่ละบุคคลแสดงออกมาในเชิงบวกต่อการทำงานที่สามารถตอบสนองความต้องการของบุคคลนั้นๆได้ทั้งด้านวัตถุและทางจิตใจเป็นผลของการทำงานที่ออกมาเป็นที่น่าพอใจต่อผู้ปฏิบัติงาน

 **2.8.2 องค์ประกอบที่ทำให้เกิดความพึงพอใจ**

 ความพึงพอใจ หรือเจตคติเป็นสิ่งสำคัญประการหนึ่งที่จะทำให้การปฏิบัติงานสำเร็จลุล่วงไปได้ดี ซึ่งอาจเป็นวัตถุหรือสภาวการณ์ต่างๆซึ่งเป็นเครื่องโน้มน้าวจิตใจให้งานนั้นประสบความสำเร็จตามจุดมุ่งหมายที่วางไว้

ฉลาด จันทรสมบัติ (2555, น. 92) กล่าวว่าสิ่งจูงใจที่ใช้เป็นเครื่องกระตุ้นเพื่อให้บุคคลเกิดความพึงพอใจในการปฏิบัติงาน ดังนี้

 1. สิ่งจูงใจที่เป็นวัตถุ (Material Inducement) ได้แก่ เงินทอง สิ่งของ หรือสภาวะทางกายที่มีให้แก่ผู้ปฏิบัติงาน และสิ่งจูงใจที่ไม่ใช่วัตถุ (Personal Nonmaterial Opportunities) เกียรติภูมิ การใช้สิทธิพิเศษมากกว่าคนอื่น

 2. สภาพทางกายที่พึงปรารถนา (Desirable Physical Condition) หมายถึง การจัดสภาพแวดล้อมในการทำงาน ซึ่งจะเป็นสิ่งที่ทำให้เกิดความสุขในการทำงาน เช่น สิ่งอำนวยความสะดวกในสำนักงาน ความพร้อมของเครื่องมือ

 3. ผลประโยชน์ทางอุดมคติ (Identical Benefaction) หมายถึง การสนองความต้องการในด้านความภาคภูมิใจที่ได้แสดงฝีมือ การแสดงความภักดีต่อองค์กรของตน

 4. ความดึงดูดทางสังคม (Association Attractive) หมายถึง การมีความสัมพันธ์ของบุคคลในหน่วยงาน การอยู่ร่วมกัน ความมั่นคงทางสังคม จะเป็นหลักประกันในการทำงาน

 5. การปรับทัศนคติและสภาพของงานให้เหมาะกับบุคคล (Opportunity of Enlarged Participation) คือ เปิดโอกาสให้บุคลากรมีส่วนร่วมในการทำงานจะทำให้เขาเป็นผู้มีความสำคัญในหน่วยงาน จะทำให้บุคคลมีกำลังใจในการทำงานนั้น

จุฑาพรรธ์ ผดุงชีวิต (2559, น.79) กล่าวว่าเจตคติมีองค์ประกอบ 3 ด้าน ได้แก่

1. องค์ประกอบด้านความรู้ (Cognitive Component) ได้แก่ ความรู้ความเข้าใจเกี่ยวกับเนื้อหา ข้อเท็จจริง หรือสังกัปเกี่ยวกับสิ่งนั้น

 2. องค์ประกอบด้านความรู้หรืออารมณ์ (Affective Tendency Component) ความรู้สึก ความไม่พอใจ ชอบ ไม่ชอบ

 3. องค์ประกอบด้านแนวโน้มการกระทำ (Action Tendency Component)

 สรุปได้ว่า สิ่งที่กระตุ้นให้บุคคลเกิดความพึงพอใจมีทั้งที่เป็นวัตถุและไม่เป็นวัตถุ สภาพที่ทางกายปรารถนาและสภาพทางสังคม

 **2.8.3 ทฤษฎีเกี่ยวกับความพึงพอใจ**

 ในการทำกิจกรรมใด ๆ ก็ตามผู้ปฏิบัติจะเกิดความพึงพอใจต่อกิจกรรมนั้นมากหรือน้อย ขึ้นอยู่กับสิ่งจูงใจในกิจกรรมที่มีอยู่ ได้มีนักการศึกษาได้เสนอแนะแนวคิดไว้ ดังนี้

 Herzberg (1959, p.113) ได้ทำการศึกษาค้นคว้าทฤษฎีที่เป็นเหตุที่ทำให้เกิดความพึงพอใจ เรียกว่า The Motivation Hygiene Theory ซึ่งสนับสนุนและขยายแนวความคิดของ ลำดับความต้องการของมนุษย์ ได้กล่าวถึงปัจจัยที่ทำให้เกิดความพึงพอใจในการทำงาน 2 ปัจจัย คือ

 1. ปัจจัยกระตุ้น (Motivation Factor) เป็นปัจจัยที่เกี่ยวกับการงานซึ่งเป็นผลก่อให้เกิดความพึงพอใจในการทำงาน เช่น ความสำเร็จของงานการได้รับการยอมรับนับถือ ลักษณะของงาน ความรับผิดชอบ ความก้าวหน้าในตำแหน่งการงาน

 2. ปัจจัยค้ำจุน (Hygiene Factor) เป็นปัจจัยที่เกี่ยวกับสิ่งแวดล้อมในการทำงานและมีหน้าที่ทำให้บุคคลเกิดความพึงพอใจในการทำงาน เช่น เงินเดือน โอกาสที่จะก้าวหน้าในอนาคต สถานะ ทางอาชีพ สถานะในการทำงาน เป็นต้น

 Maslow (1970, pp.66-70) นักจิตวิทยาชาวอังกฤษ ได้เสนอทฤษฎีความต้องการตามลำดับ โดยมีสาระความต้องการตามลำดับโดยมีสาระสำคัญคือ มนุษย์จะมีความต้องการตลอดเวลา ไม่มีที่สิ้นสุดตราบใดที่ยังมีชีวิตอยู่และความต้องการของมนุษย์จะมีลักษณะเป็นลำดับขั้นจากต่ำไปหาสูงตามลำดับ โดยมนุษย์จะเกิดความต้องการในระดับต้นก่อน เมื่อความต้องการนั้นได้รับการตอบสนองจนเป็นที่พอใจแล้ว มนุษย์จะเกิดความต้องการในลำดับที่สูงขึ้นมา ซึ่งความต้องการของ มนุษย์จะเป็นตัวผลักดันให้มนุษย์ทำสิ่งต่าง ๆ ลงไปเพื่อให้ได้สิ่งที่ต้องการขึ้น มาสโลว์ (Maslow) ได้แบ่งความต้องการของมนุษย์ออกเป็น 5 ลำดับขั้นคือ

 1. ความต้องการทางกายภาพ (Physiological Needs) หมายถึง ความต้องการขั้นพื้นฐานของมนุษย์ที่มนุษย์จะขาดไม่ได้ ได้แก่ ความต้องการด้านสรีระ ความต้องการด้านปัจจัย 4 ความต้องการทางเพศเป็นต้น

 2. ความต้องการความปลอดภัย (Safety Needs) หมายถึง ความมั่นคงปลอดภัยทั้งทางด้านร่างกาย และความมั่นคงทางเศรษฐกิจ ได้แก่ การได้รับความปลอดภัยจากสิ่งต่าง ๆ รอบด้าน

 3. ความต้องการทางด้านสังคม (Social Needs) เป็นความต้องการที่จะเข้าไปมีส่วนร่วมในสังคมและการยอมรับในสังคม ความเป็นมิตรและความรักจากเพื่อน

 4. ความต้องการการยกย่องนับถือยอมรับ (Esteem Needs) หมายถึง ความต้องการที่จะมีชื่อเสียงเกียรติยศ ได้รับการเคารพยกย่องในสังคม ต้องการให้ผู้อื่นยอมรับนับถือว่าเป็นคนมีค่า ยอมรับในความรู้ ความสามารถ

 5. ความต้องการที่จะประจักษ์ในตัวเอง (Self-Actualization) หมายถึง ความต้องการที่จะประสบความสำเร็จสมหวังในชีวิตที่อยากทำ อยากเป็นในสิ่งที่ตนหวังไว้ ฝันไว้ ได้ทำอะไรตามที่ ตนเองต้องการอยากทำ และมีความสุขกับสิ่งที่ตนเองต้องการทำ

 ชวลิต ชูกำแพง (2553, น. 120) ได้กล่าวถึงแนวคิดพื้นฐานของความพึงพอใจที่ต่างกัน 2 ลักษณะ ในการปฏิบัติงานที่ผู้บริหารหรือครูจะต้องคำนึงถึงในการจัดกิจกรรมการเรียนการสอนที่จะทำให้ผู้เรียนหรือผู้ปฏิบัติงานเกิดความพึงพอใจ คือ

 1. ความพึงพอใจนำไปสู่การปฏิบัติงาน การตอบสนองผู้ปฏิบัติงานจนเกิดความพึงพอใจ จะทำให้เกิดแรงจูงใจในการเพิ่มประสิทธิภาพของงานที่สูงกว่าผู้ที่ไม่ได้รับการตอบสนอง

 2. ผลของการปฏิบัติงานนำไปสู่ความพึงพอใจ ความสัมพันธ์ระหว่างความพึงพอใจและผลการปฏิบัติงานจะถูกเชื่อมโยงด้วยกิจกรรมอื่น ๆ ผลการปฏิบัติงานที่ดีจะนำไปสู่ผลตอบแทนที่เหมาะสมในที่สุดนำไปสู่การตอบสนองความพึงพอใจ ผลการปฏิบัติงานย่อมได้รับการตอบสนองในรูปของรางวัล ซึ่งแบ่งออกเป็นผลตอบแทนภายใน (Intrinsic Rewards) และผลตอบแทนภายนอก (Extrinsic Rewards) โดยผ่านการรับรู้เกี่ยวกับความยุติธรรมของผลตอบแทน ซึ่งเป็นตัวบ่งชี้ปริมาณของผลตอบแทนที่ผู้ปฏิบัติงานได้รับ นั่นคือ ความพึงพอใจในงานของผู้ปฏิบัติงานจะถูกกำหนดความแตกต่างระหว่างผลตอบแทนที่เกิดขึ้นจริง และการรับรู้เรื่องเกี่ยวกับความยุติธรรมของ ผลตอบแทนที่รับรู้แล้วความพึงพอใจย่อมเกิดขึ้น

 สรุปได้ว่า ความพึงพอใจ เป็นความรู้สึกภายในจิตใจของมนุษย์ที่จะไม่เหมือนกันขั้นอยู่กับแต่ละบุคคลว่าตรงกับความต้องการหรือไม่อย่างไร ซึ่งความต้องการจะเกิดขึ้นได้ตลอดเวลา เมื่อนำมาใช้ในการจัดกิจกรรมการเรียนรู้หากการจัดกิจกรรมการเรียนรู้ตรงกับความต้องการของผู้เรียน ผู้เรียนก็จะเกิดความรู้สึกรัก ชื่นชอบ มีเจตคติที่ดีและมีความสุขเป็นความต้องการที่ถูกจัดลำดับตามความเร่งด่วนหรือลำดับก่อนหลังตั้งแต่ความต้องการขั้นพื้นฐานไปจนสู่ความต้องการในลำดับขั้นที่สูงขึ้นถัดไป มีการกระตุ้นด้วยแรงจูงใจ (เป็นสิ่งที่คนพึงพอใจที่จะได้รับจากการแสดงพฤติกรรมอย่างใดอย่างหนึ่งออกไป) จนก่อให้เกิดความรู้สึกที่ดีต่อสิ่งใดสิ่งหนึ่ง ในการวิจัยนี้ หมายถึง ก่อให้เกิดความรู้สึกที่ดีต่อการเรียนการสอน

**2.9 งานวิจัยที่เกี่ยวข้อง**

 **2.9.1 งานวิจัยในประเทศ**

 นิฤมณ ยั่งยืน (2556, น. 92) ได้วิจัยการพัฒนาแบบฝึกการอ่านนิทานภาษาอังกฤษเพื่อความเข้าใจแบบ SQ3R โดยใช้กรอบมโนทัศน์ ของนักเรียนชั้นมัธยมศึกษาปีที่ 3 ที่ผู้วิจัยสร้างขึ้น (1) มีประสิทธิภาพ 84.35/82.22 แสดงว่าเป็นไปตามเกณฑ์และสูงกว่าเกณฑ์ที่ตั้งไว้ 80/80 (2) ดัชนีประสิทธิผลของแบบฝึกการอ่านนิทานภาษาอังกฤษ เพื่อความเข้าใจแบบ SQ3R โดยใช้กรอบมโนทัศน์ ของนักเรียนชั้นมัธยมศึกษาปีที่ 3 มีค่าเท่ากับ 0.7522 แสดงว่าหลังจากการเรียนด้วยแบบฝึกการอ่านนิทานภาษาอังกฤษ เพื่อความเข้าใจแบบ SQ3R โดยใช้กรอบมโนทัศน์ เพิ่มข้นร้อยละ 75.22 (3) ผลสัมฤทธิ์ทางการเรียน เรื่อง การอ่านนิทานภาษาอังกฤษเพื่อความเข้าใจ แบบ SQ3R โดยใช้กรอบมโนทัศน์ ของนักเรียนชั้นมัธยมศึกษาปีที่ 3 นักเรียนมีผลสัมฤทธิ์ทางการเรียนหลังเรียนสูงกว่าก่อนเรียน อย่างมีนัยสำคัญทางสถิติที่ระดับ 0.01 นักเรียนมีความพึงพอใจต่อการใช้แบบฝึกการอ่านนิทานภาษาอังกฤษเพื่อความเข้าใจ แบบ SQ3R โดยใช้กรอบมโนทัศน์ ของนักเรียนชั้นมัธยมศึกษา ปีที่ 3 โดยรวมในระดับมาก และรายด้านในระดับมาก จำนวน 9 ข้อ และในระดับมากที่สุดจำนวน 1 ข้อ

 จิตตรา พิกุลทอง (2557, น. 80) ได้ทำการวิจัยเพื่อพัฒนาการอ่านอย่างมีวิจารณญาณด้วยรูปแบบการอ่านวิธีสอนแบบ SQ3R โดยใช้แบบฝึกทักษะของนักเรียนชั้นมัธยมศึกษาปีที่ 2 ผลการวิจัยพบว่า (1) ประสิทธิภาพของการพัฒนาการอ่านอย่างมีวิจารณญาณด้วยรูปแบบการอ่านวิธีสอนแบบ SQ3R โดยใช้แบบฝึกทักษะของนักเรียนชั้นมัธยมศึกษาปีที่ 2 มีประสิทธิภาพเท่ากับ 82.65/81.28 (2) ดัชนีประสิทธิผลของแบบฝึกทักษะการอ่านอย่างมีวิจารณญาณด้วยด้วยรูปแบบการอ่านวิธีสอนแบบ SQ3R โดยใช้แบบฝึกทักษะของนักเรียนชั้นมัธยมศึกษาปีที่ 2 มีค่าเท่ากับ 0.5489 แสดงว่านักเรียนชั้นมัธยมศึกษาปีที่ 2 มีความก้าวหน้าทางการเรียน ร้อยละ 54.89 (3) การเปรียบเทียบผลสัมฤทธิ์ทางการเรียนภาษาไทยของนักเรียนชั้นมัธยมศึกษาปีที่ 2 ที่เรียนพัฒนาการอ่านอย่างมีวิจารณญาณด้วยรูปแบบการอ่านวิธีสอนแบบ SQ3R โดยใช้แบบฝึกทักษะ มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติระดับ .01 (4) นักเรียนชั้นมัธยมศึกษาปีที่ 2 มีความพึงพอใจต่อการพัฒนาการอ่านอย่างมีวิจารณญาณด้วยรูปแบบการอ่านวิธีสอนแบบ SQ3R โดยใช้แบบฝึกทักษะ มีค่าเฉลี่ยรวมเท่ากับ 4.52 อยู่ในระดับมากที่สุด

 รัตนา วุฒิสาร (2556, น. 90) ได้ทำการวิจัยการพัฒนาทักษะการอ่านภาษาอังกฤษเพื่อความเข้าใจของนักเรียนชั้นมัธยมศึกษาปีที่ 3 โดยใช้วิธีสอนแบบ SQ3R ประกอบนิทานพื้นบ้าน ผลการวิจัยพบว่า (1) กิจกรรมการเรียนทักษะการอ่านภาษาอังกฤษเพื่อความเข้าใจของนักเรียนชั้นมัธยมศึกษาปีที่ 3 โดยใช้วิธีสอนแบบ SQ3R ประกอบนิทานพื้นบ้าน มีประสิทธิภาพ 84.42/81.22 ซึ่งสูงกว่าเกณฑ์ที่ตั้งไว้ )2) นักเรียนที่เรียนทักษะการอ่านภาษาอังกฤษเพื่อความเข้าใจ โดยใช้วิธีสอนแบบ SQ3R ประกอบนิทานพื้นบ้าน มีผลสัมฤทธิ์ทางการอ่านหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 (3) นักเรียนมีความพึงพอใจต่อการเรียนโดยใช้วิธีสอนแบบ SQ3R ประกอบนิทานพื้นบ้านโดยรวมอยู่ในระดับมากที่สุด

 อัจฉริยา หนองห้าง (2555, น. 1) ได้ทำการศึกษาเรื่องการพัฒนาทักษะการอ่านภาษาอังกฤษเพื่อความเข้าใจ โดยใช้หนังสืออ่านเพิ่มเติม สำหรับนักเรียนชั้นมัธยมศึกษาปีที่ 3 ผลการวิจัยพบว่า (1) ประสิทธิภาพของหนังสืออ่านเพิ่มเติม กลุ่มสาระการเรียนรู้ภาษาต่างประเทศ มีประสิทธิภาพ 90.12/82.16 ซึ่งสูงกว่าเกณฑ์ 80/80 ที่ตั้งไว้ (2) ผลสัมฤทธิ์ทางการเรียนหลังเรียน กลุ่มสาระการเรียนรู้ภาษาต่างประเทศชั้นมัธยมศึกษาปีที่ 3 ที่เรียนด้วยหนังสืออ่านเพิ่มเติม สูงกว่าก่อนเรียน อย่างมีนัยสำคัญทางสถิติที่ระดับ .01 (3) ความพึงพอใจของนักเรียนชั้นมัธยมศึกษาปีที่ 3 ที่เรียนด้วยหนังสืออ่านเพิ่มเติม พบว่าเป็นไปในทางบวกระดับมาก คือ มีความพึงพอใจในภาพรวมอยู่ในระดับพึงพอใจอยู่ในระดับมาก

 อมรลักษณ์ สัพโส (2556, น. 1) การพัฒนาแบบฝึกทักษะภาษาอังกฤษเพื่อความเข้าใจโดยใช้นิทานอีสปพื้นบ้านประกอบ ของนักเรียนชั้นมัธยมศึกษาปีที่ 2 ผลการวิจัยพบว่า แบบฝึกเสริมทักษะการอ่านภาษาอังกฤษเพื่อความเข้าใจโดยใช้นิทานอีสปพื้นบ้านประกอบ ที่ผู้วิจัยสร้างขึ้นมีค่าเฉลี่ยคะแนนคิดเป็นร้อยละ 78.52 แบบทดสอบหลังเรียนได้ค่าเฉลี่ยคะแนนคิดเป็นร้อยละ 75.11 แสดงว่าประสิทธิภาพสูงกว่าเกณฑ์มาตรฐานที่ตั้งไว้คือ 75/75 ผลสัมฤทธิ์ทางการอ่านของนักเรียนกลุ่มเป้าหมาย นักเรียนมีคะแนนเฉลี่ยร้อยละ 75.11 โดยมีนักเรียนผ่านเกณฑ์ที่กำหนด จำนวน 24 คน คิดเป็นร้อยละ 80 เมื่อเปรียบเทียบกับเกณฑ์คะแนนผลสัมฤทธิ์ของการวิจัยที่ตั้งไว้ให้นักเรียนได้คะแนนเฉลี่ยร้อยละ 70 ขึ้นไป และมีนักเรียนร้อยละ 70 ผ่านเกณฑ์ที่กำหนด ร้อยละ 70 ขึ้นไป เช่นกัน และนักเรียนมีความคิดเห็นอยู่ในระดับเห็นด้วยมากกับแบบฝึกเสริมทักษะการอ่านภาษาอังกฤษเพื่อความเข้าใจโดยใช้นิทานอีสปพื้นบ้านประกอบ

 **2.9.2 งานวิจัยต่างประเทศ**

 Fisher (1986, pp. 79-A) ได้วิจัยผลของตัวแปลด้านรายวิชาและการฝึกที่มีต่อวิธีการเรียนโดยการใช้ SQ3R โดยศึกษาผลสัมฤทธิ์ในการอ่านของนักเรียนระดับมัธยมศึกษาจำนวน 2 กลุ่ม ด้วยวิธีการ SQ3R กลุ่มแรกสอนด้วยวิธี SQ3R แต่ไม่ได้ทำการฝึกขั้นตอน SQ3R มาก่อนเพียงแต่บอกกระบวนการว่ามีอะไรบ้าง และกลุ่มที่สอง สอนด้วยวิธีการ SQ3R เช่นกัน แต่กลุ่มนี้มีการฝึกขั้นตอนของ SQ3R มาก่อน ตำราที่ใช้สอนนั้นเป็นตำราชีววิทยา วิทยาศาสตร์ และประวัติศาสตร์ ผลของการศึกษาทดลองปรากฏว่า ผลสัมฤทธิ์ทางการเรียนของนักเรียนทั้งสองกลุ่มนี้สูงขึ้น และมีความคงทนในการเรียนสูงขึ้นด้วย และกลุ่มที่ได้รับการสอนด้วยวิธี SQ3R ซึ่งมีการฝึกขั้นตอนมาก่อนนั้น ผลการวิจัยปรากฏว่ามีแนวโน้มจะได้คะแนนดีกว่า และความคงทนดีกว่ากลุ่มที่ไม่ได้ฝึกขั้นตอนดังกล่าวด้วย

 Brown (1991, pp. 2000-A) ได้ศึกษาผลการสอนยุทธวิธีในการอ่านแบบหลายองค์ประกอบที่มีต่อความเข้าใจในการอ่านและการรายงานยุทธวิธีในการอ่าน โดยทำการศึกษากับนักศึกษาชาวมาเลเซียจำนวน 45 คน ซึ่งแบ่งกลุ่มทดลอง 2 กลุ่ม และกลุ่มควบคุม 1 กลุ่ม โดยกลุ่มทดลองกลุ่มแรกได้รับการสอนอ่านด้วยวิธี SQ3R พร้อมทั้งเสริมยุทธวิธีในการอ่าน กลุ่มทดลองที่สองได้รับการสอนการอ่านด้วยวิธี SQ3R เช่นกัน แต่ไม่เสริมยุทธวิธีใดๆ ในการอ่าน ส่วนกลุ่มควบคุมได้รับการสอนด้วยวิธีปกติ กลุ่มตัวอย่างทั้งหมดมีการทดสอบภายหลังการทดลองด้วยแบบทดสอบวัดความเข้าใจในการอ่านและการรายงานยุทธวิธีในการอ่าน ผลปรากฏว่า กลุ่มทดลองทั้งสองกลุ่ม มีความเข้าใจในการอ่านและสามารถรายงานการใช้ยุทธวิธีในการอ่านได้ดีกว่ากลุ่มควบคุม

 Miciano (2004, pp. 149-156) ได้ศึกษาเกี่ยวกับรูปแบบและเนื้อหาสาระของคำถามที่ผู้อ่านสร้างขึ้นที่มีความเกี่ยวข้องกับกลวิธีการสอนโดยการตั้งคำถาม ผลการวิจัยพบว่า การพัฒนาการอ่านโดยการฝึกตั้งคำถามอย่างเป็นระบบจำนวน 2 ห้อง ซึ่งรูปแบบและเนื้อหาสาระของคำถามที่ครูใช้ที่แสดงให้เห็นการยอมรับหรือการแก้ไขคำถามซึ่งส่งผลต่อประสิทธิภาพในการอ่านอย่างมีวิจารณญาณถึงแม้ว่าร้อยละ 57 ของคำถามมีความสอดคล้องกับไวยากรณ์มันอาจจะบ่งชี้ถึงความเชี่ยวชาญของภาษาอังกฤษขั้นสูงและจากตัวอย่างที่มีการคัดลอกจากต้นฉบับจำนวนมากชี้ไปที่การขาดความมั่นใจของนักศึกษาหรือความสามารถในการสรุปหรือการถ่ายทอดข้อความหรือรูปแบบการทบทวนคำถามดูเหมือนจะช่วยให้นักศึกษามีพัฒนาการอ่านได้ดี สามารถอ่านจับใจความของบทอ่านได้ดีและสิ่งที่สำคัญในการพัฒนาการอ่านคือการตั้งคำถามซึ่งจะส่งผลให้การอ่านของผู้เรียนมีประสิทธิภาพมากยิ่งขึ้น

 จากการศึกษาเอกสารที่กล่าวมาสรุปได้ว่า การพัฒนาการอ่านภาษาอังกฤษจะให้มีประสิทธิภาพ นักเรียนมีคุณภาพได้นั้น นักเรียนจะต้องมีความสามารถในการอ่านจับใจความ สรุปความ และเข้าใจเรื่องราวต่าง ๆ จากการอ่านได้เป็นอย่างดี การจัดกิจกรรมการเรียนรู้เพื่อพัฒนาการอ่านภาษาอังกฤษให้กับนักเรียนนั้น สามารถทำได้หลายวิธี กลวิธีการสอนแบบ SQ3R เป็นกลวิธีหนึ่ง ที่สามารถทําให้นักเรียนมีความรู้ความสามารถในการอ่านจับใจความ สรุปความ เป็นอย่างดีและมีประสิทธิภาพในการอ่านสูงขึ้น เพราะเป็นกลวิธีที่ช่วยเพิ่มความสนใจในการอ่านให้กับผู้เรียนทําให้ผู้เรียนมีความกระตือรือร้นในการเรียนรู้ และได้ฝึกทักษะการอ่านที่จําเป็นในการอ่านจับใจความ สรุปความ ผู้วิจัยได้นําความรู้ที่ได้จากการศึกษาแนวคิด ทฤษฎีและงานวิจัยที่เกี่ยวข้อง มาปรับใช้ในการดําเนินการวิจัย ทั้งด้านการสร้างเครื่องมือ การรวบรวมข้อมูล การจัดกิจกรรมการเรียนรู้ การวัดและประเมินผล และการเขียนแผนการจัดการเรียนรู้โดยผู้วิจัยได้ คัดสรรเนื้อหาที่มีความเหมาะสมกับผู้เรียนระดับชั้นประถมศึกษา สร้างและดึงดูดความสนใจด้วยรูปภาพให้ผู้เรียนอยากเรียนรู้ ทําให้นักเรียนเรียนรู้อย่างสนุกสนานในการอ่านตระหนักและเห็นคุณค่าในการใช้ภาษาอังกฤษในชีวิตประจําวัน รวมทั้งสามารถใช้เป็นพื้นฐานในการแสวงหาความรู้จากข้อมูลข่าวสารที่มีมากมายในปัจจุบัน ดังนั้นผู้วิจัยจึงสนใจวิธีสอนแบบ SQ3R และคิดว่านํามาพัฒนาด้านการอ่านจับใจความ สรุปความ สําหรับนักเรียนชั้นประถมศึกษาปีที่ 6 ซึ่งเป็นกลุ่มตัวอย่างได้

**2.10 กรอบแนวคิดการวิจัย**

จากการศึกษาเอกสารและงานวิจัยที่เกี่ยวข้องสามารถจัดทำเป็นกรอบแนวคิดในการวิจัยเรื่องการพัฒนาทักษะการอ่านภาษาอังกฤษเพื่อความเข้าใจของนักเรียนชั้นประถมศึกษาปีที่ 6 โดยใช้วิธีสอนแบบ SQ3R ได้ดังนี้

**ตัวแปรต้น**

การจัดกิจกรรมการเรียนรู้การพัฒนาทักษะการอ่านภาษาอังกฤษเพื่อความเข้าใจ ของนักเรียนชั้นประถมศึกษาปีที่ 6 โดยใช้วิธีสอนแบบ SQ3R มีขั้นตอนดังนี้

 1. ขั้นสำรวจ

 2. ขั้นตั้งคำถาม

 3. ขั้นอ่านรอบคอบ

 4. ขั้นการจดจำ

 5. ขั้นทบทวน

**ตัวแปรตาม**

1. ทักษะการอ่านภาษาอังกฤษเพื่อความเข้าใจ

1.1 การแปลความ

 1.2 การตีความ

 1.3 การขยายความ

2. ความพึงพอใจของนักเรียนที่มีต่อวิธีสอนแบบ SQ3R

***ภาพที่ 2.2*** กรอบแนวคิดในการวิจัย